text:
পুৱারী
মণিপুর লেণ্ড রেভিনু্য এণ্ড লেণ্ড রিফোর্মস এক্ট, ১৯৬০গী মখাদা জুন ১৭, ১৯৯৭দা থোকপা গভর্নমেন্ট ওফ মণিপুর (সেক্রেটরিয়েত) রেভিনু্য় দিপার্টমেন্টকী ওর্ডর নমর ৬/১/৭৩-আর (পার্ট-আইট) না মতমদুগী ইম্ফাল দিষ্ট্রিক্টতগী ইম্ফাল ৱেষ্ট-ৱানগী খুঙ্গং অমদি সহরশিং অমদি ইম্ফাল ৱেষ্ট-টুগী সব-দিষ্ট্রিক্টশিং ত্রান্সফর তৌদুনা চহী ১৯৯৭তা ইম্ফাল ৱেষ্ট দিষ্ট্রিক্ট অসি শেমখি। দিষ্ট্রিক্ট অসি শেম্বগা লোয়ননা ইম্ফাল ৱেষ্ট-ৱান সব-দিভিজন অসি মখা তানা লমশাং সবদিভিজন অমদি পাৎশোয় সব-দিভিজন হায়না খায়দোকখি অমদি হায়রিবা নোতিফিকেসন অদুনা ইম্ফাল ৱেষ্ট-টু সব-দিভিজন অসি লম্ফেলপাত্ সব-দিভিজন অমদি ৱাঙ্গোই সব-দিভিজন হায়দুনা সব-দিভিজন মরী লৈহনখি। দিষ্ট্রিক্ট অসিদা হিয়াংথাং ব্লোক, পাৎশোয় ব্লোক, লমশাং ব্লোক অমদি ৱাঙ্গোই ব্লোক হায়দুনা কমু্য়নিটি দিভেলপমেনট ব্লোক মরি লৈ। সব-দিভিজনশিং অসি মখা তানা সব-সর্কল ১০ থোকনা খায়দোকখি। লমশাং সব-দিভিজনদা সার্কল ৩ (সেকমাই, লমশাং অমদি সলাম), পাতশোয় সব-দিভিজনদা সার্কল ২ (কোন্থৌজম অমদি পাতশোয়), লম্ফেলপাত্ সব-দিভিজনদা সার্কল ১ অমদি ৱাঙ্গোই সব-দিভিজনদা সার্কল ৪ (ৱাঙ্গোই, ময়াং ইম্ফাল, হিয়াংথাং অমদি লিলোং) লৈ।


c: text/html

text:
হায়স্কুলগী তম্ন-লাইরিকতা মণিপুরীশিংবু লান্ন লমজিংখিগদবা মতাং অমা চুমথোক্নবা আসাম মণিপুরী সাহিত্য পরিষদকী মীহুৎ কাঙবু অমনা সেবাগী চেয়ারমেনগী মফমদা মেমোরেন্দম অমা পীশিনখ্রে। ৱাকৎ চেরোল অদু সেবাগী চেয়ারমেন শ্রী আর.সি. জেইন, আই এ এস (রিটায়ার্দ)না হন্দক শিলচরদা লাক্লম্বা তানজা নভেম্বরগী তাং ৩, ২০১৯দা খুৎশিন্নখিবনি।
ক্লাস টেন অমসুং ক্লাস নাইনগী রেপিদ রিদর লাইরিক্কী ড. অমলেন্দু ভট্টচার্য্যনা ইবা কাছারের জনগোষ্ঠী হায়বা বরাক তম্পাক্কী তোঙান তোঙানবা কমিউনিতিশিংগা মরী লৈননা ইবা ৱারেং অমদা বরাক তম্পাক্তা খুন্দা লৈতাদুনা লৈরিবা মণিপুরীশিংগী মতাংদা পল্লিবা ৱাহৈ পরেং খরা মথংগী ইদিসনদা শেমদোকপীনবা তকশিনখি। চেয়ারমেন শ্রী জেইনগী মাইগৈদগীসু অশোয়বা শরুক খরা অদু মথংগী খুৎনমদা শোয়দনা শেমদোক্কনি হায়বগী থাজবা মীহুৎ কাঙবু অসিদা ফোঙদোক্লমখি হাযরি।
অসিতসু নত্তনা আসামদা খুন্দা লৈতাদুনা লৈরিবা মণিপুরীশিংগী পূৱারীগা শাগোন্নবা ৱারী শিংবুনশিং মরীক চুম্না ইদুনা তুংলমচৎতা মণিপুরীশিংবু লান্ন লমজিংখিদনবা মীহুৎ কাঙবু অসিনা চেয়ারমেনগী মফমদা হায়জখি। আসাম মণিপুরী সাহিত্য পরিষদকী জেনরেল সেক্রেটরী এনজি বসন্ত কুমার সিংহনা লুচিংবা মীহুৎ কাঙবু অদুদা কমলাকান্ত সিংহ, ঙাঙোম জয়কুমার, ড. কেএন চাঁন্দ, খাইদেম অমল, এন ধীরেন অমসুং শুভঙ্কর সিংহ য়াওখি।
Pao sing asi ga loinana atei e-pao gi damak
Lakhipuronline android app install toubiyu CLICK HERE
Download Lakhipuronline app HERE
Download Lakhipuronline app HERE

robotstxt: allowed

filter: keep


text:
প্রধানমন্ত্রীগী লোইশঙ
প্রধান মন্ত্রীনা মধ্য প্রদেশ স্তার্ত-অপ কনক্লেব মনুংদা মধ্য প্রদেশ স্তার্ত-অপ পোলিসী হৌদোকখ্রে
“লৈবাক্কী চাউখৎ-থৌরাংগী খোঙজেলনা নহাশিংগী পাঙ্গলনা মরম ওইরগা অনৌবা মোমেন্তম ফংলি”
“লৈবাক্কী স্তার্ত-অপকী ৱারীশিংনা তেল্লবা চহি ৮গী মনুংদা চাউরবা অহোংবা অমা পুরকখি”
“সরকারনা ইং ২০১৪গী মতুংদগী নহাশিংগী ইনোভেসন তৌবা ঙম্বগী মপাঙ্গলদা অমুক্কা হন্না থাজবা থমদুনা পুম্নমক ওইথোকপা য়াবা ইকোসীস্তেম অমা শেম্লে”
“চহি ৭কী মমাংদা স্তার্ত-অপ ইন্দিয়া হৌদোকখিবা অসি ৱাখল্লোনবু ইন্নোভেসন্দা ওন্থোকপা অমসুং মদুবু ইন্দস্ত্রীগী থাক্তা পুবগী চাউরবা খোঙথাং অমা ওইখি”
“কারবার তৌবদা লাইহনবগী থৌওংদা হান্নগুম তৌখিদ্রিবা মিৎয়েং চঙলি অমসুং মান্নবা মিৎয়েং অসি ভারতকী পুন্সি মহিং লায়হনবদসু চঙলি”
Posted On:
13 MAY 2022 8:39PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি ইন্দোর্দা পাংথোকখিবা মধ্য প্রদেশ স্তার্ত-অপ কনক্লেব মনুংদা মধ্য প্রদেশ স্তার্ত-অপ পোলিসীবু ভিদিও কনফরেন্সিংগী খুত্থাংদা হৌদোকখ্রে। মহাক্না মধ্য প্রদেশ স্তার্ত-অপ পোর্তেলসু হৌদোকখি অমসুং মসিনা স্তার্ত-অপ ইকোসীস্তেম খুমাং চাউশিলহনবদা তেংবাংগনি। মহাক্না স্তার্ত-অপ ওন্তোপ্রিনরশিংগসু ৱারী শাখি।
প্রধান মন্ত্রীনা শোপ কিরানা কৌবা কিরানা স্তোরগী ওনলাইনগী দুকান হৌদোকখিবা শ্রী তনু তেজস সরস্বতকা ৱারী শাবদা মহাক্কী বেকগ্রাউন্দগী মতাংদা হংখি অমসুং কারবার অসি হৌদোক্নবা মহাক্না কদাইদগী ৱাখল্লোন ফংখিবগে হায়বসু হংখি। মহাক্কী কারবারগী শাহৌ লৌবা অমসুং খুদোংচাবা কয়াগী মতাংদসু প্রধান মন্ত্রীনা হংখি। মহাক্কী স্তার্ত-অপ অসিগা কিরানা স্তোর কয়াগা মরী লৈনবগে অমসুং মহাক্না স্তার্ত-অপ অসিগীদমক্তা করিগীদমক্তা ইন্দোর খল্লিবনো হায়না প্রধান মন্ত্রীনা হংখি। স্বানিধীদগী কান্নবা ফংলিবা স্ত্রীত ভেন্দরশিংনা অসিগুম্বা ওনলাইনগী দুকান শেম্বা ঙমগদরা হায়বা ৱাহংসু প্রধান মন্ত্রীনা হংখি।
প্রধান মন্ত্রীনা উমং শ্রীধর দিজাইন প্রাইভেৎ লিমিতেদ হৌদোক্লিবা ভোপালদগী কুমারী উমং শ্রীধরগা ৱারী শাবা মতমদা মখোয়গী খাদিগী মতাংদা পাংথোকপা ইন্নোভেসন অমসুং মখোয়না অচৌবা কম্পেনী কয়াগী পোত্থোক শাবগী মতাংদা মহাক্কী মফমদা পাউদমখি। স্তার্ত-অপ অসিনা ইং ২০১৪দা মখোয়গী কার্বার হৌদুনা সরকারগা মান্নবা মতৌগী মতাংদা প্রধান মন্ত্রীদা পাউদমখি। মহাক্না নুপীশিংগা লোয়ননা থবক তৌমিন্নবগী মতাংদা প্রধান মন্ত্রীদা পাউদমখি। মহাক্কী স্তার্ত-অপ অসিগী খুত্থাংদা নুপীশিংগী ফিভম করম্না ফগৎহনবা ঙমখিবগে অমসুং ভেল্যু এদিসন করম্না পাংথোকপগে হায়না প্রধান মন্ত্রীনা হংখি। নুপীগী শেন্থোক্না চাউরাক্না ৩০০%গী চাংদা হেনগৎপা ঙমখি হায়না মহাক্না প্রধান মন্ত্রীদা তমখি। আর্তিসান্দগী ওন্তোপ্রিনর ফাওবগী থাক্কী নুপী গ্রেজুএতশিংদা ত্রেনিং পীবগী মতাংদা মহাক্না হায়খি। মহাক্না কাশিদা থবক তৌবগী মতাংদা প্রধান মন্ত্রীনা হংলদুনা থবক পীবা অমসুং মীয়ামদা ইথিল পীবা মীওই ওইবগীদমক্তা মহাকপু প্রধান মন্ত্রীনা থাগৎখি।
প্রধান মন্ত্রীনা ইন্দোরগী শ্রী তাউসিফ খানগা ৱারী শাবদা মহাক্কী লুপনা লৌমীশিংগী চাঙ্গাবু শরুক অনি থোক্না হেনগৎহন্নবা থবক পায়খৎলি হায়না প্রধান মন্ত্রীগী মফমদা পাউদমখি। মখোয়না তেক্নোলোজীগী ওইবা ৱারোইশিন পুথোক্লে অমসুং মসিবু লৌমীশিংদা হকথেংননা অমসুং দিজিতেলগী খুত্থাংদা পীরি হায়না প্রধান মন্ত্রীদা তমখি। মহাক্কী স্তার্ত-অপকা মরী লৈনবা লৌমীশিংনা সোইল তেস্তিং তৌবগী খুদোংচাবা ফংবা ঙমগদরা হায়না প্রধান মন্ত্রীনা হংখি। সোইল তেস্তিং মতৌ করম্না পাংথোকপগে অমসুং রিপোর্তশিং অসিবু লৌমীশিংদা দিজিতেলগী খুত্থাংদা করম্বা য়ৌহনবগে হায়বগী মতাংদা প্রধান মন্ত্রীগী মফমদা তমখি। মখোয়না ওর্গানিক অমসুং মাইক্রোবিএল মেন্যুরবুসু খুমাং চাউশিনহল্লি অমসুং মীয়ামদা য়ৌহল্লি। লৌমীশিংগী মরক্তা নেচরেল ফার্মিং চত্থবগী মতাংদা প্রধান মন্ত্রীনা হংখি। ইন্দোরনা স্বচ্ছ সর্বেক্সন্দা মকোক থোংবগুম্না, ইন্দোরগী লৌমীশিংনা কেমিকেল য়াওদনা লৌ-উবগী মতাংদসু খুদম থমগদবনি হায়না প্রধান মন্ত্রীনা য়াইফ পাউজেল পীখি।
প্রধান মন্ত্রীনা তিল্লিবা মীয়ামদা ৱা ঙাঙবদা লৈবাক্কী চাউখৎ-থৌরাংগী খোঙজেলনা নহাশিংগী পাঙ্গলনা মরম ওইরগা অনৌবা মোমেন্তম ফংলি হায়খি। মথৌ থৱাই য়াওনা পাংথোকপা স্তার্ত-অপ পোলিসী লৈরবনিনা, লৈবাক অসিদা স্তার্ত-অপকী মতিক চাবা লুচিংবা লৈরগনি হায়বা খঙলে হায়না প্রধান মন্ত্রীনা হায়খি। লৈবাক্কী স্তার্ত-অপকী ৱারীশিংনা তেল্লবা চহি ৮গী মনুংদা চাউরবা অহোংবা অমা পুরকখি হায়না প্রধান মন্ত্রীনা ফোংদোকখি। ইং ২০১৪দা মহাক্কী সরকার শেমখিবা মতমদা লৈবাক অসিদা শুপ্নগী স্তার্ত-অপ ৩০০-৪০০ লৈরম্মি হায়না মহাক্না নীংশিংখি। ঙসিদি লৈবাক অসিদা নীংথিনা শীন-লাঙলবা স্তার্ত-অপ ৭০০০০ মুক লৈরে। লৈবাক অসিদা নুমিৎ ৭-৮ খুদিংগী য়ুনিকোর্ন থোক্লক্লি হায়না মহাক্না মখা তাখি।
প্রধান মন্ত্রীনা স্তার্ত-অপকী তোঙানবা হীরম কয়াবু উখি। স্তার্ত-অপ ৫০%গী চাংদি তাইয়র ২ অমসুং ৩গী শহরদগীনি অমসুং মখোয়না রাজ্য অমসুং শহর কয়া কোল্লি হায়না মহাক্না হায়খি। মখোয়না ইন্দস্ত্রী ৫০ হেনবগা মরী লৈনরি। স্তার্ত-অপশিংনা মালেমগী তসেংবা শিংনবগী ৱারোইশিন পীরি হায়না মহাক্না পনখি। ঙসিগী স্তার্ত-অপ অসি হয়েংগী এম.এন.সি. ওইগনি। স্তার্ত-অপকী ৱাখল্লোন অসি চহি ৮গী মমাংদা মীওই খরখক্কী মরক্তা খন্নরম্মি, অদুবু ঙসিদি মসিগী মতাংদা মীওই খুদিংনা খন্ন-নৈনরে হায়না মহাক্না ফোংদোকখি। মসিগী অহোংবা অসি নম্থাক তৌবা নত্তে, মসিদি নীংথিনা থৌরাং য়াৎলবা থৌওংগী মহৈনি হায়না মহাক্না হায়খি।
ভারতকী ইন্নোভেসনগী ৱারোইশিনগী মতাংদা লৈবা ৱারী কয়া মহাক্না তম্লদুনা, আই.তি. ইহৌদা মোমেন্তম নীংথিনা পীবা ঙমহৌদবা অমসুং লৈবাক অসিদা মরী লৈনবা খুদোংচাবা ফংহনবা ঙমখিদবা অসিদা মহাক্না পেন্দবা ফোংদোকখি। মতমদুগী চরাংনবগী মতৌদা দিকেদ অমা মাঙখ্রে। সরকারনা ইং ২০১৪গী মতুংদগী নহাশিংগী ইনোভেসন তৌবা ঙম্বগী মপাঙ্গলদা অমুক্কা হন্না থাজবা থমদুনা পুম্নমক ওইথোকপা য়াবা ইকোসীস্তেম অমা শেম্লে হায়না মহাক্না হায়খি। আইদিয়াদগী ইন্নোভেসন অমসুং মতুংদা ইন্দস্ত্রী ফাওবগী থৌরাং য়াত্তুনা সেক্তর অসিদা পুক্নিং থৌগৎপগী মশা অহুম লোঙবা থৌওংগী মতাংদা মহাক্না পাউদমখি। থৌরাং অসিগী অহানবা তাঙ্কক্না আইদিয়া, ইন্নোভেত, ইনক্যুবেত অমসুং ইন্দস্ত্রীগী ৱাখল্লোন্নি। হীরম অসিগা মরী লৈনবা ইন্সতিত্যুসন শেম্লে অমসুং মপাঙ্গল লৈহল্লে। অনিশুবা, সরকারগী কাঙলোন কোমথোকপা। অহুমশুবা, অনৌবা ইকোসীস্তেম শেমদুনা ইন্নোভেসনগী মাইন্দসেত্তা অহোংবা পুরকপা। হীরম অসিগী মতাংদা খন্নদুনা, হেক্কাথোনগুম্বা থৌরাং কয়া পায়খৎলে। অসিগুম্বা হেক্কাথোনগী ইহৌ অসিদা মহৈ হৈরবা অমসুং তেলেন্ত লৈরবা নহা লাখ ১৫ শরুক য়াহন্দুনা স্তার্ত-অপকী ইকোসীস্তেম অমা শেমখিবনি।
প্রধান মন্ত্রীনা চহি ৭কী মমাংদা স্তার্ত-অপ ইন্দিয়া হৌদোকখিবা অসি ৱাখল্লোনবু ইন্নোভেসন্দা ওন্থোকপা অমসুং মদুবু ইন্দস্ত্রীগী থাক্তা পুবগী চাউরবা খোঙথাং অমা ওইখি হায়খি। মসিদগী চহি অমগী মতুংদা, স্কুলশিংদা অতল তিঙ্করিং লেব অমসুং হাইয়র এজুকেসন ইন্সতিত্যুসনশিংদা ইনক্যুবেসন সেন্তর লিংখত্তুনা অতল ইন্নোভেসন মিসন হৌদোকখি। স্কুল লিশিং ১০ হেনবদা তিঙ্করিং লেব লৈরে অমসুং মহৈরোই লাখ ৭৫ হেনববু ইন্নোভেসনগী এৎমোস্ফিয়র খঙহল্লে। মান্নবা ওইনা, নেস্নেল এজুকেসন পোলিসীনা ইন্নোভেসনবু পুক্নিং থৌগৎলি। ইন্নোভেসন সেক্তরদা প্রাইভেত ইনভেস্তমেন্তসু হেনগৎলক্লি।
স্পেস সেক্তর, মেপ্পিং, দ্রোন্নচিংবা সেক্তর কয়াদা রিফোর্ম পুরকপনা স্তার্ত-অপ শিংদা অনৌবা খুদোংচাবা পীরি হায়না মহাক্না হায়খি। স্তার্ত-অপকী পোত্থোকশিংবু কৈথেলদা য়ৌহনবদা লাইহন্নবগীদমক্তা জি.ই.এম. পোর্তেল শেমখিবনি। জি.ই.এম. পোর্তেল অসিদা স্তার্ত-অপ ১৩০০০ হেন্না রেজিস্তর তৌরে অমসুং পোর্তেল অসিদা লুপা করোর ৬৫০০গী শেনফমগী কারবার তৌনরি। স্তার্ত-অপ চাউখৎহনবা অমসুং অনৌবা কৈথেল হাংবগী হীরমদা দিজিতেল ইন্দিয়ানা অচৌবা শাফু পীরি। তুরিজম সেক্তর চাউখৎপদা স্তার্ত-অপকী অচৌবা থৌদাং লৈ হায়না মহাক্না হায়খি। স্তার্ত-অপশিংনা ভোকেল ফোর লোকেলদস্য তেংবাংবা ঙমগনি। ত্রাইবেলশিংনা মখোয়গী হেন্দিক্রাফ অমসুং অতোপ্পা পোত্থোকশিংবু কৈথেলদা য়ৌহনবদা স্তার্ত-অপশিংনা য়াম্না চাউনা তেংবাংবা ঙমগনি। সরকারনা গেমিং অমসুং শান্নপোত ইন্দস্ত্রীদা য়াম্না চাউনা তেংবাংলি। ভারতকী স্তার্ত-অপ ৮০০ হেনবনা স্পোর্ত সেক্তরদা মথৌ পাংথোক্লি হায়না মহাক্না পাউদমখি।
প্রধান মন্ত্রীনা “ঐখোয়না ভারতনা মায় পাক্নবগীদমক্তা অনৌবা মোমেন্তম অমসুং থাক পীগদবনি। ঙসিদি, ভারতনা জি.-২০ শেন্মিৎলোনগী মরক্তা খ্বাইদগী হেন্না শাহৌ লোউরিবা লৈবাক অমা ওইরি” হায়না হায়খি। ভারতনা মালেমগী খ্বাইদগী অহুমশুবা চাউবা শেন্মিৎলোন ওইরি হায়না মহাক্না হায়খি। স্মার্তফোন, দেতা শিজিন্নবগী মতাংদা ভারতনা অহানবা অমসুং ইন্তর্নেত শিজিন্নবগী মতাংদা মামেলগী অনিশুবা থাক্তা লৈরি। গ্লোবেল রিতেল ইন্দেক্সতা ভারতনা অনিশুবদা লৈরি। ভারতনা মালেমগী ওইনা ইনর্জী শিজিন্নবা অহুমশুবা লৈবাক ওইরি, অমসুং মালেমগী খ্বাইদগী অহুমশুবা চাউবা কঞ্জ্যুমর মার্কেত ভারত্তা লৈরি। ভারতনা হন্দক্কী চহিসিদা বিলিয়ন দোল্লর ৪৭০ হেনবগী এক্সপোর্ত তৌদুনা লল্লোন-ইতিক্কী অনৌবা রেকোর্দ শেমখ্রে। ইনফ্রাস্ত্রকচরদা হান্নগুম পাংথোক্লমদবা ইনভেস্তমেন্ত তৌরি। কারবার তৌবদা লাইহনবগী থৌওংদা হান্নগুম তৌখিদ্রিবা মিৎয়েং চঙলি অমসুং মান্নবা মিৎয়েং অসি ভারতকী পুন্সি মহিং লায়হনবদসু চঙলি। ৱারোলশিং অসিনা ভারত মচা খুদিংবু চাউথোকচহল্লি অমসুং ভারতকী মায় পাকপগী ৱারীনা অনৌবা পাঙ্গলগা লোয়ননা হন্দক্কী অসিদা মাং থানা চঙশিনবা ঙমগনি হায়বগী থাজবা লৈহল্লি। ঐখোয়না অমৃত কাল অসিদা হোৎনরিবা খুদিংনা লৈবাক্কী অনৌবা মাইকৈ তাক্কনি অমসুং ঐখোয় ময়াম্না অমত্তা ওইনা হোৎনমিন্নদুনা লৈবাক্কী অপাম্বা ফংবা ঙমহনগনি হায়না প্রধান মন্ত্রীনা হায়খি।
***
(Release ID: 1825244)
Visitor Counter : 30
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হ্যুমেন রিসোর্স চাউখৎ-থৌরাংগী মন্ত্রালয়
ঐচ.আর.দি. মন্ত্রালয়গী মহৈরোয়শিং মখোয়গী ৱাখল অমসুং হকচাংগী ফিভম ফনা লৈবদা মতেং পাংনবা খোঙথাং ওইরিবা মনোদরপন কেন্দ্রগী ঐচ.আর.দি. মন্ত্রীনা হৌদোকখ্রে
মনোদরপন অসি প্রধান মন্ত্রীগী অত্মানির্ভর ভারতগী খোঙথাং শরুক অমনি: শ্রী রামেশ পোখ্রিয়ল নিশঙ্ক
কেন্দ্রগী ঐচ.আর.দি. মন্ত্রীনা নেস্নেল তোল-ফ্রী হেল্পলাইন অমা, অখন্নবা মনোদরপনগী ৱরব পেজ অমা অমসুং মনোদরপনগী খোঙথাং অসিগী শরুক অমা ওইনা হেন্দবুক অমা হৌদোকখ্রে
Posted On:
21 JUL 2020 3:15PM by PIB Imphal
কেন্দ্রগী ঐচ.আর.দি. মন্ত্রীনা শ্রী রামেশ পোখ্রিয়ল নিশঙ্কনা ঐচ.আর.দি. মন্ত্রালয়গী মহৈরোয়শিং মখোয়গী ৱাখল অমসুং হকচাংগী ফিভম ফনা লৈবদা মতেং পাংনবা খোঙথাং ওইরিবা মনোদরপন ঙসি ন্যু দিল্লীদা হৌদোকখ্রে। ঐচ.আর.দি.গী মিনিস্তর ওফ স্তেৎ শ্রী সঞ্জে ধোত্রেসু থৌরম অসি শরুক য়াখি। হায়র এদুকেসন বিভাগকী সেক্রেতরী, শ্রী অমিৎ খারে; স্কুল এদুকেসন অমসুং লিতরেসীগী সেক্রেতরী শ্রীমতি অনিতা কারৱাল অমসুং মন্ত্রালয় অসিগী মকোক থোংবা ওফিসিএলশিংনা থৌরম অসিদা য়াওখি। থৌরম অসিদা শ্রীমতি অনিতা কারৱালনা খোঙথাং অসিগী মতাংদা প্রজেন্তেসন অমা পীখি।
মনোদরপনগী খোঙথাং অসিগী শরুক অমা ওইনা শ্রী রামেশ পোখ্রিয়ল নিশঙ্কনা নেস্নেল তোল-ফ্রী হেল্পলাইন (৮৪৪৮৪৪০৬৩২) অমা, ঐচ.আর.দি. মন্ত্রালয়গী পোর্তেলদা অখন্নবা মনোদরপনগী ৱেব পেজ অমা হৌদোকখি অমসুং মনোদরপনগী হেন্দবুক অমা ফোঙখ্রে।
থৌরম অসিদা ৱা ঙাংলদুনা শ্রী রামেশ পোখ্রিয়ল নিশঙ্কনা হায় কোবিদ-১৯ অসি মালেম পুম্বদা লৈরিবা মীওই খুদিংমক্কী ওইনা অৱাবা মতম অমা ওইরি। মালেম পুম্বদা থোক্লিবা লায়চৎ অসিনা হকশেলগী ওইবা খুদিংচাদবা খক নত্তনা মসিনা মীপুম খুদিংদা খোয়রাং খোইশাওনবা অমসুং ৱাখল অমদি খুন্নাইদা খুদোংচাদবা থোকহল্লি। অঙাংশিং অমসুং ইনখৎলক্লিবশিংদা অখন্নবা মীৎয়েং চংবগা লোয়ননা ফীভম অসিদা ৱাখলগী ওইবা অনাবা থোক্লকপগী রিপোর্ত কয়া লাক্লি। ৱাখল ৱাবা, খোয়রাংবা অমসুং অকি তুজুংবা লোয়ননা পুক্নিং ৱাখল অমদি লমচৎ শাকৎকী ওইবা সমস্যাশিং হেনগৎলকপা য়াবগা লোয়ননা অঙাংশিং অমসুং ইনখৎলক্লিবশিংনা হেন্না খুদোংথিনিংঙাই ওইরি।
শ্রী পোখ্রিয়লনা হায় ঐচ.আর.দি. মন্ত্রালয়না মহৈ মশিং তম্বা অসি মরু ওইনা লৌরবসু অমরোমদা মহৈরোয়গী ৱাখল নুংঙাইনা থম্বা অসিসু চপ মান্ননা মরু ওইনা লৌবা মথৌ তাই হায়না লৌই। মরম অসিনা মন্ত্রালয়না অসিনা খোঙথাং অমা লৌখৎলি মমিং ওইনা পল্লবদা মনোদরপন অসিনি, মসিনা কোবিদকী লায়চৎ মনুংদা অমসুং মতুং তারকপদা মহৈরোয়শিংগী মখোয়গী ৱাখল অমসুং হকচাং ফনা থম্বদা মতেং পাংনবা থবক থৌরম কয়া য়াওরি। মহাক্না মখা তারদুনা হায়, মহৈ মশিং, পুক্নিং ৱাখলগী ওইবা অনাবগী লমশিং অসিগী এক্সপর্তশিংনা মীহুৎশিং ওইবা ৱার্কিং গ্রুপ অমা শেমখি মসিনা কাউন্সিলিং সর্ভিসশিং, ওনলাইন রিসোর্সশিং অমসুং হেল্পলাইনগী খুত্থাংদা কোবিদ-১৯গী লোকদাউন মনুংদা অমসুং মতুংদা মহৈরোয়শিংগী ৱাখলগী ওইবা অনাবশিং য়েংশিন্নবা অমসুং পুক্নিং ৱাখলগী অমদি হীরম অসিগী তেংবাং পীনবা শেমখিবনি।
মন্ত্রীনা হায় প্রধান মন্ত্রী শ্রী নরেন্দ্র মোদীনা হৌদোকখিবা অত্মানির্ভর ভারত অভিয়ানদা হ্যুমেন কেপিতেল ফগৎনবা অমসুং এদুকেসন সেক্তরদা অফবা অওনবা অমসুং খোঙথাংশিং লৌখৎনবগী শরুক অমা ওইনা মসিদা মনোদরপন অসি য়াওহনখি।
মহাক্না মখা তারদুনা হায়খি, কোবিদকী লায়চৎ মনুংদা অমসুং মতুংদা ৱাখল অমসুং হকচাং ফনা থম্নবা তেংবাংনবা - মনোদরপন হায়না কৌবা ৱেব-পেজ অমা হ্যুমেন রিসোর্স দিবেলপমেন্ত মন্ত্রালয়গী ৱেব-সাইৎ অসিদা শেমখি। ৱেব-পেজ অসিদা পাওতাকশিং, তৌগদবশিং, পোস্তরশিং, পোদকেস্তশিং, ভিদিওশিং, ৱাখলগী ওইবা মতেং পীবদা তৌগদবা অমসুং তৌরোইদবশিং, তোয়না হংবা ৱাহংশিং অমসুং ওনলাইন ক্বেরী সিস্তেম য়াওরি। নেস্নেল তোল-ফ্রী হেল্পলাইন (৮৪৪৮৪৪০৬৩২) হাংদোকখ্রে। তোপ তোপ্পা হেল্পলাইন অসি খঙহৈরবা কাউন্সিলরশিং/সাইকোলোজিস্তশিং অমসুং অতোপ্পা ৱাখলগী অনাবগী লমদা লৈবশিংনা চল্লাইগনি অমসুং কোবিদ-১৯ লোয়খ্রবা মতুংদসু হাংখিগনি। হেল্পলাইন অসিগী খুত্থাংদা মহৈরোয়শিংদা মখোয়গী পুম্নিং ৱাখলগী সমস্যাশিং কোকহন্নবা তেলি-কাউন্সিলিং তৌরগনি।
শরুক য়ারিবশিংদা ৱা ঙাংলদুনা শ্রী ধোত্রেনা হায় লায়চৎ অসিনা অঙাংশিং লোয়ননা অহলশিংদা পুক্নিং ৱাখলদা অকায়বা থোকহল্লি। অসিগুম্বা ফীভমদা ঐখোয়না ইন্সতিত্যুস্নেলগী ওইবা মতেং পীনবা শিনগদবনি। মহাক্না হায় খুন্নাই অমা অমসুং মসিদা য়াওরিবা মীপুম খুদিংমক চাউখৎপা পুরক্নবা অমসুং হকচাং ফনা লৈবগা ৱাখলগা মরী লৈন্নৈ। মরম অসিনা অসিগুম্বা ফীভমদা মীওই অমগী হকচাং ফনা অমসুং মথৌ ফজনা তৌবা তঙাই ফদে, ঐখোয়না অফবা অমনা অমগী মতেং পাংদুনা হিংলিবা খুন্নাই অমগীদমক হোৎনবা তাই। মহাক্না হায়, হ্যুমেন কেপিতেল ফগৎনবা অমসুং এদুকেসন সেক্তরদা অফবা অওনবা অমসুং খোঙথাংশিং লৌখৎনবগী শরুক অমা ওইনা অত্মানির্ভর ভারত অভিয়ানদা মনোদরপনগী খোঙথাং অসি য়াওহনবনি।
মহাক্না মখা তারদুনা হায়, মনোদরপনগী খুত্থাংদা রিসোর্সশিং মোবিলাইজ তৌদুনা মহৈরোয়শিং, ইমুং মনুংশিং অমসুং ওজাশিংগী সাইকোলোজীকেল সপ্পোর্ত সিস্তেম ফগৎহনবদা মতেং পাংগনি, অমসুং মসি কোরোনাগী মতম লোয়খ্রবা মতুংদসু মহৈ মশিং তাকপী তম্বীবগী থবক চত্থবদা প্রোএক্তিব ওইবা অমদি ৱাখল হকচাং ফনা থম্নবা হোৎনবদা অচৌবা মতেং ওইরগনি।
মখাদা পীরিবা মচাকশিং অসি মনোদরপনদা য়াওরি:
- মহৈরোয়শিং, ওজাশিং অমসুং স্কুল সিস্তেমশিংগী অমসুং য়ুনিভর্সিতীগী ফেকল্তী লোয়ননা ইমুং মনুংশিংগী এদবাইজরী গাইদলাইনশিং
- পাওতাকশিং, তৌগদবশিং, পোস্তরশিং, পোদকেস্তশিং, ভিদিওশিং, ৱাখলগী ওইবা মতেং পীবদা তৌগদবা অমসুং তৌরোইদবশিং, তোয়না হংবা ৱাহংশিং অমসুং ওনলাইন ক্বেরী সিস্তেম য়াওবা এম.ঐচ.আর.দি. ৱেবসাইৎকী ৱেব-পেজ
- স্কুলশিং অমসুং য়ুনিভর্সিতীগী থাক্তা ভোলুন্তরী ওইনা তেলি-কাউন্সিলিং সর্ভিস পীনবা নেস্নেল হেল্পলাইনগী নেস্নেল লেবেল দেতাবেজ অমসুং কাউন্সেলরশিংগী দিরেক্তরী
- লৈবাক পুম্বগী স্কুল, য়ুনিভর্সিতিশিং অমসুং কোলেজশিংদগী মহৈরোয়শিংদা য়ৌবা ঙম্নবা এম.ঐচফ.আর.দি.গী নেস্নেল তোল ফ্রী হেল্পলাইন। অখন্নবা হেল্পলাইন অমা কাউন্সেলরশিং/সাইকোলোজিস্তশিং অমসুং অতোপ্পা ৱাখলগা মরী লৈনবশিং লায়েংলিবশিংগী অপুনবা অমনা চলায়গনি অমসুং কোবিদ-১৯গী মতুংদসু মখা চত্থখিগনি।
- হেন্দবুক ওন সাইকোলোজিকেল সপ্পোর্ত: এনরিচিং লাইফ স্কিল্স এন্দ ৱেলবিইং ওফ স্তুদেন্তস অসি ওনলাইন্দা ফোংলগনি। বুকলেৎ অসিদা এফ.এ.ক্যু.শিং অমসুং অচুম্বশিং অমসুং থাজবশিং য়াওগনি অমসুং কোবিদ-১৯গী লাইচৎ মনুংদা অমসুং মতুংদা পুক্নিং ৱাখলগী অমসুং লমচৎ শাজৎকী মরী লৈনবশিং (অঙাং মচাদগী কোলেজগী মহৈরোয়শিং ফাওবা) শিল লাংনবা লম্বেলশিং অমসুং পাম্বৈশিং য়াওগনি।
- সাইকোলোজিস্তশিং অমসুং ৱাখলগী লায়নাগী লমদা মথৌ তৌরিবশিংগা পাউ ফাওরক্নবা, কাউন্সেল্লিং তৌনবা অমসুং লমজিংনবা ইন্তরেক্তিব ওনলাইন চেৎ প্লেৎফোর্ম অসি মহৈরোবশিংগী, ওজাশিংগী, অমসুং ইমুং মনুংশিংগী কোবিদ-১৯ মনুং অমসুং মতুংদা ফংলগনি।
- ৱেবিনারশিং, ভিদিওশিং,পোস্তরশিং, ফ্লাইয়রশিং, কোমিকশিং অমসুং শোর্ত ফিল্মশিং য়াওনা ওদিও-ভিজুএল রিসোর্সশিং ৱেবপেজতা অহেনবা রিসোর্সকী মচাকশিং ওইনা অপলোদ তৌরগনি। লৈবাক পুম্বদগী মহৈরোয়শিংদগী ক্রাউদ সোর্সিং পিয়র সপ্পোর্ত ওইনা পুক্নিং থৌগৎকনি।
মনোদর্পন ৱেবসাইৎকীদমক লিঙ্ক অসিদা নম্বীয়ু: http://manodarpan.mhrd.gov.in/
পি.পি.তি. য়েংনবা মফমসিদা নম্বীয়ু:
*******
(Release ID: 1640248)
Visitor Counter : 112
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Odia
,
Tamil
,
Telugu
,
Malayalam


text:
রাস্ত্রপতিগী লোইশঙ
ভারতকী রাস্ত্রপতীনা ওজাগী নুমিৎকী মাংওইননা য়াইফ পাউজেল পীরক্লি
Posted On:
04 SEP 2020 4:56PM by PIB Imphal
ভারতকী রাস্ত্রপতী শ্রী রাম নাথ কোবিন্দনা লৈবাক অসিগী মফম খুদিংদা লৈরিবা ওজাশিংগী মফমদা ওজাগী নুমিৎনা লাকপদা য়াইফ-পাউজেল পীরক্লি।
পাউজেল অমদা রাস্ত্রপতীনা হায়খি, "হরাউ তয়াম্বগা লোইননা ঐহাক্না লৈবাক অসিদা লৈরিবা ওজাশিংগী মফমদা থমোই শেংনা য়াইফ পাউজেল পীজরি। ঐখোয়না ওজাশিংগী নুমিৎ অসি অনৌবা য়ুগকী খ্বাইদগী ফবা ওজাশিংগী মনুংদা অমা ওইরিবা অমসুং ঐহাক্কী মমাংথংবা ওইখিবা দা. সর্ভেপল্লি রাধাকৃষ্ণনগী মপোক নুমিত্তা পাঙথোক্লি।
শক্নাইরবা ফিলোসোফর অমা ওইনা মহাক্না ওজা অমগী থৌদাং অসি লাইরিক লাইশু তাকপী তম্বীবদা নত্তনা ৱাখলগী লমজিংবা অমসু ওইগদবনি, অমসুং ভেল্যু কয়াবুসু মহৈরোইশিংদা শন্দোকপীগদবনি। হোৎনবা কনবা অমসুং খাঙবা কনবগা লোইননা ওজা অমনা মহৈরোইশিংদা ঐখোয়গী নাৎপু খঙহনবদা মতেং পাংগনি। তশেংনা হায়রবদা, ওজাশিং অসি মহৈরোইশিংবু লমজিংবীরিবা অমসুং লৈবাক অসিবু শেমগৎলিবা শাফু অদুনি। মসিগী ময়েক লারবা মরম অসিননি ভারৎকী নাত্তা 'ওজা-মহৈরোই'গী চৎনবী অসি চাউনা মরুওইনা লৌনরিবসি।
হোংলক্লিবা মতম গী মতুং ইন্না মতাকপী তম্বীবগী মওং মতৌদা অহোংবা অমা পুরকপা মথৌ তারি অমসুং মখোয়না ঐখোয়গী লৈবাক অসিবু লাক্কদবা তুংদা লুচিংদুনা পুগদবা মহৈরোইশিংগী খুন্নাইবু মঙাল পীনবা হোৎনরিবা ওজাশিংনা হোৎনরুবা খুদিংদা মাই পাকপা ওইরসনু হায়না থৌনিজরি।
পি.দি.এফ. ফাইল য়েংনবগীদমক মফম অসিদা নম্বীয়ু
*****
(Release ID: 1651371)
Visitor Counter : 86


text:
স্কিমস ইনফর্মেশন
ক) প্রাই মিনিষ্টরগী এমপ্লোইমেন্ট জেনরেসন প্রোগ্রাম:
স্কিমস অসি থবক, শিনফম অচৌবা থৌরাংশিংগী মরক্তা হৌরকফম ওইরবা থৌরম অমানি ।
থবক ওইনা পাঙথোক্নবা শীল-লাংলিবশিং অমসুং মফমশিং:
লৈবাক অসিদা লৈরিবা খুঙ্গংগী মফমশিংগী কে ভি আই সি অমসুং কে ভি আই বি অমসুং সহর অমসুং খুঙ্গংশিংগী মফম অনীমক্তা লৈরিবা সি আই সি ওফিসশিংদগী ঈ-পাউ লৌবা য়াগনি। মরু ওইনা তমেংলোং ডিষ্ট্রিক্টকী মীওইশিংগী ওইনা দি আই সি তমেংলোংদা তানবীয়ু।
থবক ওইনা পাঙথোক্নবা শিনফমগী খ্বাইদগী চাউবা থৌরাংগী মওং মতৌগী ফীভম:
মেন্যুফেকচরিং হায়বদি পোৎ-চৈ শাবগী থবক পায়খৎপা কাঙবুশিংনা লুপা লাক্ষ ২৫.০০ গী অমসুং সভির্স সেক্তর হায়বদি শেমজিন-শাজিনবগী মরমদা লুপা লাক্ষ ১০.০০ ফাওবগী খুদোংচাবা ফংগনি।
লাইরিক লাইশু হৈবগী থাক উৎপা চে-চাং:
মেন্যুফিকচরিং সেক্টরগী ওইনা লুপা লাক্ষ ১০ গী মথক্তা থবক পায়খৎকদৌরিবা মীওইশিং অমসুং সভির্স সেক্টরগী ওইনদি লুপা লাক্ষ ৫গী মথক্তা তৌবা থবক পায়খৎকদৌবা মীওইশিংনা য়ামদ্রবদা ক্লাস আইট পাস তৌগদবনি।
করম্না দরখাষ্ট থাগনি:
পাঙথোক্কদৌরিবা স্কিম অদু খবর/পাউচেশিং অমদি ইলেক্ত্রোনিক মেদিয়া হায়বদি রেদিও, টেলিভিন্নচিংবদা এদভর্টাইজ তৌদুনা মীয়ামদা খঙহনগনি। খুদোংচাবা অসিগী কান্নবা ফংনিংবা মতিক চারবা মীওইশিং অদুনা ওনলাইন্দা এপ্লিকেসন অদু (kviconline.gov.in)দা মনাক নকপা কে ভি আই সি/কে ভি আই বি/দি আই সি/বেঙ্ক ওফিসরশিংদা পীশিনবা য়াগনি।
দরখাষ্ট পীশিনবদা চঙগদবা চে-চাংশিং:
- ফোটো ।
- লাইরিক তম্বগী থাক অদুগী শকখঙ চে ওইবা সরটিফিকেট।
- মীশক অদু এস টি/এস সি ওইরিবদি মরী লৈনবা সরটিফিকেট হাপকদবনি।
- রুরেল এরিয়া অমসুং অর্বান এরিয়াগী সরটিফিকেট ।
- আধার কার্দ নৎত্রগা পান কার্দ হাপকদবনি।
- পায়খৎকদৌরিবা থৌরাং অমসুং থৌরমগী অইবা মওং মতৌগী শক্তম য়াওগদবনি।
অপুনবা প্রোজেক্ট অদুদা চঙগদবা শেনফমগী ফংগদবা বেলেন্স এমেন্ট অদু বেঙ্কশিংনা টার্ম লোন ওইনা পীদুনা থবক তৌবগী শেনফম ওইগনি।
ইলিজিবিলিটি কন্দিসন্স ওফ বিনিফেসিয়ারিজ:
চহি ১৮ হেল্লবা মীওই অমনা কান্নবা অসি ফংনিংলবদি মীওই অদো য়ামদ্রবদা ক্লাস আইট পাস তৌবা মীওই ওইগদৌরিবনি। সেল্ফ হেল্প গ্রুপ, ইন্সটিটুসন্স রেজিষ্টর অন্দর সোসাইটিজ রেজিষ্ট্রেসন এক্ট ১৮৬০ এন্দ চেরিটেবল ট্রষ্ট।


text:
আসাম পাব্লিক সার্ভিস কমিসন (এ.পি.এস.সি.) না লৌবা কম্বাইন কম্পিতেতিব একজামিনেসন (সি.সি.ই.)গী চাংয়েংদা মণিপুরী হাপচীন্নবা দাবী তৌরদুনা লূপ কুনগী ওইবা জোইন্ট এক্সন কমিতি অমনা আসামগী মুখ্যমন্ত্রী, গভর্ণর, বিধানসভাগী ওপোজিসনগী নেতাশিং লোইননা তোঙান তোঙানবা মন্ত্রীশিংগা উন্নদুনা খুৎয়েক লিশিং তরা য়াওবা মেমোরেন্দম অমা মুখ্যমন্ত্রী সর্বানন্দ সোনোৱালগী মফমদা পীশিনখ্রে। দিসেম্বরগী তাং ৫দা জোইন্ট এক্সন কমিতিগী চেয়ারমেন অরাম্বম নন্দবাবু সিংহ, কনভেনর অসাংবম স্বপন, মেম্বর আহমদ হোসেন নচিংবা কমিতিগী মীওইশিংনা দিসপুরদা মুখ্যমন্ত্রীগা হকথেংননা উন্নদুনা মেমোরেন্দম অদু পীশিনখিবনি। মীহুৎ কাঙবু অদুদা মনিপুরীশিংগী দাবীশিং অদু থবক ওইনা পাঙথোক্কনি হায়বগী থাজবা পীরকখি। মীহুৎ কাঙবু অদুদা লখিপুরগী এম.এল.এ. রাজদীপ গোৱালা, সিলচরগী এম.এল.এ. দীলিপ পাল, ৱাটর রিসোর্সেস মন্ত্রী কেশব মহন্ত নচিংবা মরুওইবা মীওই কয়াসু য়াওখি। আসামগী রাজ্যপাল জগদীস মুখী, আসাম বিধান সভাগী স্পীকর হীতেন্দ্রনাথ গোস্বামী, হাইলাকান্দিগী এম.এল.এ. আমিনুল হোক লস্কর, মন্ত্রী পরিমল শুক্লবৈদ্য, অসম বিধানসভাগী ওপোজিসন লিদর দেবব্রত সাইকিয়াগী মফমদসু মেমোরেন্দম অদু খুৎশিন্নখি।
হৌখিবা দিসেম্বরগী তাং ৮ নোংমাইজিং নুমিত্তা লখিপুরগী বাসস্তেন্দা পাঙথোকখিবা পাউমীশিংগী মীফম অমদা লূপ কুননা শেম্বা জোইন্ত এক্সন কমিতিগী খোঙজং অদুগী মতাংদা মীয়ামদা পাউদমখি। নুমিত্তুগী মীফমদা কমিতিগী চেয়ারমেন অরাম্বম নন্দবাবু সিংহ, কনভেনর অসাংবম স্বপন, অরাম্বম গৌরগোপাল সিংহ, লৈশুংবম রবীন্দ্র সিংহ, কেঐইচ দিলীপ সিংহ, কে স্বপন সিংহ, এনজি সনাহল সিংহ, পিঐইচ মণিবাবু সিংহ, কে রবীন্দ্র সিংহ নচিংবা মীওইশিং য়াওখি।
জোইন্ত এক্সন কমিতিদা য়াওরিবা লুপশিং অদুদি - আসাম মণিপুরী সাহিত্য পরিষদ, অল আসাম মণিপুরী স্টুদেন্টস্ ইউনিওন, অল আসাম মণিপুরী মৈরা পায়বী কোর্দিনেসন কমিতি, কমিতি ওন কলচার ফোর পীস এন্দ ইন্টিগ্রিতি (কোকপীন), মণিপুরী বেনোভলেন্ট সোসাইতি, আসাম মণিপুরী কলা একাদেমী, মণিপুরী য়ুথ ফ্রন্ট অফ আসাম, থৌগল মরূপ হাইলাকান্দি, আসাম মণিপুরী প্রোগ্রেসিব ফ্রোন্ট, অল আসাম মণিপুরী মৈরা পায়বী অপুনবা লূপ, মণিপুরী নেসনেল কাউন্সিল, আসাম মণিপুরী সিতিজেন্স ফোরাম, মণিপুরী সেদ্যুল ট্রাইব দিমান্দ কমিতি, অথৌবা নীংশিংলূপ, আসাম মণিপুরী মুস্লিম য়ুথ ফ্রন্ট, ইউনাইতেদ ক্লাব ওর্গেনাইজেসন, নহারোল খোরিরোল সিল্লুপ লখিপুর, মণিপুরী মুস্লিম দেভলপমেন্ট ওর্গেনাইজেসন আসাম, সাউথ বরাক লখিপুর রুরেল দেভলপমেন্ট ওর্গেনাইজেসন অসিনচিংবনি।
------------------------------------------------------------
Get latest News Updates Please Download our Android app CLICK HERE
To Subscribe our YouTube Channel LICK HERE
------------------------------------------------------------


text:
প্রধান মন্ত্রী, শ্রী নরেন্দ্র মোদীনা অহমদাবাদকী সাবরমতী আশ্রমদগী ‘পাদ্যত্রা’ (ফ্রীদম মার্চ) লমথাখ্রে অমসুং ‘অজাদী কা অমৃত মহোৎসব’ (India@75)কী মাংঙোইনবা থৌরমশিং হৌদোকখ্রে। মহাক্না India@75কী পাল্লন থৌরমগী অতোপ্পা তোঙান তোঙানবা নাৎকী অমসুং দিজিতেলগী ওইবা থৌরাংশিংসু হৌদোকখ্রে। থৌরম অদুদা গুজরাতকী গভর্নর শ্রী অচার্য়া দেবরাৎ, কেন্দ্রগী এম.ও.এস. (আই/সি) শ্রী প্রহলাদ সিংহ পতেল অমসুং গুজরাতকী মুখ্য মন্ত্রী শ্রী বিজে রুপানিনা শরুক য়াখি।
আজাদী কা অমৃত মহোৎসব অসি ভারতকী নীংতমখিবগী চহী ৭৫শুবগী নিংশিং থৌরম পাংথোক্নবা ভারত সরকারনা শিনবা থৌরমশিংগী পরীং অমনি। মহোৎসব অসি জন-ভাগীদারীগী ৱাখল্লোন্দা জন-উৎসব অমা ওইনা পাংথোক্কনি।
সাবরমী আশ্রমগী মীতিন অদুদা ৱা ঙাংলদুনা প্রধান মন্ত্রীনা ২০২৩গী ওগস্ত ১৫ ফাওবা চত্থগদবা ২০২২গী ওগস্ত ১৫গী মমাংদা চয়োল ৭৫ পাঙথোক্কদবা ‘অজাদী কা অমৃত মহোৎসব’ হৌদোকপগী ৱাফম থমখি। মহাক্না নীংখা তম্বগী ইহৌদা থৱায়না পোন্থা ওইখ্রবা মহাত্মা গান্ধী অমসুং অথোইবা মীওইশিংদা ইকাই খুম্নবা উৎখি।
প্রধান মন্ত্রীনা মরু ওইবা য়ুম্বী মঙা মদুদি নীংতম ইহৌ, ৭৫গী ৱাখল্লোনশিং, ৭৫গী মাইপাকপশিং, ৭৫গী থবকশিং অমসুং ৭৫গী ফীরেপশিং অসিনা মঙলানশিং অমসুং থৌদাংশিংবু ইথিল ওইহন্দুনা মাংলোমদা চংশিন্নবা লমজিং-লমতাক্নবা শাফু ওইগনি হায়না নৌহৌননা ফোঙদোকখি।
প্রধান মন্ত্রীনা হায় অজাদী অমৃত মহোৎসব হায়বগী আর্থদি নীংখা তম্বগী থৌনা-লিংজেলগী অমৃত হায়বনি। মসিগী আর্থদি নীংখা তম্বগী ইহৌগী লান্মীশিংদা ইথিলশিং পীনবা অমৃত হায়বনি; অনৌবা ৱাখল্লোনশিং অমসুং ৱাশকশিংগী অমৃত অমসুং আত্মনির্ভারত্তাগী শীদা হীদাক ওইগনি।
থুমগী মরু ওইবগী মতাংদা ৱা ঙাংলদুনা প্রধান মন্ত্রীনা হায় থুম অসি চুম্নগী মমলদা য়ুম্ফম ওইরগা মগুন লেপ্তে। ভারত মচাশিংগী ওইনদি থুমনা পুকচেল শেংবা, থাজবা, পুকচেল লেপ্পা, পাঙ্গলগী থবক, মান্নবা ৱায়েল অমসুং মরোমদোম লেপচবা হায়বা অসি তাক্লি। মহাক্না হায় মতম অদুদা থুম অসি ভারতকী মরোমদোল লেপচনবগী খুদম অমা ওইখি। ভারতকী মমলশিংগা লোইননা ব্রিতিশনা মরোমদোল লেপচবদা অকাইবা পীখি। ভারতকী মীয়াম্না ইংলেন্দদগী পুশিল্লকপা থুমগী মখা পোনখি। মহাক্না হায় গান্ধীজীনা লৈবাক অসিনা মতম শাংনা খঙদুনা লাকখিবা অৱাবা অসি খঙখি, মীয়ামগী ইহুল খঙখি অমসুং মদুবু ইহৌ অমা ওন্থোকখি।
১৮৫৭তা ভারতকী নীংখা তম্নবগী অহানবা লান হৌখিবা, মহাত্মা গান্ধীনা মীরৈবাক্তগী হল্লকখিবা, জাতিদা সত্যাগ্রহাগী শক্তি নীংশিংহনখিবা, লোকমান্যা তিলক্না মপুং ফানা নীংখা তম্নবা হৌৎনখিবা, নেতাজী সুভাশ চন্দ্র বসনা লুচিংবা অজাদ হিন্দ ফৌজকী দিল্লীগী মার্চ অমসুং দেল্লী চল্লোগী খোলাউ অসিগুম্বা নীংখা তম্বগী মরু ওইবা ইহৌশিং প্রধান মন্ত্রীনা নীংশিংখি। মহাক্না মখা তারদুনা হায় নীংতম ইহৌগী মৈরি অসি মাইকৈ খুদিংদা, লমদম খুদিংদা চুখৎনবা লৈবাক অসিগী কাচিন কোয়া খুদিংদা অচার্য়াশিং, লৌশিং লৈবশিং অমসুং ওজাশিংনা লেপ্তনা হোৎনখি। মহাক্না হায় অমরোমদা ভক্তিগী ইহৌনা লৈবাক শিনবা থুংনা নীংতম ইহৌ হৌনবগী ফম্পাক শেমখি। চৈতন্যা মহাপ্রবু, রামাকৃষ্ণ পরমহন্স, শ্রীমন্ত শঙ্কর দেবকুম্বা লৌশিং লৈবা মীওইশিংনা লৈবাক শিনবা থুংনা নীংতম ইহৌ হৌনবা য়ুম্ফম থোলমখি। মসিগা চপ মান্না কাচিন কোয়া পুম্নমক্তা লৈরিবা লৌশিং লৈবা মীওইশিংনা জাতি অমদি নীংতম ইহৌদা মতেং পাংখি। লৈবাক অসি শিনবা থুংবদগী দালিৎ, অদিবাসী, নুপী অমসুং নহারোল কয়ানা চাউনা কত্থোকখি। তামিল নাদুদগী চহি ৩২ শুরবা কথা কুমারন অসি ব্রিতিশনা মকোক্তা নোংমৈনা কাপ্লবা ফাওবা লৈবাক অসিগী ফীরাল লৈবাক্তা তাহন্দনবা হোৎনখিবা অসিগুম্বা মশক খঙবিদ্রবা অথৌবশিংনা কত্থোকখিবা অদু পাউদমখি। তামিল নাদুগী ভেলু নচিয়র অসি ব্রিতিশ লৈঙাক্কী মায়োক্তা লান শোক্নখিবা অহানবা মহারানী ওইখি।
প্রধান মন্ত্রীনা হায় ঐখোয়গী লৈবাক অসিগী ত্রাইবেলগী খুন্নাইনা মীরৈবাক মচাশিংনা লৈঙাকপা অসি নমথনবা মথৌনা মরিংজেল লৈনা লেপ্তনা হোৎনখি। ঝার্খন্দদ বির্সা মুন্দানা ব্রিতিশবু শীংনখি অমসুং মুর্মু মচিল-মনৌশিংনা সন্থল ইহৌ লমজিংগী। ওরিশাদা চাক্রা বিসোইনা ব্রিতিশকী মায়োক্তা লান হৌখি অমসুং লক্ষমন নায়ক্না গান্ধিয়নগী পাম্বৈশিংগী খুত্থাংদা এৱের্নেস শন্দোকখি। মহাক্না রম্পা ইহৌ হৌখিবা অন্ধ্র প্রদেশককী মন্যম ভিরুদু অল্লুরি সিরারম রাজু অমসুং মিজোরামগী চীংশিংদা ব্রিতিশকী মায়োক্তা চংশিনখিবা পসল্থা খুঙচেরাগুম্বা ব্রিতিশকী মায়োক্তা লান শোক্নখিবা মশক খঙবিদ্রবা অথৌবশিং অদুগী লিস্ত পাথোকখি। মহাক্না লৈবাক অসিগী নীংখা তম্বা ফংহনবদা শরুক য়াখিবা অসাম অমসুং অৱাং নোংপোক্কী গোমধার কোনৱার, লাচিৎ বোর্ফুকন অমসুং সেরৎ সিংগুম্বা অতোপ্পা নীংতম লান্মীশিংসু পনখি। মহাক্না হায় লৈবাক অসিনা গুজরাতকী জম্বুঘোদাদা নায়ক ত্রাইবেলশিংদা কত্থোকখিবা অমসুং মনগাধতা ত্রাইবেল কয়া তমথীনা পুন্না হাৎখিবা অদু কাউবা লৈররোই।
প্রধান মন্ত্রীনা হায় লৈবাক অসিনা রাজ্য খুদিংদা অমসুং লমদম খুদিংদা পৱারী য়োকখৎনবা হৌখিবা চহি তরুক অসিদা লেপ্তনা হোৎনদুনা লাক্লি। চহি অনিগী মমাংদা দান্দী য়াত্রাগা মরী লৈনবা মফম শেমগৎখ্রে। লৈবাক অসিনা নীংখা তমদুনা অহানবা সরকার শেমখ্রবা মতুংদা নেতাজী সুভাশনা অন্দমানদা মচু অহুমগী ফীরাল চিংখৎখিবা মফম অদুসু শেমগৎখ্রে। মহাক্না মখা তারদুনা হায় অন্দমান অমসুং নিকোবরগী ঈথৎশিং অসি নীংতম ইহৌগী মমিং লৌদুনা থোনখিবনি। মহাক্না হায় বাবা সাহেবকা মরী লৈনবা মফমশিং অদু পঞ্চতির্থগী মওংদা শেমৎখ্রে, জালিয়নৱালা বাঘগী নীংশিং খুবম অমসুং পাইকা ইহৌগী নীংশিং খুবমশিংসু শেমগৎখ্রে।
প্রধান মন্ত্রীনা হায় ঐখোয়না কান্না হোৎনদুনা ভারত অমসুং মীরৈবাক অনিমক্তা ঐখোয়না তৌবা ঙম্বা অদু উৎখ্রে। ঐখোয়গী সম্বিধান অমসুং মীপুম খুদিংদা মান্নবা মীৎয়েং য়েংবগী চৎনবীশিং অসিগীদমক ঐখোয়না চাউথোকচৈ। মহাক্না হায় দেমোক্রেসীগী মমা ওইরিবা ভারতনা দেমোক্রেসীগী মপাঙ্গল কনখৎহন্দুনা মাংলোমদা চংশিল্লি। মহাক্না হায় ভারতকী মাই পাকপশিং অসিনা মীওইবা খুন্নাইদা আশা পীরি। মহাক্না মখা তারদুনা হায় ভারতকী চাউখৎ খোঙচৎ অসি আত্মনির্ভারত্তানা থনখি অমসুং মালেম পুম্বগী চাউখৎ খোঙচৎতা শাফু পীরি।
প্রধান মন্ত্রীনা ঐখোয়গী নহারোলশিং অমসুং স্কোলারশিংনা লৈবাক অসিনা ঐখোয়গী নীংতম লান্মীশিংগী পুৱারী ইনবা হোৎনরিবসি মায় পাকহন্নবা থৌদাং লৌগদবনি হায়না অপাম্বা ফোঙদোকখি। মহাক্না মখোয়দা মালেমদা নীংতম ইহৌদা মাই পাকখিবশিং অদু উৎথোক্নবা অপাম্বা ফোঙদোকখি। মহাক্না কলা, সহিত্যা, থিএতরকী খুন্নাই, ফিল্ম ইন্দস্ত্রী অমসুং দিজিতেল এন্তর্তেনমেন্তদা লৈরিবা মীয়ামদা ঐখোয়গী হৌখ্রবা মতমদা থোকখিবা তোপ-তোপ্পা ৱারীশিং খঙদোক্তুনা মখোয়বু পুন্সিদা পুশিল্লক্নবা অপাম্বা ফোঙদোকখি।
आज आजादी के अमृत महोत्सव का पहला दिन है।— PMO India (@PMOIndia) March 12, 2021
अमृत महोत्सव, 15 अगस्त 2022 से 75 सप्ताह पूर्व शुरू हुआ है और 15 अगस्त 2023 तक चलेगा: PM @narendramodi
मैं इस पुण्य अवसर पर बापू के चरणों में अपने श्रद्धा सुमन अर्पित करता हूँ।— PMO India (@PMOIndia) March 12, 2021
मैं देश के स्वाधीनता संग्राम में अपने आपको आहूत करने वाले, देश को नेतृत्व देने वाली सभी महान विभूतियों के चरणों में नमन करता हूँ, उनका कोटि-कोटि वंदन करता हूँ: PM @narendramodi
Freedom Struggle,— PMO India (@PMOIndia) March 12, 2021
Ideas at 75,
Achievements at 75,
Actions at 75,
और Resolves at 75
ये पांचों स्तम्भ आज़ादी की लड़ाई के साथ साथ आज़ाद भारत के सपनों और कर्तव्यों को देश के सामने रखकर आगे बढ़ने की प्रेरणा देंगे: PM @narendramodi
आज़ादी का अमृत महोत्सव यानी- आज़ादी की ऊर्जा का अमृत।— PMO India (@PMOIndia) March 12, 2021
आज़ादी का अमृत महोत्सव यानी - स्वाधीनता सेनानियों से प्रेरणाओं का अमृत।
आज़ादी का अमृत महोत्सव यानी - नए विचारों का अमृत। नए संकल्पों का अमृत।
आज़ादी का अमृत महोत्सव यानी - आत्मनिर्भरता का अमृत: PM @narendramodi
हम आज भी कहते हैं कि हमने देश का नमक खाया है।— PMO India (@PMOIndia) March 12, 2021
ऐसा इसलिए नहीं क्योंकि नमक कोई बहुत कीमती चीज है।
ऐसा इसलिए क्योंकि नमक हमारे यहाँ श्रम और समानता का प्रतीक है: PM @narendramodi
हमारे यहां नमक को कभी उसकी कीमत से नहीं आँका गया।— PMO India (@PMOIndia) March 12, 2021
हमारे यहाँ नमक का मतलब है- ईमानदारी।
हमारे यहां नमक का मतलब है- विश्वास।
हमारे यहां नमक का मतलब है- वफादारी: PM @narendramodi
गांधी जी ने देश के इस पुराने दर्द को समझा, जन-जन से जुड़ी उस नब्ज को पकड़ा।— PMO India (@PMOIndia) March 12, 2021
और देखते ही देखते ये आंदोलन हर एक भारतीय का आंदोलन बन गया, हर एक भारतीय का संकल्प बन गया: PM @narendramodi
उस दौर में नमक भारत की आत्मनिर्भरता का एक प्रतीक था।— PMO India (@PMOIndia) March 12, 2021
अंग्रेजों ने भारत के मूल्यों के साथ साथ इस आत्मनिर्भरता पर भी चोट की।
भारत के लोगों को इंग्लैंड से आने वाले नमक पर निर्भर हो जाना पड़ा: PM @narendramodi
1857 का स्वतंत्रता संग्राम, महात्मा गांधी का विदेश से लौटना, देश को सत्याग्रह की ताकत फिर याद दिलाना, लोकमान्य तिलक का पूर्ण स्वराज्य का आह्वान, नेताजी सुभाष चंद्र बोस के नेतृत्व में आजाद हिंद फौज का दिल्ली मार्च, दिल्ली चलो का नारा कौन भूल सकता है: PM @narendramodi— PMO India (@PMOIndia) March 12, 2021
आजादी के आंदोलन की इस ज्योति को निरंतर जागृत करने का काम, पूर्व-पश्चिम-उत्तर-दक्षिण, हर दिशा में, हर क्षेत्र में, हमारे संतो-महंतों, आचार्यों ने किया था।— PMO India (@PMOIndia) March 12, 2021
एक प्रकार से भक्ति आंदोलन ने राष्ट्रव्यापी स्वाधीनता आंदोलन की पीठिका तैयार की थी: PM @narendramodi
देश के कोने कोने से कितने ही दलित, आदिवासी, महिलाएं और युवा हैं जिन्होंने असंख्य तप-त्याग किए।— PMO India (@PMOIndia) March 12, 2021
याद करिए, तमिलनाडु के 32 वर्षीय नौजवान कोडि काथ् कुमरन को,
अंग्रेजों ने उस नौजवान को सिर में गोली मार दी, लेकिन उन्होंने मरते हुये भी देश के झंडे को जमीन में नहीं गिरने दिया: PM
गोमधर कोंवर, लसित बोरफुकन और सीरत सिंग जैसे असम और पूर्वोत्तर के अनेकों स्वाधीनता सेनानी थे जिन्होंने देश की आज़ादी में योगदान दिया है।— PMO India (@PMOIndia) March 12, 2021
गुजरात में जांबूघोड़ा में नायक आदिवासियों का बलिदान हो, मानगढ़ में सैकड़ों आदिवासियों का नरससंहार हो, देश इनके बलिदान को हमेशा याद रखेगा: PM
गोमधर कोंवर, लसित बोरफुकन और सीरत सिंग जैसे असम और पूर्वोत्तर के अनेकों स्वाधीनता सेनानी थे जिन्होंने देश की आज़ादी में योगदान दिया है।— PMO India (@PMOIndia) March 12, 2021
गुजरात में जांबूघोड़ा में नायक आदिवासियों का बलिदान हो, मानगढ़ में सैकड़ों आदिवासियों का नरससंहार हो, देश इनके बलिदान को हमेशा याद रखेगा: PM
आंध्र प्रदेश में मण्यम वीरुडु यानी जंगलों के हीरो अल्लूरी सीराराम राजू ने रम्पा आंदोलन का बिगुल फूंका— PMO India (@PMOIndia) March 12, 2021
पासल्था खुन्गचेरा ने मिज़ोरम की पहाड़ियों में अंग्रेज़ो से लोहा लिया: PM @narendramodi
तमिलनाडु की ही वेलू नाचियार वो पहली महारानी थीं, जिन्होंने अंग्रेजी हुकूमत के खिलाफ लड़ाई लड़ी थी।— PMO India (@PMOIndia) March 12, 2021
इसी तरह, हमारे देश के आदिवासी समाज ने अपनी वीरता और पराक्रम से लगातार विदेशी हुकूमत को घुटनों पर लाने का काम किया था: PM @narendramodi
तमिलनाडु की ही वेलू नाचियार वो पहली महारानी थीं, जिन्होंने अंग्रेजी हुकूमत के खिलाफ लड़ाई लड़ी थी।— PMO India (@PMOIndia) March 12, 2021
इसी तरह, हमारे देश के आदिवासी समाज ने अपनी वीरता और पराक्रम से लगातार विदेशी हुकूमत को घुटनों पर लाने का काम किया था: PM @narendramodi
देश इतिहास के इस गौरव को सहेजने के लिए पिछले छह सालों से सजग प्रयास कर रहा है।— PMO India (@PMOIndia) March 12, 2021
हर राज्य, हर क्षेत्र में इस दिशा में प्रयास किए जा रहे हैं।
दांडी यात्रा से जुड़े स्थल का पुनरुद्धार देश ने दो साल पहले ही पूरा किया था। मुझे खुद इस अवसर पर दांडी जाने का अवसर मिला था: PM
जालियाँवाला बाग में स्मारक हो या फिर पाइका आंदोलन की स्मृति में स्मारक, सभी पर काम हुआ है।— PMO India (@PMOIndia) March 12, 2021
बाबा साहेब से जुड़े जो स्थान दशकों से भूले बिसरे पड़े थे, उनका भी विकास देश ने पंचतीर्थ के रूप में किया है: PM @narendramodi
अंडमान में जहां नेताजी सुभाष ने देश की पहली आज़ाद सरकार बनाकर तिरंगा फहराया था, देश ने उस विस्मृत इतिहास को भी भव्य आकार दिया है।— PMO India (@PMOIndia) March 12, 2021
अंडमान निकोबार के द्वीपों को स्वतन्त्रता संग्राम के नामों पर रखा गया है: PM @narendramodi
हम भारतीय चाहे देश में रहे हों, या फिर विदेश में, हमने अपनी मेहनत से खुद को साबित किया है।— PMO India (@PMOIndia) March 12, 2021
हमें गर्व है हमारे संविधान पर।
हमें गर्व है हमारी लोकतांत्रिक परंपराओं पर।
लोकतंत्र की जननी भारत, आज भी लोकतंत्र को मजबूती देते हुए आगे बढ़ रहा है: PM @narendramodi
आज भी भारत की उपल्धियां आज सिर्फ हमारी अपनी नहीं हैं, बल्कि ये पूरी दुनिया को रोशनी दिखाने वाली हैं, पूरी मानवता को उम्मीद जगाने वाली हैं।— PMO India (@PMOIndia) March 12, 2021
भारत की आत्मनिर्भरता से ओतप्रोत हमारी विकास यात्रा पूरी दुनिया की विकास यात्रा को गति देने वाली है: PM @narendramodi


text:
অকোইবগী ফিভম অমসুং ঊমংগী মন্ত্রালয়
শকখঙলবা সিঙ্গল য়ুজ প্লাস্তিক আইতেমশিং জুলাই ১, ২০২২দগী অথিংবা থম্বা
আইন কায়না অথিবা থম্লবা প্লাস্তিক্কী আইতেমশিং পুথোকপা, পুশিল্লকপা, পৈশিনবা, য়েন্থোকপা, য়োনবা অমসুং শীজিন্নবা য়েংশিন্নবা জাতি অমসুং রাজ্যগী থাক্তা লৈবাক কন্ত্রোল রুমশিং হাংগদৌরি
অথিংবা থম্বা অসি মায় পাক্নবগী অমত্তা ঙাইরবা উপাইদি স্তেকহোল্দর খুদিংমক্না মপুং ফানা অমসুং অপুনবা ওইনা হোৎনমিন্নরবা খক্তদা ঙমগনি
এস.য়ু.পি.শিং অসি থিংবদা মীয়াম্না শরুক য়াবা অদুক্কী মতীক চঙই
Posted On:
28 JUN 2022 1:04PM by PIB Imphal
ইকাইখুম্নজরিবা ভারতকী প্রধান মন্ত্রী, শ্রী নরেন্দ্র মোদীনা ২০২২ ফাওবদা সিঙ্গল য়ুজ প্লাস্তিক আইতেমশিংবু মুত্থৎনবা খোলাও লাওখিবগী মখা তারকপা ওইনা, এনভাইরোনমেন্ত, ফোরেস্ত অমসুং ক্লাসিমেৎ চেঞ্জ মন্ত্রালয়, ভারত সরকারনা ওগস্ত ১২, ২০২১দা প্লাস্তিক ৱেস্ত মেনেজমেন্ত এমেন্দমেন্ত রুল, ২০২১ লাওথোকখি। 'অজাদি কা অম্রিৎ মহোৎসব'কী ৱাখল্লোন্না মাংদা থমদুনা চাইদুনা লৈরিবা অমসুং লোইশিন খমজিনবীদ্রবা প্লাস্তিক ফত্তবশিংনা থোকহনবা পোলুসনবু লাকশিনবা ঙম্নবগীদমক লৈবাক অসিনা মতীক চাবা খোঙথাং কয়া লৌখৎলি। ভারতনা শীজিন্নফম কয়া লৈতবা, চাইবগী চাং ৱাংবা শকখঙলবা সিঙ্গল য়ুজ প্লাস্তিক আইতেমশিং পুথোকপা, পুশিল্লকপা, পৈশিনবা, য়েন্থোকপা, য়োনবা অমসুং শীজিন্নবা লৈবাক পুম্বদা জুলাই ১, ২০২২দগী অথিংবা থম্লগনি।
কংফাল অমসুং ঈশিংগী একোসিস্তেম অমসুং শমুদ্রগী এনভাইরোনমেন্ত য়াওনা সিঙ্গল য়ুজ প্লাস্তিক আইতেমশিংনা চাইবদগী থোকহল্লকপা ফত্তবা শাফুশিং অসি মালেম পুম্বনা খঙনরে। সিঙ্গল য়ুজ প্লাস্তিক আইতেমশিংনা থোকহনবা পোলুসন থেংনবা হায়বসি লৈবাক পুম্বনা থেংনরিবা য়াম্না মরুওইবা এনভাইরোনমেন্তকী শীংনবা অমা ওইরে।
২০১৯দা পাঙথোকখিবা ৪শুবা য়ুনাইতেদ নেসন্স এনভাইরোনমেন্ত এসেমব্লীদা, মসিগী য়াম্না মরুওইবা শমস্যা অসিদা মালেম পুম্বগী কম্ম্যুনিতীশিংনা মীৎয়েং চঙবগী তঙাইফদবা লৈরিবসি উরদুনা ভারতনা সিঙ্গল য়ুজ প্লাস্তিক আইতেমশিংনা থোকহনবা পোলুসন থেংননবগী ৱারেপ অমা লৌখি। হায়রিবা ৱারেপ অসিবু য়ু.এন.ই.এ. ৪দা লৌখিবা অসি য়াম্না শীংথানিংঙাই ওইবা খোঙথাং অমনি। হন্দক্তা মার্চ ২০২২দা নৌনা লোইশিনখিবা ৫শুবা য়ুনাইতেদ নেসন্স এনভাইরোনমেন্ত এসেমব্লীদা, প্লাস্তিক পোলুসন্দা মালেম পুম্বগী ওইবা য়ানরবা ৱারেপ অমা লৌমিন্ননবা মেম্বর ওইরিবা স্তেৎশিংগা অচুম্বা মাইকৈদা ৱারী শানখি।
চাইখাইদুনা লৈরিবা সিঙ্গল য়ুজ প্লাস্তিকশিংনা থোকহল্লিবা পোলুসন অসিবু লাকশিন্নবা ভারত সরকারনা অচেৎপা ফিরেপ অমগা লোইননা খোঙথাং কয়া লৌখৎলে। অথিংবা থম্লিবা আইতেমশিং অসিগী মনুংদা – প্লাস্তিক স্তিক য়াওবা ইয়র বদ, বেলুনশিংগী প্লাস্তিক স্তিক, প্লাস্তিক ফ্লেগ, কেন্দি স্তিক, আইস-ক্রিম স্তিক, দেকোরেসনগী পোলিস্তরিন (থর্মোকোল), প্লাস্তিক প্লেৎ, প্লাস্তিক কপ, গ্লাস, ফোর্ক, স্পুন, নাইফ, স্ত্রো, ত্রেগুম্বা কৎলরি, স্বীত বোক্স য়োম্ননবা রাপিং ওর পেক্কিং ফিল্ম, বার্তোনগী কার্দ, চুরুপ পেকেৎ, মাইক্রোন ১০০দগী তাবা প্লাস্তিক নৎত্রগা পি.ভি.সি. বেন্নর স্তিররশিংনি।
প্লাস্তিক ৱেস্ত মেনেজমেন্ত এমেন্দমেন্ত রুল, ২০২১নসু সেপ্তেম্বর ৩০, ২০২১দগী হৌদুনা মাইক্রোন হুম্ফুতরা মঙাদগী তানা থাবা, প্লাস্তিক্কী পুনবা খাউশিং শাবা, পুশিল্লকপা, পৈবা, য়েন্থোকপা, য়োনবা অমসুং শীজিন্নবদা অথিংবা থমখ্রে, অমসুং দিসেম্বর ৩১, ২০২২দগীনা মাইক্রোন চাম্মা কুন্দগী তানা থাবশিংবু থিংগদৌরি।
এনভাইরোনমেন্ত, ফোরেস্ত অমসুং ক্লাইমেৎ চেঞ্জ মন্ত্রালয়নসু প্লাস্তিক পেকেজিংগী গাইদলাইন্স ওন এক্সতেন্দেদ প্রদ্যুসর রেস্পোন্সিবিলিতীবু প্লাস্তিক ৱেস্ত মেনেজমেন্ত এমেন্দমেন্ত রুলস, ২০২২ হায়না ফেব্রুৱারী ১৬, ২০২২দগী লাউথোকখ্রে। এক্সতেন্দেদ প্রদ্যুসর রেস্পোন্সিবিলিতী (ই.পি.আর.) হায়বসি পোত্থোক অদুগী মপুন্সি লোইবা ফাওবদা অকোইবদা কায়হন্দনা য়েংশিন্দুনা লৈনবআ পুথোক্লিবদুনা লৌবা দাইত্যদুনি। গাইদলাইন অসিনা প্লাস্তিক পেকেজিং ৱেস্তকী সার্কুলার একনোমীদা হেন্না মপাঙ্গল কনখৎনবা ফ্রেমৱার্ক অমা পীগনি, প্লাস্তিক পেকেজিংগী মহুৎ শিনবা য়াবা লম্বী অমা পুথোক্কনি অমসুং লল্লোন ইতীক্তা তুং কোইনা চৎপা য়াবা প্লাস্তিক পেকেজিংগী মথংগী খোঙথাং অমা পীগনি।
এম.এস.এম.ই. য়ুনিৎশিংগীদমক মখোয়দা অথিংবা থম্লবা সিঙ্গল য়ুজ প্লাস্তিক আইতেমশিং অসিগী মহুৎ পুথোকপদা মতেং ওইননবা সি.পি.সি.বি./এস.পি.সি.বি./পি.সি.সি.শিংগা য়াওদুনা স্মোল মাইক্রো এন্দ মীদিয়ম এন্তর্প্রাইজেস অমসুং সেন্ত্রেল ইন্সতিত্যুৎ ওব পেত্রোকেমিকেলস ইঞ্জিনীয়রিং (সিপেৎ) অমসুং মখোয়গী রাজ্যগী সেন্তরশিংনা কেপাসিতী বিল্দিং ৱার্কশোপ কয়াসু পাঙথোক্লি। হায়রিবা এন্তর্প্রাইজেসশিং অসিনা অথিংবা থম্লবা সিঙ্গল য়ুজ প্লাস্তিকশিং অসিদগী মায়কৈ অমদা হোংলকপদা মতেং ওইনবা প্রোভিজনশিংসু শেমখ্রে।
ভারত সরকারনা অনৌবা ৱাখল ময়োল চোংনবা অমসুং হেন্না খুৎ থিংজিনবদা খোঙজেল য়াঙনবা অমসুং মহুৎশিংবু লৈবাক শীনবা থুংনা ফংহন্নবা খোঙথাং কয়া অমসু লৌখৎলে।
শকখঙলবা এস.য়ু.পি. আইতেমশিং অসিল্বু জুলাই ১, ২০২২দগী অথিংবা থম্বদা মপুং ফানবগীদমক জাতি অমসুং রাজ্যগী থাক্তা লৈবা কন্ত্রোল রুমশিং শেমগৎলগনি, অমসুং আইন কায়না অথিবা থম্লবা প্লাস্তিক্কী আইতেমশিং পুথোকপা, পুশিল্লকপা, পৈশিনবা, য়েন্থোকপা, য়োনবা অমসুং শীজিন্নবা য়েংশিন্নবা অখন্নবা এনফোর্সমেন্ত তিমশিংসু লিংখৎলগনি। রাজ্য অমসুং য়ুনিয়ন তেরিতোরিশিংদা অথিংবা থম্লিবা সিঙ্গল য়ুজ প্লাস্তিক আইতেমশিং অসিবু ইন্তর-স্তেৎতা পুথোক পুশিন তৌবা য়েংশিন্নবা বোর্দর চেক পোইন্তশিং লিংখৎনবা খঙহনখ্রে।
সি.পি.সি.বি. গ্রিভান্স রিদ্রেসেল এপশু প্লাস্তিক্কী শমস্যা থেংনবদা মীয়ামদা শক্তি পীনবগীদমক হৌদোকখ্রে। মীপুম তিংনা য়ৌহন্নবগীদমক প্রকৃতী – মাস্কোতসু এপ্রিল ৫তা হৌদোকখ্রে।
লৈঙাক্না সিঙ্গল য়ুজ প্লাস্তিকশিংবু মুৎথৎনবা হোৎনবদা মীয়াম পুম্বনা ভাপ তানবগীদমক খোঙথাং কয়া লৌখৎলি। মীয়াম ভাপ তাহন্নবা কেম্পেন্না ওন্ত্রপ্রিনর অমসুং স্তার্তঅপশিং, ইন্দস্ত্রী, সেন্ত্রেল, রাজ্য অমসুং লোকেল গবর্নমেন্ত, রিগুলেতরী বোদী, এক্সপর্ত, সিতিজেন ওর্গানাইজেসন, আর. এন্দ. দি. অমসুং একাদেমিক ইন্সতিত্যুসনশিংবু অমত্তা ওইনা পুনশিলহল্লে।
অথিংবা থম্বা অসি মায় পাক্নবগী অমত্তা ঙাইরবা উপাইদি স্তেকহোল্দর খুদিংমক্না অমসুং মীয়াম পুম্বনা শরুক য়ারবতদা মপুং ফানা অমসুং অপুনবা ওইনা হোৎনমিন্নরবা খক্তদা ঙমগনি হায়না মন্ত্রালয় অসিনা থাজরি।
*****
(Release ID: 1837556)
Visitor Counter : 158
Read this release in:
Hindi
,
Punjabi
,
Gujarati
,
Telugu
,
Assamese
,
English
,
Urdu
,
Marathi
,
Bengali
,
Odia
,
Tamil
,
Malayalam


text:
LAKHIPUR ইজুকেসন ব্লোককী মখাদা চৎথখিবা NISHTHA ট্রেনিং প্রোগ্রাম চীঙ লেম্না লোয়শিনখ্রে।
LAKHIPUR ইজুকেসন ব্লোককী মখাদা চৎথরকখিবা নেসনেল ইনিসিয়েতিব অফ স্কুল হেদস্ এন্দ টিচর্স হোলিস্তিক এদভান্সমেন্ট (NISHTHA) ট্রেনিং প্রোগ্রাম জনুৱারী ৬, ২০২০ দা চীঙ লেম্না লোয়শিনখ্রে। পুন্না ওজা ১৪০০ রোমনা শরুক য়াখিবা ট্রেনিং প্রোগ্রাম অসি হৌখিবা দিসেম্বরগী তাং ২৬ তা বিইইও (ইনচার্জ) মনিশ দাস না থৌরম হৌদোকখি। NISHTHA ট্রেনিং প্রোগ্রাম অসি LAKHIPUR ইজুকেসন ব্লোক্কী মনুং চনবদা লালাং মণিপুরী হায়স্কুল, জগাই মথুরা এমই স্কুল অমসুং ৯২৪ নং খুঞ্জাবস্তি এলপি দা তাংকক নাইনা পাঙথোকখি।লালাং মণিপুরী হায়স্কুলদা পাঙথোকখিবা অরোয়বা নুমিৎকী থৌরমদা ৱা ঙাংলদুনা LAKHIPUR ইজুকেসন ব্লোককী বিইইও লালুম্পুই টুলোর না ওজা খুদিংমক্না মখোয় মখোয়গী স্কুলশিংদা চৎলগা মহৈরোইশিংদা তম্বী তাকপীবদা মতেঙ ওইগদবা এক্টিভিটিশিং হন্দক্কী NISHTHA ট্রেনিং অসিদা তম্বগী খুদোং চাবা ফংখি হায়না ফোঙদোকখি। চৎথখিবা ট্রেনিং প্রোগ্রাম অসিদা স্কুল ইন্সপেক্টর (এসআই) জ্ঞানেন্দ্র সিংহ না য়াম্না চাওনা মতেঙ পাঙখি। থৌরমদা শরুক য়ারখিবা দিস্ট্রিক্ট ইলিমেন্টরি ইজুকেস ওফিসার (দিইইও) সুস্মিতা দেবনা ওজাশিংদা পুক্নিং থৌগৎনিঙাই ওইরবা মোতিভেসনেল স্পীচ কয়া তাহনখি।
নুমিৎ ৪২ নি চুপ্না চৎথরকখিবা NISHTHA ট্রেনিং প্রোগ্রাম অসিদা কে. করুণা মূর্ত্তি মীশ্র, শ্য়ামাপ্রসাদ কাণু, অলমগীর কবীর লস্কর, দেবজিৎ আচার্য, মনোজ কান্তি দাস নচিংবা কী রিসোর্স পার্সন (কেআরপি) শিংনা এআইএল, কারিকুলাম, এলসিপি, আইসিটি, এলও নচিংবা মোদ্যুল ১২ য়াওবা হীরমশিং এক্টিভিতিগা লোয়ননা য়াম্না মরীক চুম্না নৈনবিখি। বেটচ্ মঙানা লেপ্তনা পরিং নাইনা চৎথরকখিবা LAKHIPUR NISHTHA ট্রেনিং প্রোগ্রাম অসিগী তরুকনি শুবা হায়বদি অরোইবা নুমিৎতা বেটচ্ অমমমগী ভেলিদিক্সনগী থৌরম পাঙথোকই। থৌরমদা তোঙান তোঙানবা স্কুলশিংদগী লাকপা ওজাশিংগা লোয়ননা কেআরপি শিংনসু জগোই, ঈশৈ, ফাগী, শৈরেং থীবনা চীংবনা উৎখি।
----------------------------------------------------Get latest News Updates Please Download Lakhipuronline Android app CLICK HERE
To Subscribe Lakhipuronline YouTube Channel CLICK HERE


text:
প্রধান মন্ত্রী শ্রী নরেন্দ্র মোদীনা ২০.০৯.২০২২দা পি.এম. কেয়র্স ফন্দগী বোর্দ ওব ত্রস্তীজগী মীফমদা ময়াই তাংবল লৌখ্রে।
অঙাং ৪৩৪৫পু শৌঙাক পীরিবা পি.এম. কেয়র্স ফোর চিল্দ্রেন স্কিম য়াওনা পি.এম. কেয়র্স ফন্দগী মতেংনা পায়খৎখ্রবা থৌরাংশিংগী মতাংদা প্রজেন্তেসন অমসু শেমখি। লৈবাক অসিনা অরুবা তানফম অমদা লৈরিঙৈ মনুংদা ফন্দ অসিনা লৌরিবা মরুওইবা থৌদাংশিংবু ত্রস্তীশিংনা শিংথাখি। প্রধান মন্ত্রী শ্রী নরেন্দ্র মোদীনা ভারতকী মীয়াম্বু পি.এম. কেয়র্সতা থৱাই হকচাং য়াওনা তেংবাংবীবগীদমক থাগৎখি।
পি.এম. কেয়র্সনা রিলিফকী খুদক্কী ওইবা অৱাবদা মপুং ওইনা চেনশিন্দুনা মতেং তৌনবা হোৎনরদুনা মতেং পাংবদা নত্তনা, খোংথাং কয়া অমসুং কেপাসিতী বিল্দিংগী থবকশিং লৌখৎলি হায়না পুথোক্তুনা খন্নখি। প্রধান মন্ত্রীনা ত্রস্তীশিংবু পি.এম. কেয়র্স ফন্দগী মরুওইবা শরুক অমা ওইবীবগীদমক তরাম্না ওকখি।
মীফম অসিদা পি.এম. কেয়র্স ফন্দগী ত্রস্তীশিং হায়বদি কেন্দ্রগী গৃহ মন্ত্রী অমসুং কেন্দ্রগী শেলথুম মন্ত্রীসু শরুক য়াখি, পি.এম. কেয়র্স ফন্দগী নোমিনেৎ তৌরবা অনৌবা ত্রস্তীশিং:
- জস্তিস কে.তি. থোমাস, হান্নগী জজ, সুপ্রিম কোর্ত,
- শ্রী কারিয়া মুন্দা, হান্নগী দিপ্যুতী স্পীকর,
- শ্রী রতন তাতা, চীয়র্মেন এমেরিতস, তাতা সন্স,
ত্রস্ত অসিনা মখা তানা মখাগী শক্নাইরবা মীওইশিং অসিবু পি.এম. কেয়র্স ফন্দগী এদভাইজরী বোর্দতা নোমিনেৎ তৌনবা ৱারেপ লৌখিঃ
- শ্রী রজিব মেহরিশি, হান্নগী কম্পত্রোল্লর অমসুং ওদিতর জেনরেল ওব ইন্দিয়া
- শ্রীমতি সুধা মুর্থি, তিচ ফোর ইন্দিয়াগী কো-ফাউন্দর অমসুং হান্নগী ইন্দিকোর্প অমসুং পিরামল ফান্দেসনগী সি.ই.ও.
প্রধান মন্ত্রীনা হায়খি মদুদি অনৌবা ত্রস্তী অমসুং এদভাইজরশিংনা শরুক য়ারকপা হায়বসিনা পি.এম. কেয়র্স ফন্দ চলাইবদা হেন্না পাকথোক চাউথোকহনবা ঙম্লগনি। মখোয়দা লৈরিবা পব্লিক্কী ওইবা পুন্সিগী খঙ হৈবশিংনা ফন্দ অসিবু হেন্না মীয়ামগী অপাম্বা পীনবা হোৎনবদা হেন্না মায় পাকহল্লগনি।


text:
প্রধান মন্ত্রী, শ্রী নরেন্দ্র মোদীনা মহাত্মা মন্দির গান্ধিনগরদা ঙসি পাঙথোকখিবা ভারত্তা সুজুকিনা লৈরকপা চহি ৪০ শুবগী থৌরম অমদা ৱা ঙাংখ্রে। ভারত্তা লৈবা জাপানগী অম্বেসেদর, ঐ.ই. মিস্তর সতোশি সুজুকি, গুজরাতকী মুখ্য মন্ত্রী, শ্রী ভুপেন্দ্র পতেল, পার্লিয়ামেন্তকী মেম্বর, শ্রী সি.আর. পতেল, রাজ্যগী মন্ত্রী শ্রী জগদিশ পঞ্চল, সুজুকিগী এক্স-প্রসিদেন্ত সুজুকি মোতোর কোর্পোরেসন, মিস্তর ও সুজুকি, সুজুকি মোতোর কোর্পোরেসনগী প্রসিদেন্ত, মিস্তর তি. সুজুকি, অমসুং মারুতি-সুজুকিগী চীয়রমেন শ্রী আর.সি. ভার্গবসু থৌরম অদুদা শরুক য়াখি। হরিয়ানাগী মুখ্য মন্ত্রী শ্রী মনোহর লালনা ভিদিও কনফরেন্সিংগী খুত্থাংদা ৱা ঙাংখি অমসুং জাপানগী প্রধান মন্ত্রী মিস্তর ফুমিও কিশিদাগী ভিদিও পাউজেলসু উৎখি।
জাপানগী প্রধান মন্ত্রী কিশিদানা থৌরম অদুদা ময়াম্বু য়াইফ-পাউজেল পীরদুনা হায়খি মদুদি মারুতি সুজুকিগী চহি নিফুরোমগী খোঙচৎ অসিদা ভারত অমসুং জাপানগী শক্তি লৈরবা শেন্মিৎলোনগী মরীদু য়াওরি। মহাক্না সুজুকিবু ভারতকী কৈথেলগী শক্তি খঙবগীদমক থাগৎখি। "অসিগুম্বা মায় পাকপগী মরম অসি ভারতকী মীয়াম অমসুং লৈঙাক্না মশক খঙবীবগীনি হায়না লৌজৈ। হন্দক্তসু, ভারতকী শেন্মিৎলোনগী চাউখৎলোন অসি ধান মন্ত্রী মোদীগী শক্তি লৈরবা লুচিং মখাদা মেন্যুফেকচরিং সেক্তরগীদমক তোঙান-তোঙানবা খোঙথাং কয়ানা মরম ওইদুনা হেন্না চাউখৎলক্লি", হায়না মহাক্না হায়খি। মহাক্না পাউদমখি মদুদি অতোপ্পা জাপানগী কম্পেনী কয়ানা ভারত্তা ইনভেস্ত তৌনিংবগী অপাম্বা ফোংদোক্লক্লি। চহি অসিবু ভারত অমসুং জাপানগী চহি ৭০ শুরবা মরী অসিগী মরুওইবা পুথোক্তুনা মহাক্না পনখি। "প্রধান মন্ত্রী মোদীগা লোইননা ঐহাক্না 'জাপান-ভারত স্ত্রেতেজিক অমসুং গ্লোবেল পার্তনরশিপ' হেন্না চাউখৎহন্নবা থৌরাং লৌখৎনবা অমসুং "ফ্রী এন্দ ওপন ইন্দো পেসেফিক" মঙফাওনহন্নবা ঐহাক্না অচেৎপা ফিরেপ লৌজরে" হায়না মহাক্না মখা তাখি।
তিল্লিবা মীয়ামদা ৱা ঙাংলদুনা, প্রধান মন্ত্রীনা সুজুকি কোর্পোরেসনগা মরী লৈনরিবা মীপুম খুদিংমকপু থাগৎপা ফোংদোকখি। "ভারতকী ইমুংশিংগা সুজুকিগা লৈনরক্লিবা মরী অসি শক্তি লৈরবা চহি ৪০ শুরে", হায়না মহাক্না হায়খি। প্রধান মন্ত্রীনা হায়খি "ভারত-জাপান মপাং শক্তি লৈ হায়বসি মারুতি-সুজুকিনা মায় পাকপসিনা তাক্লে। হৌখিবা চহি নিপানসিদা, ভারত অমসুং জাপানগী মরী অনৌবা অৱাংবা থাক অমা য়ৌরে। ঙসিদি গুজরাত-মহারাস্ত্রাগী বুলেৎ ত্রেনদগী য়ু.পি.গী বনারসকী রুদ্রক্ষ ফাওবদা, চাউখৎ খোঙথাংগী প্রোজেক্ত কয়ানা ভারত-জাপান মরীগী খুদম ওইরি।" প্রধান মন্ত্রী অসিনা মখা তাখি, "অমসুং মসিনা মরুপ মপাংগী মতাংদা য়ৌরকপদা ভারত মচা খুদিংমক্না ঐখোয়গী মরুপ লৈখিদ্রবা হান্নগী প্রধান মন্ত্রী শিঞ্জো অবেবু নিংশিংগনি।" অবে সাননা গুজরাত্তা লাক্তুনা মতম খরা লেনবীরম্বা নিংশিংলদুনা প্রধান মন্ত্রীনা হায়খি মদুদি মদু গুজরাতকী মীয়াম্না নুংশিনা নিংশিংনরি। "ঙসিদি ঐখোয়গী লৈবাক অসিনা নকশিন্না লৈমিন্ননবা মহাক্না হোৎনজরম্বা কয়া প্রধান মন্ত্রী কিশিদানা মাং থানা পুখৎপীরক্লি", হায়না মহাক্না মখা তাখি।
প্রধান মন্ত্রীনা চহি ১৩গী মমাংদা সুজুকিনা গুজরাত্তা লাকখিবা মতম নিংশিংখি অমসুং গুজরাতনা লৈঙাক্লোনগী অফবা খুদম অমা ওইনা তাকপদা লৈখিবা থাজববুসু নিংশিংখি। "গুজরাতনা সুজুকিগা লোইননা থমখিবা ৱাশক ঙাক্লে খনবদা অদুক্কী মতীক হরাওজৈ অমসুং সুজুকিনসু গুজরাতকী অপাম্ববু মান্নবা ইকাইখুম্নবগা লোইননা পীবীরি। গুজরাতনা মালেমদা মাংজিল থারিবা ওতোমোতিব মেন্যুফেকচরিং হব অমা ওইনা মচিল তুমখৎলক্লি" হায়না মহাক্না ফোংদোকখি। গুজরাত অমসুং জাপানগী মরক্তা লৈরক্লিবা মরীগী মতাংদা পল্লদুনা প্রধান মন্ত্রীনা হায়খি মদুদি মসি দিপ্লোমেতিক দাইমেন্সনশিংদগী হেন্না ৱাংদুনা লাক্লি। "২০০৯দা ভাইব্রেন্ত গুজরাত সম্মিৎ হৌদোকখিবা মতমদগী হৌদুনা জাপান অসি মপাং ওইবা লৈবাক অমা ওইদুনা লাক্লি হায়বা ঐহাক্না নিংশিংলি", হায়না প্রধান মন্ত্রীনা ফোংদোকখি। মহাক্না গুজরাতপু জাপানগী ইনভেস্তরশিংনা গুজরাত্তা লৈবা মতমদা ময়ুমগুম্না ফাওনবা অপীকপা গুজরাত অমা ওইহন্নবা ৱারেপ লৌখিববু নিংশিংখি। মসিবু মঙফাওনবা ঙমহন্নবা অপীকপা খোঙথাং কয়াসু লৌখৎখি। মালেমগী থাক্তা লৈবা গোল্ফ কোর্স অমসুং রেস্তোরন্ত কয়া অমা জাপানগী ইনশাংগা লোইননা হাংদোকখিবা অমসুং জাপানগী লোল চাউখৎনবা হোৎনখিবা কয়া অসি খুদমশিংনি। ঐখোয়গী হোৎনরকখিবা কয়াদা জাপানগা লৈনরিবা হকচিনবা মরী অমসুং ইকাইখুম্নবা পুদুনা চৎলি, মরম অসিমক্না গুজরাত্তা জাপানগী কম্পেনী ১২৫ মথৌ তৌদুনা লৈরি," হায়না মহাক্না ফোংদোকখি। জেত্রোনা চলাইবা অহেমদবাদকী সপ্পোর্ত সেন্তর অসিনা কম্পেনী কয়াদা প্লগ এন্দ প্লেগী খুদোংচাবা পীরি। জাপান ইন্দিয়া ইন্সতিত্যুৎনা মেন্যুফেকচরিংগী ত্রেনিং কয়া মীয়ামদা পীরি। প্রধান মন্ত্রীনা গুজরাতকী চাউখৎলোনগী খোংচত্তা 'কাইজেন'না পীরিবা কয়াসু পনখি। প্রধান মন্ত্রীনা হায়খি মদুদি পি.এম.ও. অমসুং অতোপ্পা বিভাগ কয়াদসু কাইজেনগী মশক লৌরি।
ইলেক্ত্রিক ভেহিকলগী শক্তি লৈরবা ফিচরশিংগী মরক্তা অমা পল্লদুনা প্রধান মন্ত্রীনা হায়খি মদুদি মখোয় অসি মখোল থোক্তে। মদু চকা ২ পানবা নৎত্রগা ৪ পানবা ওইসনু, মখোয়দি অরাংবা মখোল পুথোক্তে। "মসিগী মখোল থোক্তবা অসিনা ইঞ্জিনীয়রিংগী মশক খক্তমক নত্তে, মসিনা লৈবাক অসিগী মখোল থোক্তবা ঈহৌ অমনি" হায়না মহাক্না হায়খি। লৈঙাক অসিনা ই.ভী.গী ইকোসিস্তেমদা মপাঙ্গল কলহন্নবা হোৎনরিবা থৌদাংগী শরুক অমা ওইনা, প্রধান মন্ত্রীনা হায়খি মদুদি ইলেক্ত্রিক্কী গারী লৈরিবশিংদা তোঙান-তোঙানবা কান্নবা কয়া অমা পীরি। লৈঙাক অসিনা ইঙ্কম তেক্স রিবেৎ তৌনবা অমসুং লোনগী থৌরাং কোমথোকহন্নবা থৌরাং কয়া অমা লৌখৎখ্রে সপ্লাই হেনগৎনবগীদমক ওতোমোবাইল অমসুং অতোমোবাইল কম্পোনেন্ত শাবশিংদা পি.এল.আই. স্কিম হৌদোক্নবা থবকসু খোঙজেল য়াঙনা পায়খৎলি", হায়না প্রধান মন্ত্রীনা হায়খি। ইলেক্ত্রিক্কী গারী চার্জ তৌনবা ইনফ্রাস্ত্রকচর মপাঙ্গল কলহন্নবা পোলিসীগী ওইবা ৱারেপ কয়াসু লৌখৎলে। "২০২২ ফাইনান্সিএল বজেত্তা বেত্তরি স্বাপ্পিং পোলিসীসু হৌদোকখ্রে", হায়না প্রধান মন্ত্রীনা হায়খি। সপ্লাই, দিমান্দ অমসুং ইকোসিস্তেম মপাঙ্গল কনখৎহনবনা ই.ভি. সেক্তর শোইদনা চাউখৎলক্কনি হায়বসি শোইদ্রবনি", হায়না মহাক্না মখা তাখি।
প্রধান মন্ত্রীনা পনখি মদুদি ভারতনা কোপ-২৬তা ২০৩০ ফাওবদা নোন-ফোসিল সোর্সতগী ইন্সতোল্দ ইলেক্ত্রিকেল কেপাসিতীগী ৫০% ফংগনি হায়না লাউথোকখি। "ঐখোয়না ২০৭০গী 'নেৎ জিরো' পান্দম অমা থমখ্রে", হায়না প্রধান মন্ত্রীনা হায়খি। মারুতি সুজুকিনা বাইওফ্যুল, ইথানোল ব্লেন্দিং অমসুং হায়ব্রিদ ই.ভি.শিংদা থবক পায়খৎলি তাবদা প্রধান মন্ত্রীনা হরাউবা ফোংদোকখি। প্রধান মন্ত্রীনা সুজুকিবু কম্প্রেস বাইওমিথেন গ্যাস্তা প্রোজেক্ত লৌখৎনবা হৌদোকখি। অফবা ৱাখল্লোন্দা অমসুং অমত্তা ওইনা হোৎনমিন্নদুনা অফবা অকোইবা অমা শাগৎপগী অপাম্বা ফোংদোকখি। "মসিনা লৈবাক অমসুং লল্লোন ইতীক্তা কান্নবা পীগনি" হায়না মহাক্না ফোংদোকখি। "ভারতনা মশাগী তঙাইফদবা এনর্জী পীজনবা অমৃত কালগী চহি ২৫ অসিদা হোৎনবা হায়বসি ঐখোয়গী পান্দম্নি। সেক্তর অসিদা ত্রান্সপোর্ত সেক্তরদা এনর্জী কঞ্জুম তৌবা, ইনোভেসন অমসুং থৌরাং কয়া হোৎনবদা ঐখোয়গী মাংদা লৈবা থবক ওইনা লৌগনি। মসি ঐখোয়না ফংবা ঙমগনি হায়বসি ঐহাক্কী থাজবনি", হায়না মহাক্না লোইশিনখি।
বেকগ্রাউন্দ
থৌরম অসিগী মনুংদা, প্রধান মন্ত্রীনা ভারত্তা সুজুকিগী মরুওইবা প্রোজেক্ত অনিগী উরেপ উয়ুং তমখি – সুজুকি মোতোর গুজরাত ইলেক্ত্রিক ভেহিকল বেত্তরি মেন্যুফেকচরিং ফেসিলিতী, হন্সলপুর, গুজরাত্তা অমসুং মারুতি সুজুকিগী খর্খোদা, হরিয়ানাগী লাক্কদবা গারী পুথোকনবা ফেসিলিতী।
হন্সলপুর, গুজরাত্তা লৈরিবা সুজুকি মোতোর গুজরাত ভেহিকল বেত্তরি মেন্যুফেকচরিং ফেসিলিতী অসি ইলেক্ত্রিক গারীগী এদভান্স কেমিস্ত্রী সেল বেত্তরি পুথোক্নবা লুপা করোর ৭,৩০০গী ইনভেস্তমেন্তকা লোইনয়ান লিংখৎকনি। খর্খোদা, হরিয়ানাগী গারী পুথোক্নবা ফেসিলিতী অসিনা চহি খুদিংগী পেসেঞ্জর গারী লাখ ১০ পুথোক্নবা থৌরাং তৌরি, মসিনা মালেমদা মফম অমখক্তদগী খ্বাইদগী য়াম্না পেসেঞ্জর গারী পুথোকপা মফম অমা ওইরগনি। প্রোজেক্ত অসিগী অহানবা ফেজ অসি লুপা করোর ১১,০০০গী ইনভেস্তমেন্তকা লোইননা হৌদোক্কনি।
आज गुजरात-महाराष्ट्र में बुलेट ट्रेन से लेकर यूपी में बनारस के रुद्राक्ष सेंटर तक, विकास की कितनी ही परियोजनाएं भारत-जापान दोस्ती का उदाहरण हैं।— PMO India (@PMOIndia) August 28, 2022
और इस दोस्ती की जब बात होती है, तो हर एक भारतवासी को हमारे मित्र पूर्व प्रधानमंत्री स्वर्गीय शिंजो आबे जी की याद जरूर आती है: PM
मारुति-सुज़ुकी की सफलता भारत-जापान की मजबूत पार्टनरशिप का भी प्रतीक है।— PMO India (@PMOIndia) August 28, 2022
बीते आठ वर्षों में तो हम दोनों देशों के बीच ये रिश्ते नई ऊंचाइयों तक गए हैं: PM @narendramodi
आबे शान जब गुजरात आए थे, उन्होंने जो समय यहां बिताया था, उसे गुजरात के लोग बहुत आत्मीयता से याद करते हैं।— PMO India (@PMOIndia) August 28, 2022
हमारे देशों को और करीब लाने के लिए जो प्रयास उन्होंने किए थे, आज पीएम किशिदा उसे आगे बढ़ा रहे हैं: PM @narendramodi
गुजरात और जापान के बीच जो रिश्ता रहा है, वो diplomatic दायरों से भी ऊंचा रहा है।— PMO India (@PMOIndia) August 28, 2022
मुझे याद है जब 2009 में Vibrant Gujarat Summit का आयोजन शुरू हुआ था, तभी से जापान इसके साथ एक पार्टनर कंट्री के तौर पर जुड़ गया था: PM @narendramodi
इलेक्ट्रिक वाहनों की एक बड़ी खासियत ये होती है कि वो silent होते हैं। 2 पहिया हो या 4 पहिया, वो कोई शोर नहीं करते।— PMO India (@PMOIndia) August 28, 2022
ये silence केवल इसकी इंजीन्यरिंग का ही नहीं है, बल्कि ये देश में एक silent revolution के आने की शुरुआत भी है: PM @narendramodi
भारत ने COP-26 में ये घोषणा की है कि वो 2030 तक अपनी installed electrical capacity की 50% क्षमता non-fossil sources से हासिल करेगा।— PMO India (@PMOIndia) August 28, 2022
हमने 2070 के लिए ‘नेट ज़ीरो’ का लक्ष्य तय किया है: PM @narendramodi


text:
১৯৭৯ দগী ১৯৮৫ ফাওবা চৎথখিবা আসামগী অন্দোলন অদু নমথনবা হোৎনরকপনা কায়নথংদা কেন্দ্র সরকারগা আসাম চুক্তী সহী তৌনখি। চুক্তী অসিগী মতুং ইন্না মার্চকী তাং ২৪, ১৯৭১ গী মমাংদা লাকখিবা মীওইশিংতমক লৈবা য়াহনবা হায়বসিনি। অদুবু সিটিজেনসিপ (এমেন্দমেন্ট) বিল, ২০১৬ কী মতুং ইন্নদি আসাম চুক্তীগী সর্ত অসি কায়রকপগী ৱাফম লাকলি।
ধর্মদা য়ুম্ফম ওইরগা সিটিজেনসিপ (এমেন্দমেন্ট) বিল, ২০১৬ চৎনগদবা ওইরবদি অসুক পুংজাও থীন্দুনা হৌরকখিবা নেসনেল রেজিস্টার অফ্ সিটিজেন্স (এন আর সি) করিগী দমক্তনো হায়বসিনি।সিটিজেনসিপ (এমেন্দমেন্ট) বিল, ২০১৬ বিল অসিনা পাকিস্তান, বাংলাদেশ, আফগানিস্থান অমসুং ম্যানমারদগী ধর্মগী ওইবা অকি অখঙনা মরম ওইরদুনা মপান লৈবাকশিংদগী ভারত্তা চেল্লকখিবা নত্রগা ভারত্তা লৈরকখিবা হিন্দু, শিখ, বুদ্ধিস্ট, জৈন, পার্সি অমসুং খ্রিস্টিয়ানশিংনা ভারত্তা চহী ৬ তগী তাদনা লৈরবদি মখোয়বু ভারতকী নাগরিক অমনি হায়না শকখঙগনি হায়বসিনি।
সিটিজেনসিপ এক্ট, ১৯৫৫ শেমদোকতুনা আইন কায়না চঙশিল্লকপা হায়বা ৱাহৈগী মায়খুম অদু লৌথোক্লগা ট্রেভেল দোকুমেন্ট য়াওদবা নত্রগা মতম হেন্না লৈথখিবা ওইরগসু মীওই অদুবু ভারতকী নাগরিক অমনি হায়না শকতাক্কদৌরিবনি।১৯৫১ গী এন আর সি দাটা অমসুং মার্চ ২৪, ১৯৭৪ ফাওবগী আসামগী ভোতর লিস্ট য়েংলগা সিটিজেনসিপ এক্ট কী মখা পোন্না নেসনেল রেজিস্টার অফ্ সিটিজেন্স (এন আর সি) অসি আপদেট তৌবগী থবক কন্ন হৌজিকসু চৎথরি লোইশিনদ্রি। সিটিজেনসিপ (এমেন্দমেন্ট) বিল, ২০১৬ বিল অসিনা জনুৱারী ১, ১৯৬৬ তগী মার্চ ২৪, ১৯৭৪গী মনুংদা বাংলাদেশতকী চঙলকখিবা নন্-মুসলিম মাইনোরিটি শিংবু সিটিজেনসিপ ওইহন্নবগী লম্বী য়াৎপনি লোয়ননা থৌওং অসি এন আর সিগী থবক থৌরমগী মায়োক্তনি হায়বসি মীওই কাংলুপ খরনা মোত পীরি।
জনুৱারীগী তাং ৮, ২০১৯ লৈবাকপোকপা নুমিত্তা লোকসভানা পাস তৌখ্রবা সিটিজেনসিপ (এমেন্দমেন্ট) বিল, ২০১৬ বিল অসি রাজ্য সভানা তৌরগা বিল অসি এক্ট ওনখিদুনা চৎনরক্কদৌরিবনি। বিল অসিনা হকথেংননা চৈথেং ফংগদৌরিবসি মরুওইনা অৱাং নোংপোক্কী রাজ্য শিংদনি হায়বসি অয়াম্বনা য়ানরবা ৱাফম ওইরি। হৌজিক বিল অসিনা এক্ট ওল্লকপা ওল্লকতবা হায়বসিগী মতাংদা কংগ্রেসগী চাউরবা থৌদাং লৈতবা নত্তে। অসোমদা বিল অসি সুকসোই সোইদনা পাস তৌরগনি হায়বসি বিজেপীগী মকোক থোংবা লুচিংবশিংগী অচেৎপা থাজবনি। লুরিবদি বিল অসি ৱুইদ্রো তৌহন্নবা লৈরিবা চৈরকসিদা করিগুম্বা রাজ্যসভাদা পাস তৌদ্রবসু বিজেপীনা পার্লিয়ামেন্টকী মীফমদা পাস তৌহন্নবগী খুদোংচাবসু লৈ হায়রি।
Pao sing asi ga loinana atei e-pao gi damak
Lakhipuronline android app install toubiyu >>> CLICK HERE
লখিপুরওনলাইনগী ফেসবুক পেজ LIKE তৌবিউ >>> অসিদা নম্বিউ
লখিপুরওনলাইনগী YouTube Channel SUBSCRIBE তৌবিউ >>> অসিদা নম্বিউ


text:
প্রধান মন্ত্রী শ্রী নরেন্দ্র মোদীনা ২শুবা ইন্দিয়া-নোর্দিক সম্মিৎকী মনুংদা কোপেনহেগন্দা স্বিদেনগী প্রধান মন্ত্রী ঐচ.ই. মিস মেগদালেনা এন্দরসনগা মীফম পাঙথোকখ্রে। মসি লুচিংবা অনি অসিগী মরক্তা পাঙথোকপা অহানবা মীফমনি।
মান্নবা ৱাখল্লোনশিং; মপাঙ্গল কনবা বিজিনেস, ইনভেস্তমেন্ত অমসুং আর এন্দ দিগী মরীশিং; অমসুং মালেমগী শান্তি, ঙাকশেল অমসুং চাউখৎ-থৌরাংগী মান্নবা থৌশিলদা য়ুম্ফম ওইরগা ভারত অমসুং স্বিদেনগী মতম শাংলবা অনকপা মরীশিং লৈনৈ। ইনোবেসন, তেক্নোলোজী, ইনভেস্তমেন্ত অমসুং আর এন্দ দি কোল্লাবোরেসনশিংনা মতমগা চুনরবা মরী অসিগী য়ুম্ফম থোল্লি। প্রধান মন্ত্রী মোদীনা অহানবা ইন্দিয়া-নোর্দিক সম্মিৎকী থৌরমদা ২০১৮দা চৎখিবা স্বিদেনগী খোঙচৎ অদুদা নাকল অনিদগী জোইন্ত এক্সন প্লান মখল কয়ামরুম পাইখৎনবা অমসুং জোইন্ত ইনোবেসন পার্তনরশিপ অমা খুৎয়েক পীনখি।
ঙসিগী মীফম অসিদা লুচিংবা অনিনা ঐখোয়গী বাইলেতরেল পার্তনরশিপকী খুমাং চাউশিল্লিবা অদুবু য়েংশিনখি। মখোয়না লীদ আই.তি. ইনিসিএতিবতা খুমাং চাউশিল্লিবা অদুদা অপেনবা ফোঙদোকখি। মসি লো-কার্বন ইকনোমীগী মাইকৈদা মালেমগী খ্বাইদগী লুম্বা গ্রীনহাউস গ্যাস (জি.ঐস.জি.) থাদোরকপা ইন্দস্ত্রীশিংবু লুচিংবদা মতেং পাংনবা সেপ্তেম্বর ২০১৯দা পাংথোকখিবা য়ু.এন. ক্লাইমেৎ এক্সন সম্মিত্তা ইন্দস্ত্রী ত্রাঞ্জিসন (লীদআই.তি.)দা লীদর্শীপ গ্রুপ অমা শেম্নবা ভারত-স্বিদেনগী অপুনবা গ্লোবল ইনিসিএতিব অমনি। মসিগী মেম্বরশীপ অসি লৈবাক ১৬ অমসুং কম্পনী ১৯গা লোয়ননা হৌজিক ৩৫ শুরে।
লুচিংবা অনিনা ইনোবেসন, ক্লাইমেৎ তেক্নোলোজী, ক্লাইমেৎ এক্সন, গ্রীন হাইদ্রোজেন, স্পেস, দিফেন্স, সিভিল, এভিএসন, আর্কতিক, পোলর রিসর্চ, সস্তেনেবল মাইনিং অমসুং ললোল ইতিক অমসুং শেন্মীৎলোনগী মরিশিংগুম্বা লমশিংদা কোওপরেসন পীনবা হেনগৎহন্নবা ওইথোকপা য়াবশিংগী মতাংদা খন্নখি।
রিজনেল অমসুং গ্লোবল দিভেলপমেন্তশিংদসু খন্ন-নৈনবা পাঙথোকখি।
Cementing ties with Sweden.— PMO India (@PMOIndia) May 4, 2022
PM @narendramodi and @SwedishPM Magdalena Andersson held extensive talks on further diversifying the India-Sweden friendship. pic.twitter.com/d1bXP5JW5u


text:
প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা সর্দার ভল্লভবাই পতেল নেস্নেল পুলিস একাদমীদা আই.পি.এস. প্রেবেসনরশিংগা ৱারি শান্নখ্রে৷ কেন্দ্রগী গৃহ মন্ত্রী শ্রী অমিত শাহ অমসুং রাজ্যগী মন্ত্রী(গৃহ) শ্রী নিত্যনন্দ রাইসু থৌরম অদুদা শরুক য়াখি৷
ওফিসর ত্রেনীশিংগা ৱারি-ৱতায় শান্নখিবা
প্রধান মন্ত্রীনা ইন্দিয়ন পুলিস সর্ভিসকী প্রোবেসনরশিংগা লাইবলি ইন্তরেক্সন অমা তৌখি৷ ওফিসর ত্রেনীশিংগা উন্নখিবা অদুদা অনৌবা জেনেরেসনগী পুলিস ওফিসরশিংগী মংলানশিং অমসুং অনিংবশিং অদু খন্ন-নৈননবা প্রধান মন্ত্রীনা সর্ভিসকী ওফিসিয়েল এস্পেক্কী ৱাংমা লানখি৷
হরিয়ানাদগী পাস আউত তৌরক্তুনা কেরেলা কেদর ওইনা হাপখ্রবা আই.আই.তি. রুর্কীগী অনুজ পলিৱালগা ৱারি শান্নখি৷ ওফিসর অসিগী বাইও-তেক্নোলোজী বেক্তগ্রাউন্দ অসিনা ক্রাইম ইনভেস্তিগেসন তৌবদা পীরিবা কান্নবা অমসুং মহাক্না পামজনা খল্লিবা মহাক্কী কেরিয়রগী এসপেক্তশিং অসি নৈনবদা সিবিল সর্ভিসেস এগজামদা মহাক্কী ওপ্সনেল সবজেক্ত ওইখিবা সোসিওলোজীগী কান্নবা অদুগী মতাংদা ওফিসর অসিনা প্রধান মন্ত্রীদা তমখি৷ শ্রী পলিৱালনা ম্যুজিক পামজবা অসি পোলিসিংগী মালেমদা চন্নদবদি য়াই অদুবু মসিনা মহাক্কী ৱাখল নুংঙাইহন্দুনা হেন্না অফবা ওফিসর অমা ওইহনবদা মতেং পাংলগনি অমসুং সর্ভিস অদু ফগৎহনবদা মঙোন্দা মতেং পাংলগনি হায়না প্রধান মন্ত্রীনা ফোংদোকখি৷
পোলিতিকেল সাইন্স অমসুং ইন্তরনেস্নেল রিলেসন্সনা সিবিল সর্ভিসেসকী সবজেক্ত ওইনা লৌরকখিবা লো গ্রেজুয়েত অমসুং অফবা স্বিমর অমা ওইরিবা রোহন জগদিশকা উন্নখিবদা, প্রধান মন্ত্রীনা পুলিস সর্ভিসতা ফিতনেসকী মরু ওইরিবা অদুগী মতাংদা খন্ন-নৈনখি৷ শ্রী জগদিশকী মপানা কর্নাতকাগী স্তেত সর্ভিস ওফিসর ওইরমখিবা মতম অদুদগী হৌদুনা চহিশিং অসিদা তেনিংদা হোংলক্লিবশিং অদুগী মতাংদসু মহাক্না খন্ন-নৈনখি৷
ছত্তিশগরগী কেদর ওইখ্রবা মহারাস্ত্রগী সিবিল ইঞ্জিনিয়র গৌরভ রামপ্রভেশ রাইগা উন্নখিবদা, মহাক্কী হোবী ওইরিবা চেস মশান্নগী মতাংদা ৱা-শাংনা ঙাংখি অমসুং ফিল্দ অসিদা মহাক্কী হোবী অসিনা করম্না মতেং পাংগদগে হায়বগী মতাংদা খন্ন-নৈনখি৷ মফম অসিদা লৈরিবা লেফত-ৱিঙ্গ এক্সত্রিমিজম অসি য়েংলগা, মফম অসি অখন্নবা চেলেঞ্জশিং লৈ হায়না প্রধান মন্ত্রীনা ফোংদোকখি অমসুং লো অমসুং ওর্দরগা লোইননা ত্রাইবেল এরিয়াশিং অসিদা চাওখৎ-থৌরাংদা মীৎয়েং চংবা অমসুং সমাজকা অফবা মরী থম্বা দরকার ওইরগনি৷ মহাক্কুম্বা নহা ওইরিবা ওফিসরশিংনা নহাশিংবু হিংশাগী লম্বী অসিদগী পুথোকপদা অচৌবা থৌদাং লৌরগনি হায়না প্রধান মন্ত্রীনা ফোংদোকখি৷ ঐখোয়না মাউইস্তকী হিংশা অসি লাকশিল্লি অমসুং ত্রাইবেল এরিয়াশিং অসিদা চাওখৎ-থৌরাং অমসুং থাজনবগী অনৌবা লম্বীশিং শেম গৎলি হায়না প্রধান মন্ত্রীনা ফোংদোকখি৷
হরিয়ানদগী রাজস্থান কেদর ওফিসর ওইরিবা রঞ্জিতা শর্মগা উন্নখিবদা, ত্রেনিং মনুংদা খ্বাইদগী ফবা প্রোবেসনরনি হায়না ইকাই খুম্নদুনা মহাক্না ফংখিবা এচিবমেন্তশিং অদুগী মতাংদা প্রধান মন্ত্রীনা ৱারি শাখি অমসুং মাস কম্ম্যুনিকেসনদা লৈরিবা মহাক্কী ক্বিলিফিকেসন অদু মহাক্কী থবক্তা মতৌ করম্না শিজিন্নগদৌরিবগে হায়বগী মতাংদা ৱারি শাখি৷ হরিয়ানা অমসুং রাজস্থানদা মচানুপীশিংগী ফিভমশিং ফগৎননবা হোৎনরিবা থবক অদু শ্রী মোদীনা পনখি৷ ওফিসর অসিনা পোস্তিং তারিবা মফম অদুদা লৈরিবা নুপীমচাশিংনা মখোয়-মখোয়না পাম্লিবা অদু ফংবা ঙম্নবা মখোয়শিং অসিবু উন্নদুনা পু্ক্নিং থৌগৎনবা ওফিসর অসিনা চয়োল খুদিংগী পুং অমমম কাইথোক্নবা মহাক্না হায়খি৷
হোম কেদর ওইনা থমখ্রবা কেরলাদগী নিথিনরাজ পিগা উন্নখিবদা, ফোতোগ্রাফী অসিসু মীয়ামশিংগা হেন্না নকশিন্ননবগী অফবা মেদিয়ম অমা ওইবনা ফোতোগ্রাফীদা মহাক্না পামজরিবা অদু অদুমক লেংদুনা থম্নবা অমসুং মীয়ামশিং অসিদা তাকপি-তম্বীনবা প্রধান মন্ত্রীনা হায়খি৷
ফোর্সতা নুপী ওফিসরশিং য়াওশিল্লকপা অসিনা সর্ভিস অসিদা পোজিতিব ওইবা অহোংবা পুরক্লগনি হায়না বিহার কেদর ওইনা থমখ্রবা পঞ্জাবকী দেন্তেল দোক্তর অমা দোক্তর নাবজোত সিমিদা প্রধান মন্ত্রীনা হায়খি অমসুং ওফিসর অসিনা অকিবা অমতা লৈতনা সেন্সিতিব ওইনা অমসুং মীনুংশি লৈনা মহাক্কী মথৌ তৌননবা ওফিসর অসিদা খঙহনখ্রে৷ সর্ভিস অসিদা নুপী মশিংনা হেন্না-হেন্না য়াওশিল্লকপা অসিনা সর্ভিস অসি হেন্না মপাঙ্গল লৈহল্লগনি হায়না মহাক্না ফোংদোকখি৷
হোম কেদর ওইনা থমখ্রবা আন্ধ্র প্রদেশকী কোম্মি প্রতাপ শিবকিশোর অসি আই.আই.তি. খাদগপুরদগী এম. তেখ তৌরকখি৷ ফাইনান্সিয়েল ফ্রোদশিং অসি থেংনবা মতমদা মহাক্কী লৈরিবা ৱাখল্লোনশিং অদু প্রধান মন্ত্রীনা খন্ন-নৈনখি৷ প্রধান মন্ত্রীনা ইনফোর্মেসন তেক্নোলোজীগী ইনক্লুসিব পোতেন্সিয়েল অদু পনখি৷ সাইবরক্রাইমগী মালেমদা দিবলপমেন্তশিং পুরক্নবা মহাক্না মখোয়দা হায়খি৷ দিজিতেল এৱার্নেসকী ফিভম অসি ফগৎননবগীদমক নহা ওইরিবা ওফিসরশিংনা মখোয় মখোয়গী সজেসনশিং অদু পীশিল্লক্নবা মহাক্নসু হায়খ্রে৷
মালদ্বীপসতগী ওফিসর ত্রেনী অমা ওইরিবা মোহামদ নাজিমগসু শ্রী মোদীনা উন্নখি৷ মালদ্বীপস অসি লৈবাক অসিগী য়ুমথংনবা লৈবাক অমা ওইবদা নত্তনা অফবা মরুপ অমসু ওইরিবনি হায়না প্রধান মন্ত্রীনা ফোংদোকখি৷ মফম অদুদা পুলিস একাদমী অমা লিংখৎপদা ভারতনা মতেং পাংলিবনি৷ প্রধান মন্ত্রীনা লৈবাক অনি অসিগী মরক্তা লৈরিবা সোসিএল অমসুং ব্যুজিনেসকী ওইবা মরীশিং অদু পনখি৷
প্রধান মন্ত্রীগী ৱারোল
থৌরম অসিদা ৱা ঙাংলদুনা, লাক্লিবা ওগস্তকী চাং ১৫ অসিদা লৈবাক অসিনা মনিং-মখা তম্লকপা চহি ৭৫ মপুং ফারে হায়না লাওথোক্লগনি হায়না প্রধান মন্ত্রী অসিনা পনখি৷ হৌখিবা চহি ৭৫ অসিদা হেন্না ফবা পুলিস সর্ভিস শেমগৎনবা য়াম্না কন্না হোৎনখি৷ হৌখিবা চহিশিং অসিদা, পুলিস ত্রেনিংগা মরী লৈনবা ইনফ্রাস্ত্রকচরদা চাওনা ইমপ্রুবমেন্ত লাকখ্রে৷ ওফিসর ত্রেনীশিংনা নিংতম-ইহৌগী থৌনা অদু নিংশিংনবা প্রধান মন্ত্রীনা পাউতাক পীখি৷ ১৯৩০দগী ১৯৪৭ ফাওবগী মতম অসিনা লৈবাক অসিগী নহা ওইরিবা জেনেরেসন অসিনা অচৌবা পান্দম অমা ফংনবা হোৎনবদা অমতা ওইনা পুনশিন্দুনা হোৎনখি হায়না মহাক্না ফোংদোকখি৷ অদুগুম্বা ৱাখল্লোন অদু ঙসিগী নহাশিং অসিদসু অদুমক লেংদনা লৈরি হায়না মহাক্না ফোংদোকখি৷ “মখোয়না ‘স্বারাজ্য’গীদমক লান্থেংনরি; ‘সু রাজ্য’গীদমক নহাক্না চংশিনগদবনি”, হায়না প্রধান মন্ত্রীনা ফোংদোকখি৷
তেক্নোলোজীকেল দিসরপ্সনশিংগী মতমদা পুলিস শেং-শাদুনা লৈহনবগী তঙাই ফদবা লৈ হায়না প্রধান মন্ত্রীনা পনখি৷ অহেনবা ইন্নোবেতিব মেথর্দশিং ফাওবা শিজিন্নদুনা অনৌবা মখলগী ক্রাইমশিং অসি ঙাকথোকপা অসিনা চেলেঞ্জ ওইরি হায়না মহাক্না ফোংদোকখি৷ সাইবর সেক্যুরিতীগীদমক নোবেল এক্সপরিমেন্তশিং, রিসর্চ অমসুং মেথর্দশিং পাংথোকপা দরকার লৈ হায়না মহাক্না ফোংদোকখি৷
প্রঝাশিংনা প্রোবেসনরশিংদগী করিগুম্বা অখন্নবা খরা তৌরক্কনি হায়না থাজনরি হায়না শ্রী মোদীনা ফোংদোকখি৷ মখোয়না মতম পুম্নমক্তা ওফিস নত্রগা হেদক্বাতরশিংদা খক্তা নত্তনা মদুগী ৱাংমদসু মখোয়গী সর্ভিসকী ইজৎ ঙাক্না থবক তৌনবা মহাক্না হায়খি৷ “সমাজ অসিদা লৈরিবা থৌদাং পুম্নমক অসি নহাক্না চেকশিন্না ইনগদবনি, নহাক্না ময়ামদগী য়াম্না কোইদনা লৈগদবনি অমসুং য়ুনিফোর্মগী ইকাই খুম্নবা অদু থমগদবনি” হায়না প্রধান মন্ত্রীনা ফোংদোকখি৷
ওফিসর ত্রেনীশিং অসি ‘এক-ভারত-শ্রেশথ ভারত’কী ফ্লেগ-বিয়ররশিং ওইরিবনি, মরম অদুনা মখোয়না ‘লৈবাক্কী হান্না, মতম পুম্নমক্তা হান্না’ হায়বা মন্ত্রা অসি মখোয়গী ৱাখলদা থমগদবনি অমসুং মদু মখোয়গী থবক থৌরম পুম্নমক্তা মরী তাহনগদবনি হায়না প্রধান মন্ত্রীনা মখোয়দা খঙহনখি৷ মখোয়গী দিসিজন আর্ত ফিল্দ লেবেলদা, মখোয়না মখোয়গী ৱাখলদা নেস্নেল ইন্তরেস্ত অমসুং নেস্নেস পর্সপেক্তিব লেংদনা থমগদবনি হায়না প্রধান মন্ত্রীনা ফোংদোকখি৷
শ্রী মোদীনা অনৌবা জেনেরেসনগী মঙাল লৈরিবা নহা ওইরিবা নুপী ওফিসরশিংগী ক্বালিতী অদু মশক খঙই অমসুং ফোর্সতা নুপীশিংনা শরুক য়াবা হেনগৎননবা য়াম্না কন্না হোৎনখ্রে৷ ঐখোয়গী ইচানুপীশিংনা ইফিসয়েন্সী লৈনা অমসুং মশাগী মথৌ অদু স্তেনদর্দ খ্বাইদগী ৱাংনা পাংথোক্তুনা পুলিস সর্ভিস অসি মপুং ফাহল্লগনি অমসুং চিং-লেম্বা, থবক লাইথোকহনবা অমসুং সেন্সিতিবিতীগী ইলিমেন্তশিং অদুসু পুরক্লগনি হায়বগী অশা অদু মহাক্না ফোংদোকখি৷ মীশিং লাখ ১০ হেন্না লৈবা শহরশিংদা কম্মিশনার সিস্তেম হৌদোক্নবা রাজ্যশিংনা য়াম্না কন্না হোৎনরি হায়নসু মহাক্না পনখি৷ সিস্তেম অসি মাংজৌননা রাজ্য ১৬কী শহর কয়া অমদা হৌদোকখ্রে৷ পোলিসীশিং অসি ইফেক্তিব ওইহন্নবা অমসুং মতম কুইনা চৎননবা অমতা ওইনা খুৎশম্নদুনা অমসুং সেন্সিতিব ওইনা থবক তৌবা মরু ওইনা হায়না মহাক্না ফোংদোকখি৷
লাইনা-লাইচৎ অসিগী মনুংদা মশাগী মথৌ তৌবদা থৱাই মাংখ্রবা পুলিস ফোর্সকী মেম্বরশিংদা প্রধান মন্ত্রীনা ইকাই খুম্নবা উৎখি৷ লাইচৎ অসি থেংননবা হোৎনবদা মখোয়না লৌখিবা থৌদাং অদু মহাক্না নিংশিংখি৷
একাদমী অসিদা ত্রেনিং তৌরিবা য়ুমথংনবা লৈবাকশিংগী পুলিস ওফিসরশিংনা লৈবাকশিংগী মরক্তা লৈরিবা নক্নবা অমসুং অচেৎপা মরী অদু ফোংদোক্লি হায়না প্রধান মন্ত্রীনা হায়খিখি৷ ভুতান, নেপাল, মালদ্বীপ্স নত্রগা মাউরিতস ওইরবসু, ঐখোয় অসি য়ুমথংনবা লৈবাকশিং খক্তা নত্তে, ঐখোয়গী ৱাখল্লোন অমসুং সোসিএল ফেব্রিক্তা মান্নবা কয়ামরোম ঐখোয়নসু সেয়র তৌনরি হায়না মহাক্না ফোংদোকখি৷ দরকার ওইরকপা মতমদা ঐখোয় অসি মরুপ-মপাংশিংনি অমসুং কলামিতী অমা হেক্তা নত্রগা খুদোংথিবা অমা হেক্তা লাকপা মতমদা, ঐখোয়না অমনা অমগী মতেং পাংনৈ৷ হায়রিবা অসি কোরোনাগী মতমদসু খুদম ওইরি৷
इस साल की 15 अगस्त की तारीख, अपने साथ आजादी की 75वीं वर्षगांठ लेकर आ रही है।— PMO India (@PMOIndia) July 31, 2021
बीते 75 सालों में भारत ने एक बेहतर पुलिस सेवा के निर्माण का प्रयास किया है।
पुलिस ट्रेनिंग से जुड़े इंफ्रास्ट्रक्चर में भी हाल के वर्षों में बहुत सुधार हुआ है: PM @narendramodi
1930 से 1947 के बीच देश में जो ज्वार उठा, जिस तरह देश के युवा आगे बढ़कर आए, एक लक्ष्य के लिए एकजुट होकर पूरी युवा पीढ़ी जुट गई, आज वही मनोभाव आपके भीतर अपेक्षित है।— PMO India (@PMOIndia) July 31, 2021
उस समय देश के लोग स्वराज्य के लिए लड़े थे। आज आपको सुराज्य के लिए आगे बढ़ना है: PM @narendramodi
आप एक ऐसे समय पर करियर शुरु कर रहे हैं, जब भारत हर क्षेत्र, हर स्तर पर Transformation के दौर से गुजर रहा है।— PMO India (@PMOIndia) July 31, 2021
आपके करियर के आने वाले 25 साल, भारत के विकास के भी सबसे अहम 25 साल होने वाले हैं।
इसलिए आपकी तैयारी, आपकी मनोदशा, इसी बड़े लक्ष्य के अनुकूल होनी चाहिए: PM @narendramodi
आपको हमेशा ये याद रखना है कि आप एक भारत, श्रेष्ठ भारत के भी ध्वजवाहक है।— PMO India (@PMOIndia) July 31, 2021
इसलिए, आपके हर एक्शन, आपकी हर गतिविधि में Nation First, Always First- राष्ट्र प्रथम, सदैव प्रथम की भावना रिफ्लेक्ट होनी चाहिए: PM @narendramodi
आपकी सेवाएं देश के अलग-अलग जिलों में होगी, शहरों में होगी।— PMO India (@PMOIndia) July 31, 2021
इसलिए आपको एक मंत्र याद रखना है।
फील्ड में रहते हुए आप जो भी फैसले लें, उसमें देशहित होना चाहिए, राष्ट्रीय परिपेक्ष्य होना चाहिए: PM @narendramodi
कोरोना के खिलाफ लड़ाई में हमारे पुलिसकर्मियों ने, देशवासियों के साथ कंधे से कंधा मिलाकर काम किया है।— PMO India (@PMOIndia) July 31, 2021
इस प्रयास में कई पुलिस कर्मियों को अपने प्राणों ही आहूति तक देनी पड़ी है।
मैं उन्हें श्रद्धांजलि देता हूं और देश की तरफ से उनके परिवारों के प्रति संवेदना प्रकट करता हूं: PM
भूटान हो, नेपाल हो, मालदीव हो, मॉरीशस हो, हम सभी सिर्फ पड़ोसी ही नहीं हैं, बल्कि हमारी सोच और सामाजिक तानेबाने में भी बहुत समानता है।— PMO India (@PMOIndia) July 31, 2021
हम सभी सुख-दुख के साथी हैं।
जब भी कोई आपदा आती है, विपत्ति आती है, तो सबसे पहले हम ही एक दूसरे की मदद करते हैं: PM @narendramodi


text:
কন্টেক অজ
মসিগী ৱেবসাইট অসি নেসনেল ইনফোর্মেটিক সেন্টরনা ডিজাইন্ড অমসুং ডিভলপ তৌদুনা শেমগৎপনি অমসুং O/o দিপুটি কম্মিস্নর, ইম্ফাল ৱেষ্ট, মানিপুর সরকার অসিনা ঙাক-শেনদুনা থমবনি।
ৱেবসাইট অসিগী মরমদা নংনা খংনিংবা লৈরবদি ৱেব ইনফোর্মেসন মেনেজর, dc-impw[at]nic[dot]in দা মেল ইবিরকউ।
ফীডবেক্কী সেকসন অসিদা ফীডবেক য়াওরিবাসিগী মরি লৈনবা ডিজাইন্ নত্রগা টেক্নোলোজিগী মতাংদা ইবিরকউ।
মখাগী এদ্রেস অসিদা নংনা ঐখোয়গা কন্টেক তৌবা য়াগনি।
দিপুটি কম্মিস্নর
দি সি ওফিশ, ইম্ফাল ৱেষ্ট দিষ্ট্রিক্ট, মানিপুর
পিন: ৭৯৫০০৪
টেলিফোন নম্বর: ০৩৮৫-২৪১৪৬১৫
ই-মেইল: dc-impw[at]nic[dot]in


text:
প্রধান মন্ত্রী শ্রী নরেন্দ্র মোদীনা ঙসি অহমেদবাদতা গুজরাত পঞ্চায়ত মহাসমেলনদা ৱা ঙাংখ্রে৷ থৌরম অসিদা রাজ্য পুম্বদগী পঞ্চায়তি রাজ রিপ্রজেন্তেতিবশিংনা শরুক য়াখি৷
গুজরাত অসি বাপু অমদি সরদার বল্লভ ভাই পতেলগী লমদমনি হায়না প্রধান মন্ত্রীনা ফোংদোকখি৷ “বাপুনা মতম পুম্নমক্তা খুঙ্গংগী চাওখৎ-থৌরাং, মশা মরোমদোম লেপচবা ঙম্বা খুঙ্গংশিং ওইহনবগী মতাংদা ৱারি শাখি৷ ঙসিদি, ঐখোয়না অমৃত মহোতসব পাংথোকপা মতম অসিদা, ঐখোয়না বাপুগী 'গ্রামীন বিকাস'কী মংলান অদু মংফাওনহনগদবনি৷
গুজরাতকী পঞ্চায়ত অমদি খুঙ্গংশিংনা লাইনা-লাইচৎ অসি নিংথিনা অমদি চেকশিন্না থেংনবদা লৌরিবা থৌদাং অদু প্রধান মন্ত্রীনা থাগৎখি৷ গুজরাত্তা, নুপী পঞ্চায়ত মীহুৎশিংগী মশিং অসি নুপা মীহুৎশিংদগী হেল্লি হায়নসু মহাক্না ফোংদোকখি৷ পঞ্চায়ত রিপ্রজেন্তেতিব লাখ অমা মখায়গা লোয়ননা খন্ন-নৈনবগী অচুম্বা অসিদগী হেনবা ইন্দিয়ন দেমোক্রেসীগী মপাঙ্গলগী খুদম করিসু লৈতে হায়না মহাক্না ফোংদোকখি৷
খুঙ্গংদা অপিকপা অমদি খ্বাইদগী মরু ওইবা ইনিসিয়েতিবশিং শিজিন্নদুনা মতৌ করম্না খুঙ্গংবু চাওখৎহনগদগে হায়বগী মতাংদা প্রধান মন্ত্রীনা পঞ্চায়ত মেম্বরশিংদা লমজিং-লমতাক পীখি৷ মখোয়গী মহৈলোইশঙগী মপোক কুমওন নুমিৎ পাংথোক্নবা মহাক্না হায়খি৷ মসিগা মরী লৈননা, মহৈলোইশঙগী কেম্পস অমদি ক্লাসশিংবু শেংদোক্নবা অমদি মহৈলোইশঙগীদমক অফবা থবক থৌরমশিং পাইখৎনবা মহাক্না হায়খি৷ লৈবাক অসিনা ওগস্ত ২৩ ফাওবা অজাদি কা অমৃত মহোতসব পাংথোক্কদৌরি হায়না ফোংদোক্লদুনা, মহাক্না মতম অসিগী মনুংদা খুঙ্গংদা প্রভাত ফেরি (অয়ুক্কী খোংচৎ) ৭৫ পাংথোক্নবা মহাক্না হায়খি৷
মখা চৎথরকপদা, মহাক্না মতম অসিগী মনুংদা প্রোগ্রাম ৭৫ শিন্নবা হায়খি, মসিদা খুঙ্গংদা লৈরিবা মীয়াম পুম্বনা পুন্না শরুক য়ামিন্নগদবনি অমদি খুঙ্গংগী চাওখৎ-থৌরাংগীদমক খন্নগদবনি৷ অহেনবা সজেসন অমগা ফোংদোক্লদুনা, ভারতকী নিং-খা তম্বগী চহি ৭৫ শুরকপদা খুঙ্গংশিংনা অপিকপা উমং অমা শেমদুনা উ পাম্বী ৭৫ থাগদবনি হায়না মহাক্না ফোংদোকখি৷ মহৌশাগী লৌউ পথাপ শিজিন্নবা লৌমী য়ামদ্রবদা ৭৫দি খুঙ্গং খুদিংমক্তা লৈগদবনি৷ মালেম ইমাবু ফর্তিলাইজরশিং অমদি কেমিকেলশিংগী ফৎতবা হু অসিদগী কনগদবনি হায়না মহাক্না ফোংদোকখি৷ ফার্মগী পুখ্রি ৭৫দি নোংগী ইশিং য়োকশিনহনগদবনি, মসিনা লৈনুংদা লৈরিবা ইশিংগী চাং অসি হেনগৎহল্লগনি অমদি মসিনা কালেন থাগী মতমশিংদা মতেং পাংলগনি হায়না প্রধান মন্ত্রীনা মখা তাখি৷
শা-ষনবু ফুত অমসুং মাউথ দিজিজ অসিদগী কন্ননবগীদমক শা-ষন অমতবু ভেক্সিন কাপথোক্তনা থমহৌদনবসু মহাক্না পাউতাক পীখি৷ পঞ্চায়ত হাউস অমসুং লম্বীশিংদা এল.ই.দি. বল্বশিং থান্দুনা মৈ হেন্না শিজিন্নবদগী কন্নবা প্রধান মন্ত্রীনা মখোয়দা অপীল তৌখি৷ সরকারগী থবক্তগী পোৎথাখ্রবা এমপ্লোইয়ীশিংনা খুঙ্গংদা থবক পাংথোক্নবগীদমক শেম-শাদুনা লৈগদবনি অমদি খুঙ্গংগী মপোক-কুমওন অদুসু মীয়াম পুন্দুনা অমদি মীয়ামগী য়াইফ-থৌরাংগী মতাংদা খন্ন-নৈনদুনা পাংথোক্কদবনি হায়নসু মহাক্না ফোংদোকখি৷ পঞ্চায়ত মেম্বরশিংগী মেম্বর অমনা লমদম অদুগী মহৈলোইশঙদা নোংমদা য়ামদ্রবদা মিনিৎ ১৫ খক্তা ওইরবসু অমুক্তং চৎকদবনি, মসিনা খুঙ্গংগী মহৈলোইশঙ অদু চেকশিনহনগনি অমদি মহৈ-মশিং তম্বা অমসুং লুবা-নানবগী অফবা স্তেন্দর্দশিং অদু ঙাক্তুনা থম্বা ঙমগনি হায়না মহাক্না পঞ্চায়ত মেম্বরশিংদা পাউতাক পীখি৷ পঞ্চায়ত মেম্বরশিংনা মীয়ামবু মীকপ থোকহন্দুনা তশেংনা সরকারগী হাইৱেজ ওইরিবা কম্মন সর্ভিস সেন্তরশিং (সি.এস.সি.শিং) অসিদগী খ্বাইদগী চাওনা কান্নবা লৌনবা মহাক্না পঞ্চায়ত মেম্বরশিংদা এপীল তৌখি৷ মসিনা মীয়াম্না রেলৱে বুক্কিংগীদমক অচৌবা শহরশিংদা চৎপদগী ঙাকথোকপদা মতেং পাংলগনি৷ অরোইবদা, অঙাংশিংনা খাংউ থক্তা মহৈ তম্বা তোক্তনবা অমদি অঙাং অমতবু মখোয়গী ইলিজিবিলিতীগী মতুং ইন্না স্কুল নত্রগা অনগনৱাদিদা মিং চন্দনা লৈহন্দনবা প্রধান মন্ত্রীনা পঞ্চায়ত মেম্বরশিংদা পাউতাক পীখি৷ প্রধান মন্ত্রীনা শরুক য়ারিবা পঞ্চায়ত মীহুৎশিংদগী অসুম্না তৌনবা ৱাশক লৌখি অমদি খুবাক্কী অহৌবা মখোলগা লোয়ননা শরুক য়ারিবা পঞ্চায়ত মীহুৎশিংনা মখোয়গী ওইবা অয়াবা পীখি ৷
This is the land of Bapu and Sardar Vallabhbhai Patel.— PMO India (@PMOIndia) March 11, 2022
Bapu always talked about rural development, self-reliant villages.
Today, as we are marking Amrit Mahotsav, we must fulfil Bapu's dream of 'Grameen Vikas': PM @narendramodi


text: অথৌবা নীংশিংলূপ, লক্ষীপুরগী ১৪শুবা চহীগী মীফম লাক্লিবা মে থাগী তাং ১ নোংমাইজিং নুমিৎতা খুনৌ হাইস্কুল ফুলেরতলদা পাঙথোক্কদৌরি। থৌরম পরেংগী মতুং ইন্না অয়ুকতা লূপকী ফিরাল চিংখৎপা, অয়ুক পুং ১০ দা মীফম হৌগনি। অথৌবা নীংশিংলূপকী প্রেসিদেন্ট থোকচোম কৃষ্ণমোহননা মীফম মপু, অথৌবা নীংশিংলূপ চেরিটেবল ট্রস্টকী এক্স চেয়ারমেন হাওবম গৌরহরিনা অথোইবা মীথুংলেন অমসুং লাইরেনলাকপম অতোলকুমারনা অখন্নবা মীথুংলেন ওইনা শরুক য়াগনি। মরুওইনা ৩৪শুবা নেসনেল ঝরখণ্ড গেমসতা শরুক য়ারুদুনা মায় পাকলকখ্রবা ইরমদমসিগী মচীন তুমখৎলকলিবা শান্নরোয় মৈস্নাম প্রেমচান্দদা ইকাই খুম্নবা উৎকদৌরি।


text:
সোসিএল ৱেলফিয়র
ডিষ্ট্রিক্ট সোসিএল ৱেলফিয়র ওফিস, সেনাপতি অহল ওইরবা মীওইশিং, শোইনায়রবা মীওইশিং অমদি লুখ্রাবীশিংগীদমক্তা মখল কয়ামরুমগী পায়খৎখ্রে।
স্কিমশিংগী মমীং মখাদা পীরিঃ
- কেয়র গিভর এলাৱেন্স/অতোপ্পগী মতেং লৌদবা য়াদ্রবা শোইনাইরবশিংবু ঙাকপী শেনবীনবগীদমক শেন্থং পীবা।
- শোইনাইরবা মহৈরোইশিংদা স্কোলার্সিপ পীবা।
- মখূৎ মশা হৈরবা শোইনাইরবা মীওইশিংদা মশানা মশাবু থবক পীজনবগীদমক্তা সবসিদিগা লোয়ননা শেল পূহনবা।
- শোইনাইরবা মীওইশিংদা চৎথোক চৎশিনগী গাড়ী ভারা হন্থনা অমদি লেম্না তোংহনবা।
- ময়ূম মকৈ লৈজদবা অহল ওইরবশিংগীদমক্তা শেল থুমগী তেঙবাং পীবা।
ফংবদা চঙবা মরু ওইবশিং
- শেন্থংসিবু ফংনবা থারক্লিবা মীওই অদু মতিক চারবা মেদিকেল বোর্ড অমনা পীবা শোইনাই হায়বগী সার্টিফিকেট য়াওগদবনি।
- চৎথোক চৎশিন্দা মীমান্নদ্রবা(লোকোমোতোর দিসএবিলিতি এল দি ), মতম কুইনা শিংলী নাউরিগী অনাবা লৈরবা মীওই (ক্রোনিক ন্যুরোলোজিকেল ডিসওর্ডর নত্রগা ঈগী অনাবা (ব্লদ ডিসওর্ডর) লৈরবা মীওইশিং- নারিবদুগী চাং অদু ৮০%গী মথক্তা লৈবা ওইগদবনি।
- (ভিজুএল ইম্পয়রমেন্ত) উবগী শক্তি ৱাৎলবা – চহি ১৯দগী ৫৯ ফাওবগী মনুংদা লৈবা মীৎ শুকউ উদ্রবা মীওইশিং।
- ৱাখল মীমান্নদ্রবা (মেন্তেল রিটার্ডেসন) – মীমান্নদবগী চাংসি ৪০%গী মথক্তা লৈবা ওইগদবনি।


text:
প্রধানমন্ত্রীগী লোইশঙ
প্রধান মন্ত্রীনা ভেক্সিনেসনগী চংশিল্লিবা থবকশিং য়েংশিন্নবা অৱাংবা থাক্কী মীফম চৎথখ্রে
প্রধান মন্ত্রীনা হন্দক্কী চয়োলদা ভেক্সিনেসনগী খোঙজেল হেনগৎলিবা অসিদা অপেনবা ফোংদোকখ্রে অমসুং মসিগী খোঙজেল অসি লেপ্পা লৈতনা মাংলোমদা চংশিনবা মরু ওই হায়খ্রে
তেস্তিং তৌবা অসিনা অনাবা অসি মফম অমদা হেনগৎলকপা মতমদা ত্রেক অমসুং কন্তেন তৌবগী য়াম্না মরুওইবা খুলায় অমা ওইবনা তেস্তিং তৌবা অসি থেংথরোইদবনি: পি.এম.
অপাম্বা ফোংদোরকপা লৈবাক খুদিংমক্তা ভারতকী ওইবা কোৱিনগী হৈ-শিংলবা তেক প্লেতফোর্মগা লোয়ননা মতেং পাংনবা হোৎনগদবনি
হৌখিবা নুমিৎ ৬নি অসিদা দোজ কোতি ৩.৭৭ কাপখ্রে হায়রিবা অসি মালাসিয়া, সৌদি অরাবিয়া অমসুং কানাদাগুম্বা লৈবাকশিংগী অপুনবা মীশিংদগী হেল্লি
Posted On:
26 JUN 2021 7:32PM by PIB Imphal
প্রধান মন্ত্রীনা মকোক থোংবা ওফিসিএলশিংগা লৈবাক অসিদা চংশিল্লিবা ভেক্সিনেসনগী থবকশিং অমসুং কোবিদকী ফিভম য়েংশিন্নবা মীফম অমা পাংথোকখ্রে।
ওফিসিএলশিংনা লৈবাক অসিদা চংশিল্লিবা ভেক্সিনেসনগী মরীক চুম্বা প্রজেন্তেসন অমা প্রধান মন্ত্রীদা উৎখ্রে। চহি খায়না ভেক্সিন কাপখিবগী মরমদা প্রধান মন্ত্রীদা পাউদমখি। রাজ্য কয়াদা লৈরিবা হকশেলগী চেকশিন-থৌরাংদা থবক তৌরিবশিং, ফ্রন্তলাইন ওইনা থবক তৌরিবশিং অমসুং মীচম প্রজাদা ভেক্সিন কাপখিবগী মরমদসু প্রধান মন্ত্রীদা পাউদমখি।
লাক্লিবা থা খরা অসিদা ভেক্সিন ফংহনগদৌরিবা অমসুং পোত্থোকশিং হেনগৎনবা হোৎনরিবা অসিদা ওফিসিএলশিংনা প্রধান মন্ত্রীবু থাগৎপা ফোংদোকখি।
হৌখিবা নুমিৎ ৬নি অসিদা দোজ কোতি ৩.৭৭ কাপখ্রে হায়রিবা অসি মালাসিয়া, সৌদি অরাবিয়া অমসুং কানাদাগুম্বা লৈবাকশিংগী অপুনবা মীশিংদগী হেল্লি হায়না প্রধান মন্ত্রীদা পাউদমখি। হায়রিবা অসিদা লৈবাক অসিগী ওইনা ৪৫+কী মীশিংদা দিস্ত্রীক্ত ১২৮দা ৫০% হেন্না ভেক্সিন কাপখি অমসুং দিস্ত্রীক্ত ১৬তা ৪৫+কী মীশিং ৯০% হেন্না ভেক্সিন কাপখি। হন্দক্কী চয়োলদা ভেক্সিনেসনগী খোঙজেল হেনগৎলিবা অসিদা প্রধান মন্ত্রীনা অপেনবা ফোংদোকখ্রে অমসুং মসিগী খোঙজেল অসি লেপ্পা লৈতনা মাংলোমদা চংশিনবা মরু ওই হায়খ্রে।
ভেক্সিনেসন অসি মীয়ামদা য়ৌহন্নবা অনৌবা মওং কয়া অমা পুথোক্নবা রাজ্য সরকারগা মখোয়গা তৎতনা পাউ ফাওনরি হায়না ওফিসিএলশিংনা প্রধান মন্ত্রীদা পাউদমখি। প্রধান মন্ত্রীনা অসিদুম্বা মতম অসিদা এন.জি.ও. অমসুং অতৈ ওর্গানাইজেসনশিং য়াওহনবগী তঙাইফদবা লৈ হায়না হায়খি।
তেস্তিং তৌবা অসিনা অনাবা অসি মফম অমদা হেনগৎলকপা মতমদা ত্রেক অমসুং কন্তেন তৌবগী য়াম্না মরুওইবা খুলায় অমা ওইবনা তেস্তিং তৌবা অসি থেংথরোইদবনি হায়না প্রধান মন্ত্রীনা ওফিসরশিংদা রাজ্যশিংগা থবক তৌমিন্নবা পাউতাক পীখি।
ওফিসরশিংনসু প্রধান মন্ত্রীবু মালেম অসিনা কোৱিন প্লেতফোর্ম অসিদা অপাম্বা হেনগৎনরকপা অসিদা থাগৎপা ফোংদোকখ্রে। অপাম্বা ফোংদোরকপা লৈবাক খুদিংমক্তা ভারতকী ওইবা কোৱিনগী হৈ-শিংলবা তেক প্লেতফোর্মগা লোয়ননা মতেং পাংনবা হোৎনগদবনি হায়না প্রধান মন্ত্রীনা হায়খি।
***
(Release ID: 1730587)
Visitor Counter : 152
Read this release in:
Malayalam
,
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
প্রধান মন্ত্রীনা মোরিসসকী প্রধান মন্ত্রী, শ্রী প্রবিন্দ কুমার জগনাথ অমসুং ৱার্লদ হেল্থ ওর্গনাইজেশন (দবল্যু.ঐচ.ও.)গী দাইরেক্তর জেনরেল দা. তেদ্রোস ঘেব্রেয়েসসকা লোইননা জাম্নাগরদা ঙসি দবল্যু.ঐচ.ও. গ্লোবল সেন্তর ফোর ত্রেদিস্নেল মেদিসিন (জি.সি.তি.এম.)গী উরেপ-উয়ুং তমখ্রে। জি.সি.তি.এম. অসি মালেম অসিগী ওইনা খ্বাইদগ অহানবা অমসুং অমত্তা ঙাইরবা ত্রেদস্নেল মেদিসিনগী গ্লোবল আউৎপোস্ত সেন্তর ওইরগনি। মসিনা গ্লোবেল ৱেলনেসকী ইন্তর্নস্নেল হব অমা ওইরক্লগনি। বংগ্লাদেশ, ভুতান, নেপাল অমসুং মালদিবসকী প্রেসিদেন্ততগী ভীদিো মেসেজশিং অদু থৌরম অদুদা থাখি। কেন্দ্রগী মন্ত্রী, দা. মনসুখ মান্দৱিয়া, শ্রী সর্বানন্দা সোনোৱাল, শ্রী মুনজাপারা মহেন্দ্রভাই অমসুং গুজরাতকী মুখ্য মন্ত্রী, শ্রী ভুপেন্দ্রভাই পতেলনা থৌরম অদুদা শরুক য়াখি।
ৱার্লদ হেল্থ ওর্গনাইজেশন (দবল্যু.ঐচ.ও.)গী দাইরেক্তর জেনরেল দা. তেদ্রোস ঘেব্রেয়েসসনা জামনাগরদা দবল্যু.ঐচ.ও. গ্লোবল সেন্তর ফোর ত্রেদিস্নেল মেদিসিন লিংখৎনবগীদমক্তা মতেং পুম্নমক পাংখিবগীদমক্তা প্রধান মন্ত্রী মোদীবু মহাক্কী লুচিং অদুগীদমক্তা থাগৎপা ফোংদোকখি। দি.জি. অদুনা সেন্তর অসিবু তশেংনা মালেমগী প্রোজেক্তনি হায়না হায়খি মরমদি দবল্যু.ঐচ.ও.গী মেম্বর ওইবা লৈবাক ১০৭গী মশাগী অখন্নবা সরকারগী ওফিসশিং লৈবনা মালেম পুম্বনা ভারত্তা ত্রেদিস্নেল মেদিসিন লুচিংবীনবগীদমক্তা লাক্কদৌরিবনি। মহাক্না ত্রেদিস্নেল মেদিসিনগী পোত্থোকশিং অসি মালেমগী ওইনা চাউখৎলক্লি অমসুং সেন্তর অসিনা ত্রেদস্নেল মেদিসিনগী ৱাশক অদুবু মহৈ য়ালহন্নবগীদমক্তা তুং কোইনা লৈখিগনি হায়না মহাক্না হায়খি। মালেমগ মফ কয়া অমগী ওইনা ত্রেদিস্নেল মেদিসিন অসি লাইয়েংবগী অহানবা পাম্বৈনি। অনৌবা সেন্তর অসিনা দেতা, ইন্নোভেশন অমসুং সস্তেন্নেবিলিতীদা মিৎয়েং থমগনি অমসুং ত্রদিস্নেল মেদিসিন শিজিন্নবা অসিবু হেন্না হেনগৎহনগনি হায়না হায়খি। সেন্তর অসিগী মরু ওইবা হীরমশিং অদুদি রিসর্চ অমসুং লীদরশিপনি, এভিদেন্স অমসুং লর্নিং, দেতা অমসুং এনালিতিক্স, সস্তেন্নেবিলিতী অমসুং ইক্বিতী অমসুং ইন্নোভেশন অমসুং তেক্নোলোজীনি হায়না দা. তেদ্রোস ঘেব্রেয়েসসনা
মোরিসসকী প্রধান মন্ত্রী, শ্রী প্রবিন্দ কুমার জগনাথনা থৌরম অসিগা মোরিসসকা মরী লৈনহনবগীদমক্তা প্রধান মন্ত্রীবুসু থাগৎপা ফংওদোকখি। মহাক্না চৎনবী কয়া অমদা ইন্দিজেনস মেদিকেল সীস্তেম অমসুং হর্বল প্রোদক্তশিংগী মরু ওইবা অদুগী মতাংদা পনখি। মহাক্না মসিগী সেন্তর অসি হাংবগীদমক্তা মসিদগী হেন্না খ্বাইদগী ফবা মতম অতোপ্পা অমা লৈররোই হায়না হায়খি। মহাক্না মসিগী সেন্তর অসি লিংখৎপদা প্রধান মন্ত্রীনা লৌখিবা লুচিংবা অমগী থৌদাং অদুবু পনখি। “ঐখোয়না প্রধান মন্ত্রী, নরেন্দ্র মোদী জী, ভারত সরকার অমসুং ভারতকী মীয়ামদা মসিগী পুকচেল চাউনা শরুক য়াবগীদমক্তা য়াম্না থাগৎচরি”, হায়না শ্রী প্রবিন্দ কুমার জগনাথনা হায়খি। মহাক্না মোরিসসতা ১৯৮৯দগী আয়ুরবেদপু লেজিসলেতিবনা মশক খঙবীবগী অকুপ্পা মরোলশিংদুসু পীখি। মহাক্না জামনাগরদা আয়ুরবেদিক্কী হিদাক-লাংথকশিং তম্নগীদমক্তা মোরিসসতগী মহৈরোইশিংবু স্কোলারশিপ পীবীবগীদমক্তা গুজরাতপুসু থাগৎপা ফোংদোকখি।
থৌরম অদুদা ৱা ঙাংলদুনা, প্রধান মন্ত্রীনা দা. তেদ্রো ঘেব্রেয়েসসপু মহাক্কী মীনুংশি লৈরবা ৱাহৈ-ৱাতাশিং অদুগী মদক্তা থাগৎপা ফোংদোকখি। প্রধান মন্ত্রীনা দা. তেদ্রোস ঘেব্রেয়েসসকা ভরতকা লৈনরিবা মরী অদুগী মতাংদা পনখি অমসুং মহাক্না দবল্যু.ঐচ.ও. গ্লোবল সেন্তর ফোর ত্রেদিস্নেল মেদিসিন (জি.সি.তি.এম.)গী প্রোজেক্ত অসিদা হকথেংননা শরুক য়াখিবা অসিনা মরম ওইরগা মহাক্কী এফেক্সন অদুনা দবল্যু.ঐচ.ও. গ্লোবল সেন্তর ফোর ত্রেদিস্নেল মেদিসিনগী শক্তম অসি ওইরক্লিবনি। প্রধান মন্ত্রীনা দি.জি.দা মহাক্না ভারত্তা থম্লিবা থাজবা অদু নিংবা থুংগনি হায়না থাজবা পীখি।
প্রধান মন্ত্রীনা মোরিসসকী প্রধান মন্ত্রী, শ্রী প্রবিন্দ কুমার জগনাথ অমসুং মহাক্কী ইমুং-মনুংশিংগা লৈনরিবা চহি কুন্থ্রা শাংলবা মরী অদুবুসু পনখি অমসুং মআক্কী ৱাহৈশিং অমসুং মসিদা শরুক য়াবগীদমক্তা থাগৎপা ফোংদোকখি। শ্রী মোদীনা মসিদা য়েংখিবা ভীদিও মেসেজশিং অদুগী লুচিংবশিং অদুবুসু থাগৎপা ফোংদোকখি।
প্রধান মন্ত্রীনা হায়খি “দ দবল্যু.ঐচ.ও. গ্লোবল সেন্তর ফোর ত্রেদিস্নেল মেদিসিনঅসি ভারতকী থৌদাং অমসুং লম অসিদা লৈরিবা পোতেন্সিয়েল অদুবু মশক খঙবীবনি”। মহাক্নআ মখাতানা “ভারতনা মসিগী পার্তনরশিপ অসিবু মীওইবা খুনাই পুম্ববু সেবা তৌনবগী য়াম্না চাউরবা থৌদাংনি”
দবল্যু.ঐচ.ও. সেন্তরগী মফম অদুদা নুংঙাইবা ফোংদোক্লদুনা, প্রধান মন্ত্রীনা হায়খি “দবল্যু.ঐচ.ও. গ্লোবল সেন্তর ফোর ত্রেদিস্নেল মেদিসিন অসিনা মরম ওইরগা ৱেলনেসকী মাইকৈদা জাম্নাগরনা লৌখিবা থৌদাং অদুগীদমক্তা মালেমদা মশক তাক্লগনি।” চহি য়াংখৈগী মমাংদা মালাম অসিগী খ্বাইদগ অহানবা আয়ুরবেদিক য়ুনিভর্সিতী অসি জামনাগরদা লিংখৎখি হায়না শ্রী মোদীনা হায়খি। সিতী অসিদা ইন্সতিত্যুত ওফ তীচিং এন্দ রিসর্চ ইন আয়রুবেদদা য়াম্না ফরবা আয়ুরবেদিক ইন্সতিত্যুত লৈ।
প্রধান মন্ত্রীনা ঐখোয়গী খ্বাইদগী অথোইবা পান্দম অসি ৱেলনেস ফংনবা ওইগদবনি হায়না হায়খি। লাইনা লৈতবা পুনশি অসি য়াম্না মরু ওই অদুবু ৱেলনেস অসিনা অথোইবা পান্দম ওইগদবনি। ৱেলনেসকী মরিউ ওইবা অসি লাইচৎ মনুংদা মুন্না খঙখি হায়না প্রধান মন্ত্রীনা হায়খি। “মালেম অসিনা ঙসিদি হেল্থ কিয়র দিলিবরীগী অনৌবা দাইমেন্সন অমগিদমক থিরি। দবল্যু.ঐচ.ও.না ‘ৱান প্লানেত অৱর হেল্থ’কী খোল্লাও অসি পীদুনা ভারতকী ‘ৱান অর্থ, ৱান হেল্থ’কী ভিজন অসিবু য়োকখৎপা অসিদা ঐহাক্না য়াম্না হরাওবা ফাওই”।
প্রধান মন্ত্রীনা হায়খি “ভারতকী ত্রেদিস্নেল মেদিসিন সীস্তেম অসি লাইয়েংবা খক্তদা লোইবা নত্তে। মসি পুনশিগী হোলিস্তিক সাইন্সনি।” আয়ুরবেদ অসি নাবা ফগৎহনবা অমসুং লাইয়েংবদগীসু হেল্লি হায়না শ্রী মোদীনা হায়খি অমসুং আয়ুরবেদদা নাবা ফগৎহনবা অমসুং লাইয়েংবদা নত্তনা; সোসিয়েল হেল্থ, মেন্তেল হেল্থ-হেপিনেস, এনভাইরনমেন্তেল হেল্থ, সীমপথি, কমপেসন অমসুং প্রোদক্তিবিতী অসি য়াওরিবনি। “আয়ুরবেদ পুনশিগী লৌশিংনি হায়না লৌনরিবনি অমসুং মঙাশুবা বেদনি হায়না হায়রিবনি”, হায়না শ্রী মোদীনা হায়খি। হকচাং ফনা লৈবা হায়বসি বেলেন্স দাইতকা য়াম্না মরী লৈনৈ হায়না প্রধান মন্ত্রীনা হায়খি। মহাক্না হায়খি মদুদি ঐখোয়গী ইপা-ইপুশিংনা দাইত অসিবুলাইয়েংবগী তংখানি হায়না হায় অমসুং ঐখোয়গী মেদিকেল সীস্তেমশিং অসিদা দাইতরী এদভাইসশিংনা পিক থল্লি। য়ুনাইতেদ নেশন্সনা না ২০২৩ অসিবু ইন্তর্নেস্নেল য়িয়র ওফ মিল্লেতস ওইনা খনখিবা হায়বসি ভারতকীদমক্তদি য়াম্না চাউথোকচনিংঙাই ওইবা ৱাফম্নি হায়না প্রধান মন্ত্রীনা হায়খি। মসিগী খোংথাং অসিনা মী্ইবা জাতিগীদমক য়াম্নআ কান্নগনি হায়না মহাক্না হায়খি।
প্রধান মন্ত্রীনা মালেমগী থাক্তা আয়ুরবেদ, সিদধা, য়ুনানি ফোরমুলেশনশিংগী হেনগৎলক্লিবা দিমান্দশিং অসিগী মতাংদা হায়রদুনা লৈবাক কয়া অমনা লাইচৎ অসিগা মায়োক্ননবগীদমক্তা ত্রেদিস্নেল মেদিসিনদা মরু ওইবা পীরি। অসিগা চপ মান্ননা য়োগনা মালেম শিনবা থুংনা মীয়ম্না পাম্নবা হেনগৎলক্লি। শ্রী মোদীনা য়োগ অসি দাইবেতিস, ওবেসিতী অমসুং দিপ্রেসনগুম্বা লাইনাশিং অসিগা মায়োক্নবদা য়াম্না চাউনা মতেং পাংলি। য়োগ অসিনা মীশিংবু মেন্তেল তেন্সন হন্থহনবদা অমসুং ৱাখল-হকচাং অমসুং ৱাখল্লোনগী মরক্তা বেলেন্স পুরক্লি।
প্রধান মন্ত্রীনা অনৌবা সেন্তর অসিগীদমক্তা পান্দম মঙা থমখি। অহানবদা তেক্নোলোজী শিজিন্নদুনা ত্রেদিস্নেল নোলেজ সীস্তেমগি দেতাবেস অমা শেম্বা; অনিশুবদা জি.সি.তি.এম. মসিগী হিদাক-লাংথকশিং অসিদা থাজবা হেনগৎনবা ত্রেদিস্নেল মেদিসিনগী তেস্তিং অমসুং সর্তিফিকেশনগীদমক্তা ইন্তর্নেস্নেল স্তেন্দার্দ শেম্বা য়াগনি। অহুমশুবদা, জি.সি.তি.এম.না প্লেততফোর্ম অমা ওইদুনা মালেমগী ত্রেদিস্নেল মেদিসিনগী এক্সপর্তশিংনা পুল্লপ পুন্দুনা অমসুং মখোয়গী এক্সপরিয়েন্সশিং অদু শিয়র তৌনগনি। মরিশুবদা, জি.সি.তি.এম.না ত্রেদিস্নেল মেসিনশিংগী লমদা রিসর্চ তৌনবগীদমক্তা ফন্দিং থাদগদবনি। অরোইবদা জি.সি.তি.এম.না পেসেন্তশিংনা ত্রেদিস্নেল অমসুং মোদর্ন মেদিসিন অনিমক্তগী কান্নবা ফংনবা অখন্না লাইনাশিংগী হোলিস্তিক ত্রীতমেন্তকীদমক্তা প্রোতোকোলশিং দেবেলপ তৌগদবনি।
শ্রী মোদীনা ‘ৱাসুথৈৱ কুতুমবকম’গী ভারতকী ৱাখল্লোন অদুবু হায়খি অমসুং মালেম পুম্বনা হকচাং ফনা লৈনবা হায়খি। দবল্যু.ঐচ.ও.-জি.সি.তি.এম. লিংখৎপা অসিনা, মসিগী চৎনবী অসিবু মখাতানা হেন্না চাউখৎহল্লগনি হায়না মহাক্না হায়খি।
The @WHO Global Centre for Traditional Medicine is a recognition of India's contribution and potential in this field. pic.twitter.com/ovGWmvS7vs— PMO India (@PMOIndia) April 19, 2022
Jamnagar’s contributions towards wellness will get a global identity with @WHO’s Global Centre for Traditional Medicine. pic.twitter.com/l0mgiFWEoR— PMO India (@PMOIndia) April 19, 2022
Our ultimate goal should be of attaining wellness. pic.twitter.com/Q4tQKkXQrA— PMO India (@PMOIndia) April 19, 2022
One Earth, One Health. pic.twitter.com/EBWJJCRGKl— PMO India (@PMOIndia) April 19, 2022
India’s traditional medicine system is not limited to treatment. It is a holistic science of life. pic.twitter.com/ccqftPdKHn— PMO India (@PMOIndia) April 19, 2022
Ayurveda goes beyond just healing and treatment. pic.twitter.com/wrxH0AiERh— PMO India (@PMOIndia) April 19, 2022
Good health is directly related to a balanced diet. pic.twitter.com/ZYr0Xbcwhg— PMO India (@PMOIndia) April 19, 2022
Matter of immense pride for India that 2023 has been chosen as the International Year of Millets by the @UN. pic.twitter.com/zC9Ox4aZB6— PMO India (@PMOIndia) April 19, 2022
Demand for Ayurveda, Siddha, Unani formulations have risen globally. pic.twitter.com/H5wHSUrpcz— PMO India (@PMOIndia) April 19, 2022
Yoga is gaining popularity across the world. pic.twitter.com/EwdbuawL6a— PMO India (@PMOIndia) April 19, 2022
April 19, 2022
Goals which @WHO’s Global Centre for Traditional Medicine should realise. pic.twitter.com/UEfulhheFd— PMO India (@PMOIndia) April 19, 2022
May the whole world always remain healthy. pic.twitter.com/VDDBGkpkR1— PMO India (@PMOIndia) April 19, 2022


text: লখিপুরওনলাইন দিজিতেল দেস্কঃ আসাম লৈঙাকনা অনৌবা এসওপি পুথোকখ্রে। অকক্নবা জিলা খরদা মপুঙ ফাবা কার্ফিউ থমখ্রে অদুগা জিলা খরদনা কার্ফিউগী মতম কোমথোকখ্রে। মোরিগাঁও, বিশ্বনাথ, গোৱালপারা জিলা অমসুং বোগাঘাত সবদিভিজিনদা মপুঙ ফাবা কার্ফিউ থমখ্রে। অনৌবা চৎন পথাপ অসিগী মতুং ইন্না বরাক তম্পাক্কী কাছার অমসুং করিমগঞ্জ জিলাদা কার্ফিউ মতম পুং ১ কোমথোক্লগা নুমিৎ খুদিংগী নুংথিলগী পুং ২ দগী অয়ুক্কী পুং ৫ ফাওবা কার্ফিউ থমলে। অদুগা দুকান অমসুং লল্লোন ইতিক্কী মফমশিং নুংথিলগী পুং ১ ফাওবা হাংবা য়ারগনি। আসাম লৈঙাক্কী দিজাস্তর মেনেজমেন্ত ওথোরিতিনা পুথোকখিবা অনৌবা এসওপি অসি জুনগী তাং ২৮ নিংথৌকাবা নুমিৎকী অয়ুক্কী পুং ৫দগী খুঙ্গং অমসুং সহর লমদমদা চপ মান্ননা চৎনবা হৌরগনি। অদুগা মখাতানা লাউথোকত্রিফাওবা অথিংবশিং অসি লৈখিগনি হায়রি। কোবিদকী ফিভম খরা শাফরক্লবা বরাক তম্পাক্কী হাইলাকান্দি জিলাদদি কার্ফিউ মতম পুং ৪ কোমথোক্লগা নুমিৎ খুদিংগী নুংথিলগী পুং ৫ দগী অয়ুক্কী পুং ৫ ফাওবা কার্ফিউ থমলে। অদুগা দুকান অমসুং লল্লোন ইতিক্কী মফমশিং নুংথিলগী পুং ৪ ফাওবা হাংবা য়ারগনি। রাজ্য অসিগী গোভর্নমেন্ত অমসুং প্রাইভেত স্কুল কোলেজ ইউনিভার্সিতি শিং ফিজিকেল ক্লাস তৌবা অথিংবা লৈরি। মসিগী মহুত্তা ভার্চুয়েল ক্লাস চৎথগদবনি হায়রি। চয়োলগী কৈথেল, মীফম পাঙথোকপা অমসুং মীয়াম তীনবা থৌরমশিংদসু অথিংবা লৈরি। জিলা অমদগী জিলা অমদা ট্রান্সপোর্ত সার্বিসকী অথীংবা লৈরম্বা অদু মখা তানা অদুমক লৈখিগনি।


text:
লৌউ-শিংউ মন্ত্রালয়
হোর্তিকলচর মহৈ মরোংশিংগী ২০১৯-২০গী ২শুবা এদভান্স ইস্তিমেৎ
Posted On:
02 JUN 2020 6:22PM by PIB Imphal
এগ্রিকলচর, কোওপরেসন অমসুং লৌমীশিংগী য়াইফ-থৌরাং বিভাগনা ২০১৯-২০গী ওইনা তোঙান-তোঙানবা হোর্তিকলচরগী মহৈ-মরোংশিংগী মফম অমসুং পুথোকপগী ২শুবা এদভান্স ইস্তিমেৎশিং পুথোকখ্রে। হায়রিবশিং অসি রাজ্যশিং অমসুং অতোপ্পা সোর্স এজেন্সীশিংদগী ফংবা ঈ-পাউদা য়ুম্ফম ওইরগা পুথোকপনি।
২০১৯-২০গী শম্লপ্পা ৱারোল (২শুবা এদভান্স ইস্তিমেৎ)
- ২০১৯-২০দা পুথোকপা অপুনবা হোর্তিকলচরগী পোত্থোক (২শুবা ইস্তিমেৎ) অসি ২০১৮-১৯দগী ৩.১৩% ৱাংলবা য়াই।
- মনা মশীং, উহৈ-ৱাহৈ, মনম নুংশিবা অমসুং হিদাক লাংথক্কী পাম্বীশিং অমসুং লৈগী চাথোক হেনগৎপগা লোইননা চাথোক লৈগদবা মহৈ মরোং অমসুং মরু-মরাংগী পোত্থোক্তি মমাং চহীগী চাংদগী তারবা য়াই হায়রি।
- উহৈ পুথোকপগী চাংনা ২০১৮-১৯দা তন মিলিয়ন ৯৭.৯৭ ওইরম্বদগী তন মিলিয়ন ৯৯.০৭ ওইরবা য়াই হায়না পারি। মসিগী মরুওইব মরমদি লফোই, শেম, কোম্লা অমসুং তরবুজ পুথোকপগী চাং ৱাংখৎলকপননি।
- মনা-মশীং পুথোকপগী চাং অসি ২০১৮-২০দা তন মিলিয়ন ১৮৩.১৭ ওইরম্বদগী ২০১৯-২০দা তন মিলিয়ন ১৯১.৭৭ ওইরবা য়াই হায়রি। হেনগৎলক্লিবসি তিলহৌ, খামেন অশিনবা, ওক্রা, হৱাই থরাক্নচিংবদা হেনগৎলকপননি।
- তিলহৌগী পুথোকপগী চাংনা ২০১৮-১৯দা তন মিলিয়ন ১৯.০১ ওইরম্বদগী তন মিলিয়ন ২০.৫৭ (৮.২% হেনগৎপা) ওইরবা য়াই হায়না পারি।
- খামেন-অশিনবা পুথোপগী চাংনা ২০১৮-১৯দা তন মিলিয়ন ১৯.০১ ওইরম্বদগী তন মিলিয়ন ২০.৫৭ (৮.২% হেনগৎপা) ওইরবা য়াই হায়না পারি।
অকুপ্পা দেতাগীদমক মফম অসিদা ক্লিক তৌবীয়ু
*****
(Release ID: 1628800)
Visitor Counter : 113


text:
রাসপূর্নিমাঃ মণিপুরীশিংগী চাউরবা কুম্মৈ-থৌরম অমনি – এ কে শেরাম
মণিপুরী রাসজগোই হৌদোকপিরম্বসি মনিপুরগী মিংচৎ চাউরবা ইনিংথৌ রাজর্ষি ভাগ্যচন্দ্রননি। মহাক্না মণিপুরগী গুরু কয়াদংগী মতেঙ লৌদুনা ভাগবত পুরানগী ওয়ারিগী মতুঙ ইন্না মণিপুরদা থায়নঙৈদগী চৎনরক্লবা লাইহরাওবা অমসুং অতৈ অরিবা জগোইশিংদগী খূত্থেক-শাথেক্নচিংবা কয়াদং লৌরগা মণিপুরী রাস জগোই পুথোকপিখিবনি। ১৭৭৯ খ্রিস্টাব্দগী মেরা থানিলদা অহানবা ওইনা শ্রীগোবিন্দজীগী মাঙদা কৎখিবনি। মণিপুরগী মপান্দা মণিপুরী রাসজগোই অহানবা শান্নখিবসি আগরতলাদা ওইগদবা মাল্লি।
মণিপুরীশিংগী মহারাস উৎসব মেরা থানিলদা পাঙথোকই। অদুনা মেরা থানিল নুমিৎসিবু ‘রাসপূর্ণিমা’ হায়নসু কৌই। ঙসি মেরাগী থানিল নুমিৎনি। মহারাস উৎসবকী হরাও তয়াম্বতনা পীক থল্লি মণিপুরীশিংগী থম্মোয়। মফম কয়াদা মহারাস উৎসবকী কুম্মৈ-থৌরম কয়াদং পাঙথোক্নরি। চহী খুদিংগী মতৌগুম্না হন্দকসু বাংলাদেশকী মৌলভীবাজার জেলাগী কমলগঞ্জ উপজেলাগী আদমপুরবাজারদা পাঙথোক্লি মণিপুরী মহারাস উৎসবকী কুম্মৈ। তেতইগাঁওদা লৈবা মণিপুরী কালচারেল কমপ্লেক্সকী মমাঙদা মন্ডলি শাদুনা নুমিৎ য়ুংবা মতমদা হৌগনি শ্রীকৃষ্ণগী অঙাং ওইরিঙৈগী লীলা ‘শনশেন জগোই’ নত্রগা ‘রৌখাল জগোই’। নুমিৎ তাবগী মমাঙদা রৌখাল লোইশিনগনি। সন্ধ্যা মতুঙদা মতমগী স্টেজতা পাঙথোক্কনি নৈন-মীফম অমসুং ঈশৈ নোংমাইগী থৌরম। মদুদগী নুমিদাং পুঙ তরামাথোইরোম তাবদা নিপাপালাগা লোইননা মহারাসকী থৌরম হৌগৎকনি। নুমিদাংচুপ্পা রাসজগোই শান্নরগা নোং ঙান্থোরকপদা লোইশিনগনি।
মণিপুরী রাসজগোই হৌদোকপিরম্বসি মনিপুরগী মিংচৎ চাউরবা ইনিংথৌ রাজর্ষি ভাগ্যচন্দ্রননি। মহাক্না মণিপুরগী গুরু কয়াদংগী মতেঙ লৌদুনা ভাগবত পুরানগী ওয়ারিগী মতুঙ ইন্না মণিপুরদা থায়নঙৈদগী চৎনরক্লবা লাইহরাওবা অমসুং অতৈ অরিবা জগোইশিংদগী খূত্থেক-শাথেক্নচিংবা কয়াদং লৌরগা মণিপুরী রাস জগোই পুথোকপিখিবনি। ১৭৭৯ খ্রিস্টাব্দগী মেরা থানিলদা অহানবা ওইনা শ্রীগোবিন্দজীগী মাঙদা কৎখিবনি। মণিপুরগী মপান্দা মণিপুরী রাসজগোই অহানবা শান্নখিবসি আগরতলাদা ওইগদবা মাল্লি। মহারাজ ভাগ্যচন্দ্র ১৭৯৮ খ্রিষ্টাব্দদা তীর্থ কোয়বা থোরকপদা ত্রিপুরা নিংথৌগীদা মতম খরা লৈখি। মতমদুদা মজাইবেম্মা হরিশেশ্বরীবু ত্রিপুরাগী নিংথৌদা থাজবিরম্মি। হরিশেশ্বরীনা আগরতলাদা মন্দির লিঙ্খৎতুনা শ্রীরাধামাধবকী মূর্তি লাৎচখি। মথংগী চহী ১৭৯৯ খ্রিস্টাব্দদগী আগরতলাদা শ্রী রাধামাধবকী মন্দিরদা মেরা থানিলদা মহারাস জগোই কৎপা হৌখি, মদু হৌজিকফাওবা লেপ্তনা চত্থরি।
মণিপুরী জগোইনা মালেম শীনথুংনা শন্দোরকপদা বিশ্বকবি রবীন্দ্রনাথ ঠাকুরগীসু চাউরবা কন্ট্রিবিউশন অমা লৈ। রবীন্দ্রনাথনা ১৯১৯ খ্রিস্টাব্দদা সিলেট কোয়বা লাক্লম্বদা মপা চানরুদুনা মণিপুরী জগোই উখি। মদুগী মমাঙদা মহাক আগরতলাদা ত্রিপুরা নিংথৌগীদা কয়ারক চৎলুরবনি অমসুং মণিপুরী জগোই উরকখ্রবনি। অদুবু সিলেটতা মণিপুরী জগোই অমুক উবদা মহাক্কী ওয়াখলদা করিগুম্ব’মা পোকখি। মতমদু মহাক নৃত্যনাট্য হায়বদি ডান্স-ড্রামা ইরি অমসুং মমোনদা ডান্স-ড্রামাগা চুনগদবা জগোই মখল অমা কন্না থিরম্মি। মণিপুরী জগোই উবদা মহাক্না থিরক্লিবা জগোই মখলদু ওইগনি হায়না থাজখি। সিলেটতগী হনবদা কবি অমুক আগরতলাদা ত্রিপুরা নিংথৌগীদা খরনি পোত্থাখি অমসুং মণিপুরী রাস জগোই য়েংখি। শান্তিনিকেতনদা হল্লগা কবিনা মণিপুরী জগোই তম্বীবা হৌরগে খনবদগী ত্রিপুরাগী নিংথৌদা মণিপুরী জগোইগী ওজামতং থাবিরক্নবা হায়জখি। নিংথৌনা কোনুংগী জগোইগী ওজা ওইনা লৈরম্বা রাজকুমার বুদ্ধিমন্ত সিংহবু শান্তিনিকেতনদা ওজা ওইনা থাবিখি। মহাক্না শান্তিনিকেতনদা মণিপুরী জগোইগী অহানবা ওজানি। অমসুং অদুম্না রবীন্দ্রনাথ ঠাকুরগী খূত্থাং ওইনা মণিপুরী জগোই শান্তিনিকেতনদা অমসুং অতৈ অতৈ মফম কয়াদা শন্দোকপা হৌখি।
রাসপূর্ণিমাগী ঙসিগী পুণ্যতিথিসিদা ঐনা মালেমগী মীওইপুম্বগী য়াইফবা ওইসনু হায়জরি – মালেমসিদগী ফত্তবা, য়েংথিবা পূম্নমক মাঙখ্রসনু – মাঙখ্রসনু খেন্নবা পূম্নমক – অশেংবা সংস্কৃতিগী মঙালদা ঙাল্লসনু মীওইপুম্বগী থম্মোই-পূক্নিং।


text:
প্রধান মন্ত্রী শ্রী নরেন্দ্র মোদীনা ঙসি লৈবাকসিগী অচৌবা অমদি অপিকপা ময়োল্লম খুদিংমক ভারতকী শেন্মিৎলোনগী মকোন ওইরক্লগনি, অদুম ওইনমক, দিল্লীনা লৈবাক্কী কোনুং ওইনা ভারতবু মালেমদা মফম কল্লিবা ২১ শুবা চহীচাগী মতিংগী মমি তাহনগদবনি হায়না ফোঙদোকখ্রে। লিরবা ময়োল্লম অসি অনৌবা মতমগা চুননবা শেমগৎপগী থৌরাং কয়া পায়খৎলি হানা মহাক্না হায়খি। ৱাফমসি ভিদিও কন্ফরেন্সিংগী খুত্থাঙদা লৈবাকসিগী অহানবা দ্রাইভর য়াওদবা শঙ্গাবা অমদি দিল্লী মেত্রোগী এয়রপোর্ত এক্সপ্রেস লাইন্দা নেসনেল কম্মন মোবিলিতী কার্দ হৌদোক্লবা মতুংদা ৱা ঙাঙবদা ফোঙদোকখিবনি।
শ্রী মোদীনা হায়খিবদা ইলেক্ত্রিক মোবিলিতীবু তেক্স রিবেত পীদুনা ইন্সেন্তিভাইজ তৌরে। কোনুং অসিগী অরিবা মচাক মথুমশিং অনৌবা তেক্নোলোজীদা য়ুম্ফম ওইদুনা অহোংবা পুরক্লি। ৱাখল্লোন অসি কোল্লুপ কয়া রিগুলরাইজ তৌদুনা স্লমদা লৈবা মীওইশিংগী পুন্সি মহিং ফগৎহনবা অমদি লৈঙাক্কী অরিবা শঙশিংবু অকোয়বগী ফীভমগা চুনবা অনৌবা স্ত্রকচর ওন্থোকপসিদা মমি তারি হায়না মহাক্না হায়খি।
দিল্লী অসি লিরবা লম কোয়বশিংগী লমথুংফম ওইবগা লোয়ননা ময়োল্লম অসিদা ২১শুবা চহীচাগী পুম্নিং চিংশিনগদবা মচাকশিং শেমগৎনবা থবক পায়খৎলি হায়না প্রধান মন্ত্রীনা ফোঙদোকখি। দিল্লী অসি মালেমগী কন্ফরেন্স, মালেমগী একজিবিসন অমদি মালেমগী বিজিনেস তুরিজমগী পাম্নবা লমথুংফম ওইরকপগা লোয়ননা লৈবাকসিগী খ্বাইদগী চাউবা সেন্তর কোনুংগী দ্বারকা লোকেলিতীদা শাগৎলি। মতৌ অসুম্না অনৌবা পার্লিয়ামেন্ত বিল্দিংগী থবক য়াম্না চাউবা ভারত ভন্দনা পার্ক্কা লোয়ননা শেমগৎনবা থবক হৌখ্রে। মসিনা দিল্লীদা লৈবা মীওই লিশিং কয়াদা থবক পীবতা নত্তনা ময়োল্লম অসিগী শক্তমসু হোংহল্লগনি।
কোনুংদা লৈরিবা মিয়ামদা অহানবা দ্রাইভর য়াওদবা মেত্রো ওপরেসনগী অমদি দিল্লী মেত্রোগী এয়রপোর্ত এক্সপ্রেস লাইন্দা নেসনেল মোবিলিতী কার্দ হৌদোকপগী য়াইফ পাউজেল পীরদুনা প্রধান মন্ত্রীনা “দিল্লী অসি মীওই করোর ১৩০ হেনবগী শেন্মিৎলোন অমসুং মরুওইবা শক্তিগী কোনুংনি, মসিগী মতিং ফুদোকহনগদবনি” হায়না ফোঙদোকখি।


text:
ঊখ্রূল ডিস্ট্রিক্ট অসি মনিপুরগী অৱাং থংবা সরুক্ত লৈবা, মহৌসাগী ফজবনা থল্লবা চীংগী ডিস্ট্রিক্ট অমনি।ডিস্ট্রিক্ট অসি ফজবা মচু কয়ানা লৈতেংবা তাংখুল জাতিনা নমনা তাই অদুগা কুকি অমদি অতৈ জাতিশিংনা মশিং য়ামদনা খুন্দাই।
ঊখ্রূল ডিস্ট্রিক্ট অসি অহান্বা ওইনা সব-ডিভিজন অমা ওইনা শক ১৯১৯ ব্রিটিস-ইন্দিয়াগী মতমদা শেমখি। শক ১৯৬৯ দা ইন্দিয়া গোভর্মেন্টনা মনিপুর-ইস্ট হায়না মমিং থোন্দুনা ডিস্ট্রিক্ট অমগী থাক্তা ওনখত্খি, অদুগা শক ১৯৮৩ দা তেংনৌপল অমসুং চান্ডেল ডিস্ট্রিক্টকী শরুক খাইদোকখি, ডিসেম্বরগী তাং ৮, ২০১৬ তনা কামজোং ডিস্ট্রিক্ট খাইদোকখিদুনা হৌজিক ওইরিবা ডিস্ট্রিক্টকী শরুক অসি ওইরকখি।
ডিস্ট্রিক্ট অসিদা সব-ডিভিজন ৪ রুরেল ডিভলপমেন্ট ব্লোক ৪ গা চানানা লৈরি। ডিস্ট্রিক্ট অসি কামজোং ডিস্ট্রিক্ট য়াওরিঙৈদা পাক চাউব স্ক্বার কিমি ৪,৫৪৪ ওইরম্মী, শক ২০১১ গী মীকোক থীবদা মীশিংনা ১,৮৩,৯৯৮ ওইখি, অদুগা লাইরিক হৈবগী চাংনা চাদা ৮১.৪ ওইরি।
ঊখ্রূল ডিস্ট্রিক্টকী অৱাংদা নাগালেন স্টেট লৈরি, নোংপোক্ত ময়ান্মার, মখাদা কামজোং ডিস্ট্রিক্ট অদুগা নোংচুপতনা কাংপোকপী অমদি সেনাপতি ডিস্ট্রিক্ট লৈরি। ডিস্ট্রিক্ট অসি চীংগী সরুক ঙাক্তনা ওই, ৱাংবগী চাংনা সমুদ্র ইমাঈদগী মিঃ ৯১৩ দগী ৩১১৪ ফাওবনা ওইরি। ডিস্ট্রিক্ট হেডক্বাটর অসি ইম্ফালদগী কিমি ৮৪ রোম লাপনা লৈ, অচমবা বসতা চৎপদা পুং ৩ ফাওবা চঙবা য়াই।
মফম অসি মনিপুরগী মফম অতৈগা চাংদম্নবদা থোইদোক্না ইংবা অমদি য়াম্না নুঙাইব মফম অমনি অইংবগী চাং অসি ৩ºC তগী ৩৩ºC ফাওবা ওই। নোংজুগী চাংনা চাংচৎতা ১,৭৬৩.৭ মিমিঃ (১৯৯১) নি। ঊখ্রূল ডিস্ট্রিক্ট ময়োন অসি সমুদ্র ইমাঈদগী মিঃ ২,০২০ ৱাংই।


text:
You can access the distribution details by navigating to My pre-printed books > Distribution
Also Available As
₹ 655
₹ 655
লাইলিকসি মনিপুরদা খুন্দারিবা লাই কাংলুপসি তাই কাংলুপনি হায়বা শক তাকপা লাইলিকনি। অরিবা অইবা লাইলিক, ঙসিমক চৎনদুনা লৈরিবা থৌরম কয়ানা প্রমান ওইরগা ইথোকচবা লাইলিকনি। লাই কাংলুপ মনিপুরদা পাক চাউনা লৈফম থোকই অদুবু পাকথোক চাওথোকনা থিজিনবা ঙমদ্রিবনা খুঙ্গং অনিদং (কেস-case study) নৈনজরি। মসিদগী হেন্না পাকথোক চাওথোকনা অখঙ অহৈশিং কয়ানা ৱারীগী লিখুল পুথোরকতুনা মাংখ্রবগুম খন্নরম্লবা তাই লাই ইচিল ইনাওশিং অমুক থোরকতুনা শক তাকপীরক্নবগী অপাম্বা ফোংদোকচরি।
Currently there are no reviews available for this book.
Be the first one to write a review for the book তাই লাই.


text:
লিমোনগী ইন্দষ্ট্রিদা থবক শুরিবা শীন্মীশীংগী অঙাংশীংদা পীরিবা স্কোলারশিপ স্কিম
ৱাহৌদোক
নেসনেল জুট বোর্ড এক্ট, 2008না সেক্সন 5(2), (xxii)গী মখাদা লিমোন পুথোক্লিবা য়ুনিটশীংগী শীন্মীশীংগী য়াইফনবগীদমক্তা “লিমোনগী ইন্দষ্ট্রিদা থবক শুরিবা শীন্মীশীংগীদমক্তা হেন্না ফবা থবক শুবগী অকোয়রোন লৈহন্নবা অমসুং পীনবা অমসুং নুঙাইহন্নবা অমসুং ইন্সেন্টিভশীং পীনবা খংহল্লি। মথক্তা পীরবশীগা মরি লৈননা অমসুং শীন্মীশীংগী ইমুংদা মখোয়গী অঙাংশীংবু মহৈ-মশীং তম্নবগী ঙাক্লৌ পীনবা, মহৈ-মশীংগী ঙাক্লৌ পীনবা স্কিম অমা হৌদোক্লি।
স্কোলারশিপ
মিল সেক্টরগী ওইনদি স্কিম অসি সেস (CESS) পীরিবা লৈবাক অসিদা লৈরিবা লিমোন পুথোকপা য়ুনিট পুম্নমক্তা এপ্লিকেবল ওইগনি।
দিফিনিসন
- জুট গুদস মেন্যুফেকচরিং য়ুনিট: জুট মেন্যুফেকচরস সেস এক্ট 1983দা কদাইবু কৌবগে তাক্লিবা অদুগুম্বা রেজিষ্টর তৌরবা অমসুং য়ামদ্রবদা শিন্মী 10বু থবক পীরিবা ‘জুট মেন্যুফেকচর’ পুথোক্লিবা মেন্যুফেকচরিং য়ুনিট অমহেক্তবু স্কিম অসিগী মখাদা খন্নগনি।
- JDP য়ুনিট : “মেন্যুফেকচরর-এক্সপোর্টর” অমা ওইনা কাউন্সিলগী JPDEPC নত্ত্রগা RCMCগী রেজিষ্ট্রেসন কম মেম্বরশিপ পায়রবা নত্ত্রগা চৎনবা য়াবা ফেক্টরি লাইসেন্স লৈরবা অমসুং চৎলিবা চহিদুগী লাইসেন্স ফি পীখ্রবা নত্ত্রগা MSMEগী মখাদা পার্ট –2 রেজিষ্ট্রেসন লৈরবা য়ুনিট অমহেক্তবু খংনগনি।
- মিল অমগী শীন্মী: মিল অদুনা খংহনবা মতুংইন্না লিমোনগী পোৎ-চৈ পুথোকপগী থবক হকথেংননা তৌরিবা নত্ত্রগা লিমোনগী পোৎ-চৈ পুথোক্লিবা য়ুনিটশীংগী য়োন্থোক-য়োনশীনগী থবক তৌরিবা থবক শুবা মীওই অমহেক্তবু খংনগনি।
- JDP য়ুনিট অমগী শীন্মী: JDPশীং পুথোকপগী থবক্তা হকথেংননা শুরিবা অমসুং JDP য়ুনিট অদুগি পে রোলদা য়াউরবা অমসুং বেনিফিসরি য়ুনিট অদুগী ESIগী মখাদা এনরোল তৌরবা শীন্মী অমহেক্তবু খংনগনি।
- অঙাং: অঙাং হায়রগা রিকগনাইজ তৌরবা স্কুল/ কোলেজ অমহেক্তদা তম্লিবা, শীন্মী (নুপা/ নুপী) অমগী অঙাং অমবু খংনগনি। ছাত্র অমসু ওইরিবা শীন্মী / শীন্মী অমগী ছাত্রি ওইরিবী নুপী অমহেক্তবুসু কোনশীনগনি। য়াম্লবদা ইমুং অমগী ওইনা অঙাং অনিনা স্কিম অসিগী মখাদা লৈরিবা নিয়মশীংগী মতুংইন্না কান্নবা লৌবা য়াগনি।
থবক পাংথোক্নবগী নিতি-নিয়মশীং
- মিল/JDP য়ুনিট অদুনা সিঙ্গল রিপ্রজেন্টেটিভ অমা ওথোরাইজ তৌগনি অমসুং অকুপ্পা মরোলশীং অদু স্কিম অসিগী ওপরেসনগীদমক্তা দায়ত্ব লৌরিবা NJB/IJMA/JPDEPCদা ফোরৱার্দ তৌগনি।
- প্রোফেসনেল কোর্স অদুগী ইকজামিনেসন ফল ফোংলবা/ মীংচল্লবা মতুংদা, মিল /JDP য়ুনিটশীংনা দোক্যুমেন্টশীং ভেরিফাই তৌগনি অমসুং IJMA (মিলগী ওইনা)/JPDEPC (JDP য়ুনিটকী ওইনা)দা মরি লৈনবা বেঙ্ককী অকুপ্পা মরোল (A/c নম্বর, IFSC কোড অসিনচিংবা)গা লোয়ননা অপীবা ফোর্মেট অদুদা ইলিজিবল ওইরবা কেন্দিদেটশীংগী কন্সোলিদেটেদ লিষ্ট অমা ফন্দ ত্রান্সফর তৌনবগীদমক সবমিট তৌগনি।
- বেঙ্ককী অকুপ্পা মরোল অদু লান্না পীশিল্লবদি এপ্লিকেসন অদু রিজেক্ট তৌগনি।
- এপ্লিকান্ট অদুগী সিঙ্গল ওইবা মমীংদা লৈবা বেঙ্ক একাউন্ট অদু খন্নগনি। জোইন্ট একাউন্টশীংদি রিজেক্ট তৌগনি।
- হিরম পুম্নমক্তা মপুংফারবা এপ্লিকেসন অদু অমুক্তদা পীশীনগদবনি। এপ্লিকেসন অদু মচেৎ ওইনা পীশীনবা য়ারোই। মপুং ফাদবা এপ্লিকেসনশীং রিজেক্ট তৌগনি।
- মিল/ JDP য়ুনিট, IJMA/JPDEPCদগী লাকপা এপ্লিকেসনশীং অদু ফংলবা মতুংদা এপ্লিকেসনশীং অদু স্ক্রুটিনি তৌগনি অমসুং মসিগী মপুংফাবা লিষ্টকা লোয়ননা NJB (সোফ্ট অমসুং হার্ড কোপি ওইনা)দা ফোরৱার্দ তৌগনি।
- অচুম্বশীং শেংনা তাক্তবা/ শেংনা লাউথোক্তবনা স্কোলারশিপ অদু ককথৎখিবা য়াই অমসুং পীথোকখ্রবা শেনফম পুম্নমক মিল/ JDP য়ুনিট অদুনা রিফন্দ তৌবা তাই।
- স্কিম অসি ইং 2016গী সেকেন্দরি/ হায়র সেকেন্দরি গ্রেজুএসন/ পোষ্ট-গ্রেজুএসন ইকজামিনেসন য়াউরুরবা অমসুং পাস তৌরবা কেন্দিদেটখক্তদা নত্ত্রগা ইং 2016দা প্রোফেসনেল কোর্সশীং তম্নবগীদমক মীংচল্লবা মীওইশীংদতা চৎনগনি।
- স্কোলারশিপ পীবগী মতাংদা NJBনা লৌবা ইনগদবা প্রোসেস/ ৱারেপ্না অরোইবা ওইগনি।
স্কেন তৌগদবা অমসুং এপ্লিকেসন অদুগা লোয়ননা পীশীনগদবা দোক্যুমেন্টশীং
- মরি লৈনবা ইকজামিনেসন ওথোরিট অদুনা পীবা অমসুং JDP য়ুনিট অদুগী ওথোরাইজ তৌরবা রিপ্রেজেন্টেটিভ অদুনা কাউন্টরসাইন তৌরবা, পাস তৌখিবা ইকজামিনেসন অদুগী এদমিট কার্ড অমসুং মার্ক শিটকী কোপি।
- প্রোফেসনেল কোর্সশীংগী ওইনদি, মরি লৈনবা ইনষ্টিট্যুট অদুনা ইসু তৌবা আইদেন্টিটি কার্ড অদুগা লোয়ননা ইনষ্টিট্যুট অদুদা পীখিবা এদমিসন ফিগী রিসিপ্টকী কোপি।
- লৈফমগী প্রমাণ ওইনা এপ্লিকান্ট অদুগী রেসন কার্ড/ ভোটর কার্ড/ আধার কার্ডকী কোপি, RCMC/ পীখিবা করেন্ট লাইসেন্স ফিগী রিসিপ্ট কোপি অমগা লোয়ননা ফেক্টরি লাইসেন্স /DIC পার্ট 2 রেজিষ্ট্রেসন (JDP য়ুনিটশীংগী ওইনা) অমসুং অরোয়বা CESS পেমেন্ট রেকোর্দ (মিলশীংগী ওইনা)কী কোপি।
- JDP য়ুনিট অদুগী শীন্মীশীংগী পেরোল রেজিষ্টর (ফম মমীংগা কোন্ননা)গী কোপি।
- পাবা থোক্তবা স্কেন কোপিশীংদি রিজেক্ট তৌগনি।
- খংহল্লকপা মতম অমহেক্তদা দোক্যুমেন্ট পুম্নমক্কী ওরিজিনেল অদু পুথোক্কদবনি।
স্কোলারশিপ পীনবগী এপ্লিকেসনশীং অদু হান্না লাকপদা হান্না খুদোংচাবা পীবগী মওংদা প্রোসেস তৌগনি অমসুং শেল থাদোকপা অদু ফন্দ লৈবগী মখা পোনগনি।
সোর্স: নেসনেল জুট বোর্ড
মরি লৈনবা রিসোর্সশীং
- স্কোলারশিপকী এপ্লিকেসনগী প্রোফোর্মা
অকোনবা শেমদোকখিবা : 6/11/2020
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.